Marele eminescolog Dimitrie 
Vatamaniuc despre cum a trăit 
și cum a murit Eminescu și 
crezul lui de o viata: 
“Eminescu a avut o concepţie 
profund creştină în toată 
opera sa”. Interviu 
Extraordinar In Memoriam 


Publicistica lui Mihai Eminescu, incomodă în 


fostul regim dar și în cele de după 1989 


Interviu în exclusivitate cu academicianul Dimitrie 
Vatamaniuc, realizat de Maria Stanciu, membra a UZPR Galati. 
Interviul a fost publicat în trei părți și reunit pentru prima 
oara aici, In Memoriam marele eminescolog. 


Vedeţi și: A plecat la Domnul pentru a se întâlni cu Mihai 


Eminescu. Veșnică pomenire, Dimitrie Vatamaniuc (25 septembrie 
1920, Suceviţa — 4 iulie 2018, București) 


Am discutat cu academicianul Dimitrie Vatamaniuc despre 
importanţa demersului făcut în perioada interbelică de 
eminescologul Perpessicius în privinţa cercetării şi 
publicării Operei Integrale Eminescu. Vom încerca să creionăm 
în linii mari un portret prea puţin cunoscut al lui Mihai 
Eminescu, nu cel de antisemit, ci cel de Mare Român. După ani 
de cercetare, academicianul Dimitrie Vatamaniuc a ajuns la 
concluzia că în contextul publicării „Operei Integrale 
Eminescu”, avem în „Poetul Nemuririi noastre” nu numai 
„Luceafărul Poeziei Româneşti”, ci şi pe cel mai mare Gazetar, 
Părintele Publicisticii din spaţiul românesc. 


În primele părţi ale interviului nostru cu academicianul 
Dimitrie Vatamaniuc, am adus în atenţie aspecte despre 
cercetarea şi publicarea "Operei Integrale Eminescu”. În linii 
mari am abordat ”’cestiunea evreiască”, dar şi aspecte care tin 
de concepţia lui Eminescu privitoare la socialism, ideologie a 
unei orânduiri sociale despre care zice că „este o mare 
nenorocire pentru ţară. Socialismul înseamnă moartea cultului, 
întoarcerea în primitivism”. 


Pentru a sublinia complexitatea problematicii despre care a 
scris Eminescu şi contextul national si international, 
amintim despre poziţia francă a Gazetarului fata de 
retrocedarea Basarabiei fără arme, despre afacerea 
Stroussberg, unde Eminescu demasca afacerile oneroase ale unor 


„baroni” ai speculei si pägubirea Statului Român, cu 
complicitatea unor politicieni români si a regelui Carol. 
Apoi, diferențele pe care le-a exprimat-o Eminescu în privința 
"cestiuniil evreiești”, dar si a naturii Statului, in 
contradicție cu avocatul și omul politic Titu Maiorescu, au 
grăbit sfârșitul său pământesc... Vom relata despre luminile şi 
umbrele în relaţia dintre Mihai Eminescu şi Titu Maiorescu și 
pe cât se poate vom creiona conjunctura socio-politică din a 
doua parte a veacului al XIX. 


Pe fondul unor nelămuriri legate de cauzele care au determinat 
moartea „Poetului nepereche”, am cerut academicianului 
Dimitrie Vatamaniuc lămuriri legate de ultima parte a vieţii 
lui Eminescu. E vorba de perioada dintre anii 1883 şi iunie 
1889, ani în care — prin concursul unor contemporani — 
Eminescu a fost internat şi tratat abuziv, fiind diagnosticat 
cu un diagnostic imaginar — cel „de „nebun”. Cercetările din 
ultimii ani dovedesc că „nebunia” Poetului Nepereche a fost 
inventată de prima soţie a lui Ioan Slavici care a avut 
complicitatea lui Titu Maiorescu şi de „tratamentul” 
inadecvat cu mercur, la clinica doctorului Şuţu și apoi a 
doctorului Isac, de la Iași. Interlocutorul nostru, pe 
marginea cercetărilor de peste patru decenii spune că Eminescu 
„a murit de inimă...” 

Foto: Maria Stanciu 
— Domnule academician Dimitrie Vatamaniuc, vă mulțumim că ne- 
ati deschis uşa casei şi a sufletului dumneavoastră, pentru ca 


astfel să-i bucurăm pe cititorii noştri măcar cu o frântură 
din munca de cercetare pe care ati depus-o. Vă rugăm să ne 
spuneți când a început întâlnirea cu cercetarea manuscriselor 
eminesciene, pentru completarea, adunarea şi publicarea 
operei complete Eminescu? 


— Efectiv, am început să-l studiez pe Mihai Eminescu din anul 
1972, când am ajuns la Muzeul Literaturii Române şi când 
Alexandru Oprea, directorul muzeului, a hotărât să continue 
editarea operei lui Eminescu. Însă acest demers de cercetare 
literară a fost iniţiat si urmat de academicianul Perpessicius 
între 1939 şi 1963, timp în care a reuşit să tipărească şase 
volume. 


— Eminescologul Perpessicius, pe numele adevărat D. 
Panaitescu, a încetat cercetarea constrâns de motive de 
sănătate, dar a lăsat şi o scrisoare pentru urmaşi.. Ce 
conţine această „scrisoare deschisă”? 


— Perpessicius părăsise „şantierul” de cercetare a operei lui 
Eminescu, cum el însuşi îl numea, pentru că îşi pierduse 
vederea la descifrarea manuscriselor. În aceste împrejurări, 
el a adresat o „scrisoare deschisă către editorul de la anul 
2000”. Aici le aduce laude predecesorilor săi care au 
contribuit — după posibilităţi şi împrejurări — la punerea in 
circulaţie a operei lui Eminescu; totodată el făcea previziuni 
pentru viitor. Perpessicius se îndoia, afirmând că „nu sunt 
semne ca la anul 2000 să fie posibilă publicarea operei 
integrale a lui Mihai Eminescu”. Previziunile nu s-au 
împlinit, astfel că în 2011 am reuşit, sub oblăduirea 
Academiei Române, să publicăm „Opera Integrală Eminescu”. 


— Cum ati ajuns coordonatorul „colectivului” de cercetare a 
operei lui Mihai Eminescu? 


— In 1972, la un an de la moartea lui Perpessicius, Alexandru 
Oprea care era directorul Muzeului Literaturii Române, 
instituţie fondată de Perpessicius, şi director al Revistei 


„Manuscriptum” — întemeiată tot de Perpessicius - a 
considerat că era de datoria sa să ducă mai departe această 
activitate. A fost atunci, în anii '70, o împrejurare 
deosebită, când cercetarea trebuia să se unească cu 
învăţământul; se punea problema ca toţi cercetătorii de la 
institute să treacă în învăţământ. A fost un proces lung, 
demarat în 1972, în urma căruia a fost stabilit un colectiv 
din care făceam parte eu, Petru Cretia şi alte două colege.. 


— Ati primit misiunea să faceţi coordonarea generală a 
Integralei Eminescu şi, in mod special, să vă ocupați de 
partea de publicistică eminesciană. Stim ca la apariţia 
volumelor IX şi X, Publicistică, au fost multe ispite, deşi 
Eminescu trecuse la ceruri de aproape un secol. Cum a fost 
întâmpinat volumul IX, în plină perioadă comunistă? 


— Volumul IX, apărut în 1980, cuprindea publicistica lui 
Eminescu din perioada studiilor universitare şi din perioada 
când a publicat la „Curierul de Iaşi”, respectiv, mai 1876 şi 
octombrie 1877. Volumul a fost privit drept unul care aduce 
noutate pentru publicul larg, fiindcă nu se cunoşteau decât 
câteva articole din această perioadă, restul era contribuţie 
nouă. Acest volum IX a stârnit însă reacţii din partea 
cercurilor interesate. Unul dintre cei foarte supăraţi s-a 
arătat Moses Rosen, rabinul şef al Cultului Mozaic din 
România, care a atacat volumul în repetate rânduri, pentru că 
se vorbeşte aici şi despre evrei. 


— În ce au constat aceste greutăţi, la tipărirea volumului X? 


— După nemulţumirile amintite legate de acel text publicistic 
din volumul IX, ni s-a impus, special pentru Eminescu, ca 
toate textele din următoarele volume să primească avizele 
celor două cabinete ale familiei Ceauşescu! Mai direct, s-a 
introdus cenzura.. Cu toate restricţiile pe care le-am 
întâmpinat, noi am mers mai departe şi am adunat materialele 
şi pentru volumul X. Acesta cuprinde publicistica lui Mihai 
Eminescu de la ziarul „Timpul”, din perioada octombrie 1877 — 


februarie 1880. În paralel, am lucrat si la volumul XIV, care 
conţine studii ştiinţifice, traduceri. Am terminat amândouă 
volumele în acelaşi timp, însă am tipărit doar volumul XIV, 
care nu ridica nicio problemă fostului regim şi care a apărut 
în 1983. Volumul X însă nu l-am putut tipări şi a aşteptat 
până în anul 1989... 


— Care a fost motivul pentru care a fost interzisă tipărirea 
volumului X, Publicistică? 


— Acest volum are două studii fundamentale; unul era studiul 
în chestiunea evreiască şi un alt studiu despre Basarabia. Cu 
chestiunea evreiască era aşa şi aşa, fiindcă Eminescu face 
aici un studiu statistic; se ocupă de numărul evreilor de la 
noi care lucrau în comerţ, câţi erau în țară. Însă, deranja 
foarte tare studiul cu Basarabia, nu aveam voie să vorbim 
despre acest subiect. 


— Motivele nu sunt greu de intuit.. 


— Aveam interdicţie, era ordin peste tot să nu se vorbească de 
Basarabia. Şi asta a durat mult. Era interzis să apară în 
presă ceva despre Basarabia. Basarabia era cedată ruşilor şi 
era o temă terminată, iar acest volum nu trebuie să apară! 
Atunci, eu am făcut demersuri şi aşa a ajuns volumul X la 
Ştefan Andrei, care era secretar la Comitetul Central între 
cele două cabinete, al lui Nicolae Ceauşescu şi al Elenei 
Ceauşescu. În acest context, Ştefan Andrei mi-a spus că dacă 
era la un singur cabinet, „încă mai încercam, dar aşa, să merg 
la ambele cabinete, nu pot să fac nimic. Deci, nu mai insista 
asupra acestei chestiuni”, mi s-a recomandat. 


— Şi totuşi, volumul X s-a tipărit înainte de evenimentele din 
22 decembrie 1989, printr-un act de eroism, am spune.. 


— În cursul anului 1989, s-a întâmplat un lucru foarte 
interesant. Cercetători din Basarabia au venit la mine, chiar 
acasă, şi m-au rugat, zice.. „Haideţi, să ne dati si noua 
studiul lui Eminescu cu Basarabia că ne trebuie! Noi avem acum 


o oarecare libertate, ne-am despărţit într-un fel de ruşi şi 
trebuie să-l publicăm, că ne-ar servi foarte mult”. Eu le-am 
spus că nu le dau nimic, pentru că dacă eu vă dau acest volum 
nu vom mai reuşi în veci să tipărim volumul X. Volum care 
aştepta din anul 1983!.Si ce au făcut ei, ce au dres.. S-au dus 
în tipografie, la Bucureşti, au tratat.. creştineşte cu 
tipografii şi au scos un număr de exemplare din volumul X, cu 
publicistica lui Eminescu. Şi în drum spre Chişinău iarăşi au 
revenit la mine, acasă.. [0 altă versiune, AICI] 


— În câte exemplare a fost tipărit atunci volumul X? 


— Cred că în o sută douăzeci de exemplare. Ca au ajuns cu 
volumul X la Chişinău nu-i nicio problemă, dar au mai făcut o 
„greşeală” foarte mare, pentru acea vreme, anume, au trimis un 
volum si la Paris, în Franţa. Cartea a căzut în mâna lui 
Ierunca de la Radio „Europa Liberă”, care a făcut o emisiune 
de o oră, în care se spunea despre acest volum că a apărut în 
România lui Ceauşescu... „Şi iată că in România se pot tipări şi 
lucrări şi opere fundamentale în care nu se vorbeşte de 
Ceauşescu şi nu se aduce nicio laudă regimului comunist”. 
Într-adevăr, nu veţi găsi nicio laudă adusă regimului 
comunist, nu veţi găsi în toată ediţia nicio laudă la adresa 
lui Ceauşescu”. Dar.. 


— Dar?! 


— Reacţia a fost că am intrat într-o cercetare foarte severă; 
m-au pus să dau raport despre legăturile mele cu „Europa 
Liberă”! In sfârşit, m-am descurcat, cum m-am descurcat, dar 
soarta acestui volum era încă o dată pecetluită. Înainte cu 
câteva luni de evenimentele din decembrie 1989 se hotărâse să 
nu mai apară deloc, iar exemplarele care se tipăriseră să fie 
trimise fără discuţie la topit... Însă, Dumnezeu a avut oamenii 
Lui care au avut mare grijă ca volumul X să nu dispară. De 
altfel, a şi fost distribuit în librării chiar în zilele 
revoluţiei din 1989... 


— Publicistul Mihai Eminescu a pus probleme oricărui regim. 
Cât de actuală este astăzi publicistica lui Eminescu? 


— Eminescu are o publicistică în care pune probleme 
fundamentale. El se identifica cu poporul roman pana la 
Sacrificiul de sine. Drama sa morala este si a noastra. 
Amenintarea fiintei nationale a poporului roman nu este 
înlăturată, şi relele de care suferea societatea românească 
din vremea sa sunt şi ale zilelor noastre, în forme nu mai 
puţin grave. Publicistica lui Eminescu o trăim astăzi dureros 
de actual... 


"Cestiunea evreiască” şi socialismul condamant din 
publicistica lui Eminescu au dat de furcă 
regimului ateist 


Foto: Maria Stanciu 


Pe când se împlinea aproape un veac de la moartea sa, în plină 
dictatură comunistă, publicistica eminesciană a stat în 
aşteptare pentru a vedea lumina tiparului vreme de trei 
decenii. În acest răstimp, a fost tipărită doar „o culegere 
modestă, cu câteva articole ciuruite de croşete”, spune 
interlocutorul nostru în prefața acelei culegeri. 


— Domnule academician Dimitrie Vatamaniuc, în anul 1977, 
colectivul pe care l-aţi condus a dat cititorului mult 
aşteptatul volum IX, cel care cuprindea publicistica lui Mihai 
Eminescu, publicată înainte de a ajunge la ziarul ,Timpul”, in 
octombrie 1877. Ce perioadă are în vedere? 


— Volumul IX cuprindea publicistica lui Eminescu din perioada 
studiilor universitare de la Viena şi din perioada de la 
„Curierul de Iaşi”, respectiv, mai 1876-octombrie 1877. EL 
cuprinde articole apărute în gazete precum ,Albina”, 
„Familia”, ,Federatiunea”, „Convorbiri literare” şi „Curierul 
de Iaşi”. În 1977 când a apărut Volumul IX, de Publicistică, a 
fost privit drept unul care aduce noutate, fiindcă 
publicistica eminesciană nu era cunoscută. Nu se cunoşteau 
decât câteva articole din această perioadă, restul totul era 
contribuţie nouă. 


— Ne spuneati că trimiterea în librării a volumului IX a fost 
întâmpinată de marea supărare a lui Moses Rosen, rabinul şef 
al Cultului Mozaic. Până la urmă, ce era atât de supărător în 
publicistica lui Mihai Eminescu „în cestiunea evreiască”? De 
ce s-a produs atâta necaz în unele cercuri din România anului 
1977 si după?... 


— Acest volum (dar şi următorul, volumul X) conţine şi câteva 
articole despre comunitatea evreiască din România celei de-a 
doua jumătăţi a veacului al XIX-lea şi, deci, publicistica lui 
Eminescu, când este „judecată” trebuie aşezată în contextul 
celei de-a doua jumătăţi a veacului al XIX-lea. Eminescu nu a 


avut treabă cu evreii. Eminescu a avut treabă cu „Alianţa 
Israelită” care era o organizaţie internaţională ce funcţiona 
în Germania şi care intervenea în treburile noastre interne. 
Şi atunci, ca orice gazetar care se respectă şi care este 
preocupat de nealterarea fiinţei naţionale româneşti, Eminescu 
a protestat împotriva Alianţei israelite sub diferite forme... 


— Să revenim asupra contextului. După terminarea Războiului de 
Independență, în mai 1877, marile puteri europene s-au 
întrunit în mai multe rânduri, pentru a recunoaşte 
Independenţa României. In iunie 1878, prin Tratatul de la 
Berlin, Germania impunea Principatelor Dunărene prin articolul 


44 al amintitului tratat — (sub pretinsa mască „a 
umanitarismului şi a lipsei de toleranță religioasă” invocată 
de izraelitii din România) — acordarea cetăţeniei române 


evreilor care erau trimişi forţat din Germania in România. Ba 
mai mult. La fel se propunea rezolvarea problemei şi cu evreii 
persecutați şi trimişi la noi din Rusia si Polonia. Care a 
fost atitudinea gazetarului Mihai Eminescu, pe atunci, 
redactor la ziarul ,Timpul”, cotidian al opoziţiei 
conservatoare? 


— Eminescu a sustinut modificarea Articolului 7 din 
Constitutie, cerere formulata si de Germania, ca o conditie la 
recunoasterea Independentei, insa Eminescu a sustinut ca 
acordarea cetăţeniei române izraelitilor sa se facă 
individual, nu în masă, cum propunea Germania. Eminescu, în 
publicistica sa, combate cu vehementa „teoria umanitaristă”, 
„Cu desăvârşire neadevarata” susţinută de Alianţa israelita, 
care pretindea că în România ar exista „români izraeliti, 
români de confesiune mozaică”. 


— Şi continua gazetarul de la „Timpul“... „Nu voim a recunoaşte, 
de vreme ce e neadevărată şi ni se impune vederea aceasta 
anormală prin Tratatul de la Berlin. Nu există dar români 
izraeliti, pentru că nu există izraeliti care să vorbească 
româneşte în familiile lor si nu există izraeliti care să 
intre în relaţii de căsătorie cu românii”... 


— Cine are răbdare să citească toate aceste articole, şi un 
ziarist are această datorie, va înţelege că Eminescu a ţinut 
piept cu fruntea sus în faţa presiunilor Alianţei izraelite 
din Germania, subliniind că este „ciudat în a vedea 
SuStinandu-se”, in mod fals, că „Principatele româneşti 
încetaseră ca din senin (de când cu Tratatul de la Berlin) a 
mai fi ceea ce au fost sute de ani de-a rândul, adică un azil 
de toleranţă, si deveniseră deodată vatra zelotismului 
religios şi a unei înverşunate discutiuni asupra marginelor în 
cari trebuie admisă sau nu legea lui Moisi”. Acesta este un 
răspuns pe care Mihai Eminescu îl dă (în 10 iulie 1879) 
ziarului „Fremdenblatt, un oficios din Viena”, care se ocupa 
de ,cestiunea izraelita din România” şi care dezinforma 
frecvent, făcând ca lumea diplomatică a Europei „să fie atât 


de rău informată”, în numele unui fals umanitarism. 
Dezinformarea Alianţei izraelite din Germania contribuie, 
scrie Eminescu, „a întări fabula despre persecutiunile 


religioase din România”, şi „a ne face jertfa unei false 
mistificatiuni şi a unei minciuni etnologice”. Deci, Eminescu 
gazetarul nu a făcut altceva decât să ceară marilor puteri 
europene să privească „cestiunea izraelită” din Principatele 
Dunărene asemenea celorlalte state din Peninsula Balcanică. De 
altfel, aşa a şi fost solutionata „chestiunea evreiască”, iar 
Articolul 7 din Constituţie a căpătat forma în care fusese 
propusă de Eminescu în cadrul dezbaterilor din ziarul 
„Timpul”, fără a face din poporul român „jertfa unei 
mistificatiuni”. 


— Ce raspuns dati celor care scot publicistica lui Eminescu 
din contextul vremii si il vad pe Gazetar drept un antisemit? 


— Antisemitismul lui Eminescu este o ,vina de dansii 
inventată”, ca să răspund cu "armele” lui Eminescu. Cine are 
rabdare sa citeasca nenumaratele articole pe care le-a scris 
Eminescu la ziarul Timpul (intre octombrie 1877 si iunie 1883) 
— ca reacţie la pretenţiile Germaniei şi ale „Alianţei 
izraelite” (cu sediul in Germania”) — va înţelege ca Eminescu 


este un Mare Român si un gazetar care s-a documentat meticulos 
şi care nu a înclinat balanţa si condeiul în funcţie de 
pretenţiile şi presiunile regimurilor care s-au perindat în 
timpul său. Publicistica lui Eminescu are ponderea cea mai 
mare ca extindere şi relevă un luptător pe tărâm social şi 
politic, el este un Gazetar cu o înaltă conştiinţă civică. 
Dar, dincolo de cantitate, rămâne cuvântul cu putere al 
gazetarului Eminescu, care a dat frisoane nu numai 
contemporanilor său, neiubitori de pământ românesc şi de 
valorile cultural — spirituale româneşti, ci i-a deranjat şi 
pe exponentilor fostului regim comunist. 


— 0 altă ,mistificatie” este cea legată de faptul că Eminescu 
ar fi cochetat cu ideile socialiste şi că ar fi fost chiar 
„precursorul” socialismului?!, după unele minţi... Domnule 
academician, după o viaţă de cercetare a manuscriselor şi a 
articolelor publicate de Eminescu, la ce concluzie ati ajuns? 


— Cum bine ati observat si aici avem de-a face cu o 
mistificatie. Ca publicist la ,Timpul”, unde o vreme a fost 
chiar redactor şef, fireşte Eminescu a scris despre toate 
aspectele vieţii social politice din vremea sa. Nimeni 
înaintea sa şi după el nu a criticat cu mai multă vehementa 
corupţia, ignoranta, nepotismul, lipsa de merit în promovarea 
ierarhică socială.. În privinţa socialismului, Eminescu are 
câteva articole în care face referire la socialism, dar 
situaţia nu este deloc cum o prezintă mistificatorii din 
ultimele decenii; este exact invers. 


— Vă rugăm să exemplificati... 


— Este, de pildă, un articol despre fraţii Nădejde — aceştia 
erau socialişti — dar aici Eminescu spune clar: ,Socialismul 
este o mare nenorocire pentru ţară. Socialismul înseamnă 
moartea cultului, întoarcerea în primitivism”. La tipărirea 
publicisticii eminesciene în vremea fostului regim, acest 
articol mi-a fost respins în repetate rânduri, până ce cineva 
— tot din cei de sus din vremea perioadei comuniste — mi-a 


sugerat să găsesc ceva.. imaginar $i să nu mai vorbim despre 
socialism în aceşti termeni negativi. „Vorbeşte despre 
socialismul utopic!”, mi-a recomandat acea persoană. „Aşa că 
la învăţământul politic ăştia mai află câte ceva despre 
socialismul utopic. Zice: Găseşte ceva din Marx, din Lenin, 
ca sa blindezi acest articol şi să apară!..” 


— Să înţelegem că aceasta este explicația parantezelor de la 
câteva articole eminesciene, cu referite la socialism, din 
volumele tipărite pana in 1989? 


— Da.. Numai acordand un anumit spatiu socialismului utopic, 
dar care nu avea nicio legatura cu amintitul articol semnat de 
Eminescu, am putut salva si tipari publicistica lui Mihai 
Eminescu. $i neavand alta solutie in fata cenzurii celor doua 
cabinete, am scos articolul din contextul de atunci (cel in 
care era vorba despre socialism, despre care Eminescu spune ca 
„înseamnă moartea cultului, întoarcerea în primitivism”) şi l- 
am plasat undeva în trecut. Aşa am putut salva şi publica 
miile de articole din publicistica eminesciană din volumele 
care au urmat volumului IX. 


— Însă Dumnezeu v-a dat timp ca să reveniti, să revizuiti 
ediția si să retipariti Integrala Eminescu în 2011.. 


— Da. In ultima ediţie revizuită şi apărută în 2011, am scos 
acest balast despre socialismul utopic. Mai este un articol 
despre socialism în care se spune că cine „se ocupă de 
problemele sociale este neapărat numit socialist”. Fals! A te 
ocupa de partea ştiinţifică a socialismului nu înseamnă că 
esti socialist!.. Dar, aşa au trecut toate textele eminesciene 
de cenzura comunistă. Însă lucrul acesta nu a stat numai în 
puterea mea, ci s-au găsit oameni care au dorit cu adevărat să 
se tipărească "Opera Integrală Eminescu” si pentru asta Ti 
multumesc lui Dumnezeu. Eu am fost doar un executant.. Cand 
insa am preluat retiparirea editiei din 2011, am eliminat 
acele anomalii. 


Lumini şi umbre în relaţia Eminescu-Maiorescu 

— Domnule academician Dimitrie Vatamaniuc, în 16 februarie 
1880, Partidul Conservator s-a scindat, iar în fruntea 
conservatorilor ajunge Emanoil Costache Epureanu. Care a fost 
atitudinea gazetarului Eminescu în comparaţie cu a 
politicianului şi avocatului Maiorescu? 


— Epureanu întocmeşte noul Program al partidului care viza 
îndeosebi rezolvarea „cestiunii evreieşti”, problemă de care 
Titu Maiorescu (şi P.P. Carp) se distanțează, justificându-şi 
atitudinea cum că "Epureanu nu era persoana cea mai indicată 
să-i reprezinte...” Din presa vremii reiese ca cei doi “stau în 
expectativă”, în vreme ce Th. Rosetti, dar şi Eminescu — care 
în calitate de redactor trebuia să editeze cotidianul ”’Timpul” 
— se alătură lui Epureanu. Se observă din presa vremii, dar şi 
din alte surse că atitudinea lui Epureanu şi poziţia lui 
Eminescu veneau să clarifice poziţia Partidului Conservator în 
problema recunoaşterii Independenţei de Stat a României de 
către marile puteri. De altfel, acum i se încredinţează lui 
Eminescu conducerea cotidianului ”"Timpul”, când începe cea de- 
a doua perioadă a activităţii lui Mihai Eminescu ca gazetar. 


— Cum l-aţi perceput pe Mihai Eminescu în relația cu Titu 
Maiorescu, după mai bine de patru decenii de cercetări? 


— În primul rând trebuie să ne raportăm la relaţia dintre cei 
doi aşezându-o în contextul vremii. Maiorescu a avut concepţia 
că „statuia” unei personalităţi este mai bine pusă în lumină 
dacă este înconjurată de alte statui, spre deosebire de astăzi 
când fiecare cercetător — poetaş sau scriitor — se considera 
că poate fi mare, dacă-i pustiu în jurul lui!.. Aceasta era 
concepţia lui Titu Maiorescu şi eu asta va spun.. La acea 
vreme, Maiorescu a adunat în jurul lui pe scriitorul Ioan 
Slavici, pe Mihai Eminescu (care a ajuns la ziarul „Timpul” in 
octombrie 1877), pe Ion Luca Caragiale şi alţii de mai mică 
importanţă, dar care au fost în jurul lui „statui” mai mari, 
„statui” mai mici. In acest context, Maiorescu joacă un rol 
esenţial în viaţa lui Eminescu şi din această perspectivă 
suntem în următoarea situaţie — viata lui Mihai Eminescu 
durează din 15 ianuarie 1850 şi până în 15 iunie 1889; atâta 
este viaţa lui Eminescu. 


— Trebuie să ai vocaţia geniului ca in timp relativ mic să 
laşi în urma ta semne nemuritoare.. Cine sunt apropiații lui 
Eminescu care ne dau relații pertinente despre el? 


— Fizic, Eminescu nu mai este printre noi, dar — dincolo de 
opera sa — „Luceafărul Poeziei Româneşti”, cum l-a numit 
Patriarhul Miron Cristea (Elie, pe numele de mirean), este 
printre noi prin contemporanii lui. Unul dintre contemporanii 
lui este Titu Maiorescu care l-a avut în preajma lui, l-a 
susţinut la studii, bineînțeles — până la un punct. Deci, 
Maiorescu este acela care, într-o primă ipostază, l-a susţinut 
pe Eminescu. Tot Maiorescu a preluat manuscrisele lui 
Eminescu.. 


— Şi le-a ţinut la el din 1889 şi până la începutul 
următorului veac.. 


— Le-a păstrat până în anul 1902. Aici vreau să vă spun că 


Maiorescu s-a făcut vinovat că şi-a însuşit manuscrisele lui 
Eminescu. Şi Matei, fratele lui Eminescu, avea dreptate să 
reclame manuscrisele, dar Maiorescu era om politic şi pe 
deasupra era şi avocat.. 


— Intelegem că Maiorescu era un om influent cu diverse 
interese politice şi cu un tată care fusese (la Viena) în 
slujba Imperiului Austro-Ungar... 


— Maiorescu ştia foarte bine sa se pună la adăpost si in 
momentul în care a donat manuscrisele la Academia Română a 
spus că aceste manuscrise „i-au fost donate lui de Eminescu, 
în diferite timpuri”. Dar nu există nici un document în 
această privinţă, deşi avem un argument decisiv.. Şi noi 
astăzi închidem ochii pentru acest abuz de proprietate şi 
spunem că Maiorescu are marele merit de a fi păstrat această 
imensă moştenire. Pe de altă parte, dacă manuscrisele ar fi 
intrat pe mâna lui Matei, fratele lui Eminescu, nu se ştie ce 
se alegea cu ele. Deci, Maiorescu are meritul de a avea în 
jurul lui pe Eminescu printre “Statuile” cu care s-a 
înconjurat. Maiorescu are meritul de a fi păstrat şi donat 
manuscrisele şi mai are meritul de a fi elaborat prima ediţie 
a poeziilor lui Eminescu. 


— Se vindea bine Eminescu la acea vreme? 


— Din 1884 şi până în 1913, ,Poeziile” lui Eminescu s-au 
tipărit în unsprezece ediţii, cu unele completări de la un an 
la altul. Este ediţia din cultura română cu cea mai mare 
longevitate şi care stă la baza tuturor textelor care s-au 
produs în germană, dar şi în alte limbi, în această perioadă. 
Deci, iată încă un merit important al lui Maiorescu, dar între 
aceste merite care aduc aceste contribuţii esenţiale sunt şi 
umbre... 


— Ce alte personalităţi ale vremii şi ale culturii noastre 
naţionale l-au avut în preajmă şi au lăsat mărturii despre 
Mihai Eminescu? 


— Pe lângă Titu Maiorescu mai sunt alte câteva personalităţi 
care sunt importante şi care au scris despre Eminescu. Este 
Stefanelli care a fost coleg cu Eminescu la Şcoala de la 
Cernăuţi, dar şi la Viena, în vremea studenţiei... Acest 
Stefanelli este cel care a găsit acel poem, singurul de 
altfel, semnat de Eminescu şi adăugat de Perpessicius în 
volumul de poezii.. Apoi este Veronica Micle care a avut 
legăturile pe care le-a avut cu Eminescu şi care ne-a lăsat 
corespondenţa din prima parte a relaţiei lor, publicată, şi a 
doua parte care a văzut lumina tiparului în ultimii ani. În 
această privinţă, mai avem un contemporan care ne-a lăsat 
mărturii şi acesta este scriitorul Ioan Slavici. Slavici are 
ceva mai mult despre Eminescu, fiindcă au fost prieteni 
apropiaţi încă din epoca studenţiei şi până la moarte; el i-a 
fost unul dintre cei mai apropiaţi prieteni. 


— Şi când te gândeşti că a fost idealizată prietenia dintre 
Eminescu şi Creangă... 


— Da, toată lumea a rămas cu această prietenie exemplară în 
memorie însă Ion Creangă nu are foarte multe informaţii despre 
Eminescu.. De asemenea, mai găsim informaţii în corespondenţa 
dintre Negruzzi cu Maiorescu şi avem informaţii privind 
biografia Poetului şi în arhivele şi în presa vremii. Astfel, 
în legătură cu viaţa lui, punând mărturiile una peste alta, 
putem spune că sunt puţine în raport cu opera eminesciană şi 
cu personalitatea sa.  Raportându-ne la aceste informaţii, 
spunem că în legătură cu viaţa lui Mihai Eminescu, moştenirea 
ce o avem este foarte săracă, foarte restrânsă. Opera 
eminesciană e altceva şi în afara acestor mărturii ale 
contemporanilor lui, atâtea câte sunt, s-a creat o literatură 
memorialistică fantastică în care fiecare a pus tot ce a 
crezut... 


— Informații de la întâlnirile „Junimii” ne oferă şi Vasile 
Pogor, unde Maiorescu este prezentat într-o lumină nu tocmai 
favorabilă în relatia cu Eminescu. Noi am publicat acestea în 
Suplimentului Magazin VL, sub semnătura criticului literar 


Vasile I. Cataramă, ucenic al lui George Călinescu. Pentru a 
sublinia mai bine contextul în care a fost „diagnosticat” 
Eminescu, într-un mod empiric, să mai subliniem şi câteva 
aspecte ce tin de poziția lui Eminescu de la ziarul „Timpul“, 
cotidian care, reamintim, era al Partidului Conservator, 
partid aflat în opoziţie în toamna lui 1879. 


— Ca jurnalist, Eminescu îi critică atât pe liberali, care 
erau la guvernare, în frunte cu I.C. Brătianu, cât şi pe 
conservatori, pe care îi acuză de complicitate în "chestiunea 
evreiasca”. Ioan Slavici ne relatează ca Eminescu nu-i cruța 
nici pe membrii Partidului Conservator pe care îi critica dacă 
"se nemerea ca ei sa cada în vreun păcat, ba era in stare sa 
laude fapte bune si chiar daca ele erau savarsite de adversari 
politici”. 


Fotografie de arhiva. Mihai Eminescu de Nestor Heck — 
1884. Basarabia-Bucovina. Info 


— Vă rugăm să ne spuneţi de la ce a pornit aceasta 
mistificatie şi cine i-a pus diagnosticul de „nebun” lui 
Eminescu? 


— Prima soţie a lui Ioan Slavici, o unguroaică — catolică, cu 
vreo patru clase pregătire, i-a atribuit lui Eminescu 
diagnosticul de „alienat mintal”. Asta pentru ca Gazetarul 
obişnuia să redacteze noaptea comentariile care defineau 
poziţia cotidianului „Timpul”, să discute cu adversarii lui, 
uneori chiar să-i mai înjure. Şi Slavici, la presiunea soţiei 
lui, bătea cu palma în perete ca să tacă. Tăcea ce tăcea şi 
iar începea. Pentru ea manifestările lui Eminescu erau ale 
unui alienat mintal.. Cât a fost Slavici acasă, soţia sa nu a 
putut face nimic, dar când Slavici era plecat la Viena să 
consulte nişte medici — fiindcă avea si el probleme medicale — 
prima sa soţie a luat şi a trimis un bilet lui Titu Maiorescu 
în care a scris: „Vino şi ridică-l! Eminescu a înnebunit!” 
Deci, pentru ea aceste manifestări ale lui Eminescu erau semne 
ale nebuniei. 


— Ce a făcut Titu Maiorescu în aceste imprejurari?.. 


— Nu ar fi fost mare lucru, însă această femeie a primit 
concursul lui Titu Maiorescu, deşi înainte cu câteva zile 
acestui moment, de pildă, în 11 iunie 1883, Eminescu a fost la 
şedinţa "Junimii” şi în legătură cu acest moment Maiorescu 
notează în jurnalul său că „a fost o şedinţă foarte reuşită şi 
cu veselie”. Şi acum venim puţin şi la partea întunecată a lui 
Titu Maiorescu. Prima problemă care se pune ţine de modul de 
existenţă al lui Eminescu. Eminescu, în perioada cât a scris 
la cotidianul „Timpul”, a stat în gazdă la Ioan Slavici şi, in 
lipsa sa, prima soţie a lui Slavici — unguroaică, ziceam, cu 
câteva clase primare — i-a pus diagnosticul lui Eminescu de 
"alienat mintal”. După ce a primit biletul de la soţia lui 
Slavici, Maiorescu se întoarce acasă şi completează în 
jurnalul său, la poziţiile respective, atenţie — cu creionul 
roşu: „semne de alienatie mintală la Eminescu”... 


— După cum relatati evenimentele reiese că totul era 
premeditat.. 


— Desigur, Maiorescu nota despre imaginare semne de 
yalienatie” pe care nu le văzuse cu o săptămână înainte, la 
întâlnirea de la „Junimea”, când Eminescu a fost acolo de faţă 
cu ei, au discutat. Atunci nu le-a văzut! Deci Maiorescu, iată 
este vinovat ca a acceptat această mistificaţie.. 


— Este doar Maiorescu vinovat? De regulă astfel de oameni 
vicleni nu lucrează singuri. Au şi complici, santajabili, de 
regulă. 


— Maiorescu este primul vinovat ca a acceptat „jocul” primei 
soţii a lui Slavici şi a acceptat acest diagnostic fără 
consultul unui medic. Dar mergem mai departe şi vedem că 
Maiorescu cu autoritatea lui a transmis acest diagnostic 
doctorului Şuţu. Acum doctorul Şuţu este şi el vinovat la 
rândul lui că a acceptat acest diagnostic fără să pună în 
aplicare cercetarea lui de medic. 


— Şi de aici reies premeditarea şi dorința oarbă de a înlătura 
un om cu verticalitate.. 


— Aici se vede încă o data acest lant al slabiciunilor. 
Eminescu era incomod pentru că prin concepţia lui despre Stat 
i-a atacat, deopotrivă, şi pe conservatori şi pe liberali, 
care pentru el au fost totuna. Pentru Eminescu importante au 
fost România şi românii obiditi de o clasă politică prea 
preocupată de interese de grup sau individuale.. Curajul si 
verticalitatea lui Eminescu sunt de admirat, deși şi-a făcut 
atâţia „prieteni”. Şi autorităţile vremii au procedat aşa cum 
au procedat; i-au retras activitatea de la ziarul „Timpul” şi 
din redactor principal l-au retrogradat ca simplu redactor şi 
apoi l-au scos de tot din redacţie. Şi apoi, Păucescu, cel 
care a venit la cotidianul „Timpul” a vorbit foarte urât 
despre activitatea lui Eminescu... 


— La o distanță de 130 de ani, privind “timpul” lui Eminescu, 


ce vedem? Un cotidian „Timpul” care şi-a dobândit renumele 
datorită întâi de toate lui Mihai Eminescu; apoi datorită lui 
Slavici, Maiorescu, Caragiale, adus în redacție tot de 
Eminescu. Domnule academician, cine are habar astăzi despre 
cine a fost Păucescu si ce a scris el?.. 


— Nu ştiu.. Cert este că Eminescu a fost izolat şi pe acest 
fond s-a constat ca a suferit o depresie mare. Eminescu nu a 
fost ,nebun”, ci a suferit o mare depresie.. Prietenii l-au 
trimis la tratament si dupa ce a fost internat la "Ober 
Dobling” din Viena și tratat de puternica depresie de doctorul 
Obersteiner s-a refăcut în câteva luni. 


— Vă rugăm să refaceti drumul revenirii lui Mihai Eminescu? 


-După ce iese refăcut de la clinica din Viena, Eminescu a mers 
într-o călătorie în Italia. Nu are nicio manifestaţie de 
nebunie; revine în ţară, dar nu se duce la cotidianul 
"Timpul”, nu se duce la Maiorescu, ci se duce la ziarul 
"România liberă”, care erau adversarii lui Titu Maiorescu. Și, 
pentru Titu Maiorescu exista o mare primejdie, cât și pentru 
adversarii săi politici.. Și atunci, soluţia imediată a fost să 
nu-i acorde nici un ajutor, ca să accepte propunerea lor. Si 
propunerea lor a fost ca să-l trimită la Iași. Acolo era și 
sora lui Maiorescu, care a fost împotriva "tratamentului” pe 
care fratele ei Titu Maiorescu l-a aplicat lui Eminescu... De 
altfel, Emilia Maiorescu a fost una dintre cei care — alături 
de dr. Constantin Popazu, vărul lui Maiorescu — l-au dus pe 
Eminescu la Viena și l-au dezaprobat pe Titu Maiorescu... 


-Ce a făcut Eminescu la Iași? 


-La Iași a fost încadrat imediat la Biblioteca Universitară și 
pe lângă asta, Eminescu a mai fost și profesor de germană. 
Dar, acest "nebun”, la Iasi se apucă să traducă Gramatica 
sanscrită”! 


-Pentru a preda germana, pentru a traduce dintr-o limbă 
străină era nevoia de un cap limpede.. 


-Ṣi de un mare efort, calităţi pe care Eminescu — cel 
calomniat de fel de fel de indivizi cu interese obscure - a 
reușit să treacă într-un mod admirabil. Nici astăzi, la 
aproximativ o sută patruzeci de ani de la acele evenimente, 
"Gramatica sanscrită” nu a fost tradusă în condiții mai bune 
decât a făcut-o Eminescu. Deci, sanscrita necesita un efort 
extraordinar. De la Iași, Eminescu a plecat la Botoșani la 
sora sa, unde a intrat iarăși în spital cu diagnosticul cel 
vechi și aici, doctorul Isac l-a tratat cu mercur... Injectiile 
cu mercur i-au fost aplicate luni de zile, tratament care i-a 
infectat organismul. Mercurul otraveste organismul, iar acest 
fapt i-a înrăutățit starea de sănătate.. Păi dacă noua ne dă 
cineva mercur, în numai o săptămână ne-ar termina. Eminescu a 
rezista. 


Spune prietenul său Slavici că avea o constituţie fizică 
foarte bună, foarte așezată. El a rezistat. Și de la Iași, 
Eminescu vine iarăși la București și nu se duce la Maiorescu, 
el se duce direct la "România liberă” și începe colaborarea cu 
acest ziar... De la "Romania liberă”, Eminescu trece la "Fântâna 
Blanduziei”, unde este îmbrățișat de colegii lui din tinerețe, 
transilvăneni. Aici publică editorialul de fond; firește că 
toate aceste eforturi pe care le face, drama pe care o 
trăiește nu se putea să nu aibă efecte, oricât de robust ai 
fi. Si a avut drept urmare intrarea iarăși în spital.. 


-E vorba de perioada premergătoare morţii care a survenit în 
15 iunie 1889. Domnule academician Dimitrie Vatamaniuc, în 
legătură cu acest aspect, sunt mai multe speculații. Una 
dintre ele susține că unul dintre bolnavii din spitalul în 
care a fost internat i-a spart capul lui Eminescu cu o piatră.. 
După cercetările pe care le-aţi facut, care a fost cauza 
morții Poetului și Gazetarului Eminescu? 


-Nu e nicio piatră. Mihai Eminescu a murit de infarct... 


-Există vreun act medical, în acest sens? 


-Există actul medical pe care l-am publicat si eu în ultima 
ediţie a "Operei Integrale Eminescu”, dar este semnat prin 
punere de deget... Deci actul de moarte al celui mai însemnat om 
al României este semnat prin punere de deget! Nu s-au găsit în 
spitalul la care a murit doi oameni care să știe carte și să 
semneze si au pus degetul pe actul de deces.. 


Toate aceste speculaţii, despre comploturi, despre fel de fel 
de povești să vorbească cine ce vrea, eu nu pot decât să 
relatez pe marginea a ceea ce reiese din documentele vremii. 
Eu nu pot să merg mai departe, eu am discutat cu medici; și 

medicii au studiat pe baza contextului vremii împrejurările în 
care s-au întâmplat toate acestea. Desigur că e posibil ca și 
medicii să greșească, dar eu cred, am convingerea că nu au 
greșit si ca — ţinând cont de modul cum l-au izolat pe 
Eminescu, ţinând seama de natura suferinţei lui, fiindcă de 
depresie suferim toţi — acestea au fost împrejurările morţii 
lui Eminescu. Și apoi, uitaţi, toată societatea românească 
este în depresie psihologică și pe măsură ce mergem, depresia 
devine tot mai accentuată. Dar, noi astăzi suntem mai 
nesimtiti și nu reactionam la fel. 


Pe baza cercetărilor, coroborând datele cu ceea ce a scris 
Eminescu, înainte de internarea lui forțată la sanatoriul 
doctorului Sutu, am dedus că Eminescu a fost izolat si pe 
acest fond constat a suferit o depresie mare. Eminescu nu a 
fost „nebun”, a avut o mare suferință a sufletului. Când am 
ajuns la această concluzie, am luat legătura cu un psihiatru 
și acesta mi-a explicat că depresia, spre deosebire de 
"alienatia” mintală, este o stare psihică din care iti poţi 
reveni. Pe când, din alienatie mintală, din nebunie, nu îţi 
mai poţi reveni. Și dacă doctorul Sutu a procedat cum a 
procedat, nu a lăsat nicio însemnare despre boala și 
internarea lui Eminescu. 


-Deci nu există nimic, nici o fișă medicală de observație? 


-Nu găsim nimic! Mai departe, doctorul Sutu s-a făcut vinovat 


si el de alt lucru foarte grav; Sutu a făcut autopsia lui 
Eminescu și a luat creierul pentru studiu si l-a pus pe 
fereastră, în plină vară, unde a stat la soare.. Ce studiu mai 
poți să faci pe un creier care a stat la fereastră, in soare?.. 
Acestea sunt niște lucruri de o gravitate extremă. Nu este 
doar Maiorescu vinovat, e un întreg cerc vicios. 


Revizionismul maghiar din ziua de astăzi îl 
continuă pe cel de ieri.. 


Foto: Maria Stanciu ta 

— Acea mişcare studenţească din anul 1946, de la Cluj, a fost 
condusă de tânărul Valeriu Anania (1926-2005), viitorul 
Mitropolit Bartolomeu al Clujului, pe atunci, student la 
Medicină în anul II. Vrednicul de pomenire a fost conducătorul 
mișcărilor studențești de la Cluj, începând cu 1 iunie 1946, 
însă primul protest spontan la care am participat a fost în 24 
ianuarie 1946. Ce se întâmpla? 


Autorităţile comuniste declaraseră ziua de 24 ianuarie zi de 
sărbătoare legală. Atunci se împlinea un an de la instalarea 
guvernului Petru Groza. În mod spontan, atunci noi, studenţii, 
ne-am adunat în holul Universităţii din Cluj şi am ieşit în 
stradă. Am protestat faţă de atitudinea antiromânească a celor 
aflaţi la conducere. Am fost indignati că pe sedile Partidului 
Comunist Român și al Partidului Social Democrat-Lothar 
Rădăceanu erau arborate steaguri ale Ungariei Mari. Atunci, 
mai mulţi studenţi au urcat şi au dat jos steagurile, au 
devastat sediile celor două partide, după care ne-am întors în 
cămine. Atunci au început primele arestări. Manifestatia din 
24 ianuarie 1946 a marcat momentul începutului mişcării de 
protest care a durat luni bune. Protestele noastre au fost pe 


fondul pregătirii viitorului Tratat de Pace de la Paris. Pe de 
altă parte, conducătorii maghiari din mai multe zone, inclusiv 
cei din Cluj, pregăteau revenirea armatei ungare şi 
întâmpinarea ei pe sub Arcul de Triumf. Numai că hotărârea 
luată la Paris, în 7 mai 1946, și revenirea Transilvaniei 
acasă, la România, unde îi era locul, fu pentru maghiari o 
mare deziluzie ce-i va urmări până-n zilele noastre. De 
altfel, revizionismul maghiar din ziua de astăzi îl continuă 
pe cel de ieri.. 


— Tema Transilvaniei, si nu numai, este ca un fir roşu în 
activitatea Domniei Voastre, preocupare pe care a experiat-o 
şi Eminescu. Atunci, în primăvara românească din 1946, cum a 
fost întâmpinată smulgerea Transilvaniei din ghearele austro- 
ungarilor şi revenirea ei la România? 


— După aprecierile poliţiştilor vremii eram vreo 5000 de 
studenţi si am mărşăluit pe străzile Clujului. In fata 
Catedralei Ortodoxe am îngenunchiat și am cântat „Hristos a 
înviat”! Au vorbit protopopul Laurenţiu Curea, care va înceta 
curând din viata, Episcopul Nicolae Colan şi Episcopul Iuliu 
Hossu. Am defilat prin tot oraşul şi am cântat cântece 
patriotice.. La statuia lui Matei Corvin au vorbit multi 
studenţi de la Medicină, iar A. E. Baconsky s-a urcat pe 
statuie. Aceasta fusese o avanpremieră pentru parada militară 
din 10 mai 1946. De această dată, am mutat şi organizat 
manifestatiile la Mănăştur, comună învecinată Clujului, unde 
era Facultatea de Agronomie. Atunci, studenţii au strigat 
"Patria”, "Regele” şi mai multe lozinci anticomuniste. După 
fiecare acţiune anticomunistă, erau arestaţi studenții.. De la 
aceste manifestații i s-au tras condamnările vrednicului de 
pomenire — Mitropolitul Bartolomeu Anania. Drept urmare a 
atitudinii şi a revendicărilor noastre, autorităţile vremii de 
la Cluj ne-au închis cantinele, căminele, tot. Și pe acest 
fond, comitetul de grevă, în frunte cu părintele Valeriu 
Anania, s-a retras la Mănăştur, comuna din vecinătate, acolo 
am fost şi eu până când au dat decretul de încetare a grevei 


studenţeşti; am încetat protestele pentru că nu mai aveam nici 
un mijloc de trai.. 


"Noi, zicea Anania, eram dansul aerian al neamului 
pe deasupra unei păduri de năpârci..” 


— In convorbirile Domniei 
Voastre cu Constantin Hrehor, 
aduceți o lumină nouă, inedită, 
în legătură cu atitudinea lui 
Lucrețiu Patrascanu, exponent al 
fostului Partid Comunist, 
ministru al Justiției, care a 
fost trimis la Cluj — „după 
eşecul lui Teohari Georgescu”, ministru la Interne —- să 
discute cu studentii. Marturisiti in convorbirile 
Dumneavoastră ca — luat cu asalt si cu ,fluieraturi” 
Patrascanu spune cuvinte memorabile, care nu se regasesc in 
raportul Politiei din Cluj din acea vreme. 


— Da, pe fondul pretențiilor reprezentanţilor maghiari, 
Lucrețiu Pătrăşcanu — la întâlnirea cu studenţii clujeni din 8 
iunie 1946 — a avut o atitudine profund românească, subliniind 
că „nimeni nu are dreptul să pună în discuţie graniţele 
noastre. Transilvania a aparţinut şi va aparţine României. 
Acţiunea guvernului maghiar, revizionismul de azi îl continuă 
pe cel de ieri. A cere revizuirea frontierelor este un amestec 
în treburile noastre interne.. Populaţia maghiară are un regim 
de drept cum nu are nicio naţionalitate dintr-un stat burghez... 
Am închis ochii si din putinul nostru am hrănit sute de mii de 
oameni (din Ungaria). Retrocedarea bunurilor este un act de 
minimă dreptate. Nicio milă pentru cei ce pun în joc unitatea 
statului. În numele Partidului Comunist mă ridic împotriva 
schimbărilor de frontieră.” 


Însă tot Pătrăşcanu, la următoarele două întâlniri cu 
studenţii din aceeaşi zi (întâlniri despre care nu se prea 
ştie), în prezenţa lui Valeriu Anania, ne-a cerut să incetam 


greva, fiindcă „guvernul nu era de mămăligă si că are mijloace 
să pună capăt manifestării...” 


— Care a fost reacția studenţilor? 


— De ripostă: „Nici noi nu suntem de mămăligă, dar nici 
comunişti nu suntem!”, a venit replica studenţilor. Atunci, 
Pătrăşcanu veni cu corectia sa: „Mai întâi sunt român şi apoi 
comunist!” 


— Pentru cei care doresc să afle mai multe, pot găsi aceste 
mărturii trăite de domnia Voastră în volumul „Convorbiri sub 
scara cu îngeri”, apărut în 2010. Cum a caracterizat acel 
eveniment vrednicul Mitropolit Valeriu Anania?... 


— Noi credeam că prin implicarea noastră puteam opri mersul 
evenimentelor. "Noi, zicea vrednicul Mitropolit Valeriu 
Anania, eram dansul aerian al neamului pe deasupra unei păduri 
de năpârci..” 


— Privind înapoi fără mânie, a fost necesară acea grevă? 


— A fost necesară. Au făcut şi alţii revolte mai târziu în 
Polonia, Ungaria. De acelea se ţine seama, dar de asta nu. 
Dar, aceasta a fost dorinţa noastră de a ne opune instalării 
comunismului în ţara noastră şi aceasta a fost prima încercare 
de acest fel de la noi. Acesta a fost crezul nostru şi 
credinţa noastră. Noi am mers până unde s-a putut, dar 
comunismul s-a instalat cu sprijin dinafară şi pe noi ne-au 
îndepărtat... 


— Dumneavoastră ati scăpat ca prin urechile acului de 
arestări... 


— Da, pentru că după ce am fost asiguraţi că n-o să ni se 
întâmple nimic, între timp ne-am susţinut şi examenele, 
fiindcă profesorii ţineau cu noi, eu am plecat la mine în 
Bucovina, la Suceviţa. Nu mai aveam nicio rațiune să rămân. 
Ne-au pus câte un vagon special la trenurile principale şi aşa 


am plecat, iar din iunie și până în noiembrie 1946 nu am fost 
în Cluj. În acest răstimp s-au făcut mai multe arestări, între 


care și cea a lui Valeriu Anania“. De aici i s-au tras toate 


arestările care au urmat... 


Călinescu sublinia ca Eminescu “a prevăzut 
reîntregirea patriei, de la 1 Decembrie 1918” 


J A 


n Atata foc, atata aur, Atatea lucruri sfinte Peste-ntunericul vietii Ai revarsat, Parinte! " 


— Sa revenim! Ati cercetat câteva decenii publicistica lui 
Eminescu şi, cu siguranță, sunteţi singurul cercetător 
contemporan care cunoaşteţi cel mai bine activitatea de 
gazetar a „Luceafărului Poeziei Româneşti”. Ati avut misiunea 
de a stabili paternitatea textelor semnate de Gazetar în 
diferite cotidiane, publicate în cea de-a doua jumătate a 
veacului al XIX-lea. Cum ati procedat la identificarea 
textelor lui Mihai Eminescu, mai ales că la „Timpul” semnau 
vârfuri precum Slavici, Caragiale, Maiorescu? 


— Împreună cu colegele mele de cercetare, doamnele Anca Costa- 
Foru şi Eugenia Oprescu, am mers întâi la textele din 
manuscrisele eminesciene, pe care le-am comparat cu cele 
apărute în diferite ediţii (de ziare) tipărite. Am comparat 
conţinutul de pe manuscris şi textul ce s-a publicat.. Apoi am 
analizat textele stilistic, am folosit tot ce ne-a stat la 
îndemână în această problemă pentru a recupera întreaga operă 
eminesciană. De altfel, spuneam că una dintre întrebările pe 


care academicianul Alexandru Graur mi-a adresat-o când se 
punea problema apariţiei volumului IX, Publicistică, a fost 
„dacă îmi asum responsabilitatea pentru paternitatea textelor 
din amintitul volum”? Fireşte că îmi asum această 
responsabilitate.. Pe de alta parte, acolo unde nu am fost 
Siguri ca autorul unor articole este Eminescu, am adaugat in 
fiecare volum un capitol cu „Texte incerte”... 


— Un text jurnalistic are şi o altă cheie — stilul acelui 
gazetar. „Le style est l’homme meme”, spune Comte de Buffon. 
Sub aspect stilistic care au fost elementele care au primat în 
clarificarea stilului publicistic eminescian? 


— Când examinam publicistica lui Eminescu la ziarul ,Timpul”, 
ţinem seama de concepţia social-politică a poetului şi de 
întreaga desfăşurare a activităţii gazetăreşti. Privim opera 
în ansamblul ei şi din punct de vedere stilistic, fiindcă nu 
există o graniţă pur delimitată între activitatea de la 
„Curierul de Iaşi” şi cea de la ,Timpul”. 


— Cum se documenta Eminescu? Ce preocupări are gazetarul 
Eminescu pentru studierea unor aspecte ştiinţifice? 


— Documentarea este una temeinică, bazată pe comunicatele, 
documentele, adeseori, extrasele din alte publicaţii ale 
vremii cu care Mihai Eminescu polemiza. S-a ocupat de unele 
aspecte ştiinţifice ale vremii, pe altele le-a intuit. Are 
multe traduceri privind teoria culturii şi a vieţii sociale, 
istoria naţională, istoria universală, economia politică, 
dreptul. S-a ocupat de fizică, în primul rând, de matematică, 
astronomie, de biologie, dar nu pentru a face profesie din 
ele, deşi el a intuit de la început anumite direcţii, valabile 
şi astăzi. El s-a ocupat de ştiinţe din aspiraţiile lui pentru 
universalitate. Aceste texte creează impresia specializării în 
fiecare din aceste domenii și sunt invocate în demonstrarea 
originalității gândirii poetului, nemaiîntâlnită la 
predecesorii si contemporanii săi. George Călinescu 
protestează împotriva unei asemenea orientări în exegeza 


eminesciană şi zice că „Eminescu e cel mai mare filozof, cel 
mai mare învăţat. El a formulat cu mult înaintea fizicii 
moderne teoria relativității, a cunoscut pe clasici ca nimeni 
altul, a relevat omenirii filosofia asiatică. El este profet. 
A prevăzut prăbuşirea sistemului monetar şi reîntregirea 
patriei, de la 1 Decembrie 1918. Cel mai inocent cuvânt al 
paginilor lui e umflat de simboluri ca o rodie coapta”. 
Pentru a scrie, Eminescu a mers la sursă şi a dat o traducere 
valabilă şi astăzi. Important pentru noi este că Eminescu a 
avut simţ de gazetar şi a intuit exact direcţiile de 
dezvoltare ale societăţii, de ieri şi de astăzi. Publicistica 
sa se întemeiază pe o bază ştiinţifică solidă şi împreună cu 
expunerea strălucită, încă nedepăşită, rezultă durabilitatea 
în timp şi permanenta ei actualitate. 


— Domnule academician Vatamaniuc, în paginile cotidianului 
„Timpul”, apar pseudonime precum: ,Fantasio”, „Cenzor”, 
„Nemessis”. Din cercetările domniei Voastre, Eminescu a apelat 
la vreunul dintre aceste pseudonime? 


— După toate cercetările pe care spuneam că le-am făcut nu 
reiese nici stilistic, nici pe bază de manuscris că ele 
aparţin lui Mihai Eminescu, cu excepţia lui Fantasio, cu care 
semnează trei articole, Babele au trecut, Un răspuns d-lui 
C.A. Rosetti şi Al doilea răspuns d-lui C.A. Rosetti, toate 
din 1882. Singurul pseudonim cert pe care îl putem atribui lui 
Eminescu este cel din perioada anterioară gazetăriei de la 
„Timpul”, unde Eminescu semnează cu pseudonimul „Varro”. Sunt 
16 articole şi documente şi ele datează din vremea pregătirii 
Serbării de la Putna, din august 1871 (Întâlnirea a fost 
programată pentru 1870, dar s-a amânat cu un an). Şi mai sunt 
câteva — la revenirea în activitatea publicistică — apărute în 
„România liberă” si în „Fântâna Blanduziei”. Oricum, aceste 
articole ocupă un loc neînsemnat. 


— 0 caracteristică a presei de la sfârşitul veacului al XIX- 
lea era aceea că articolele nu aveau titluri. Cum ati procedat 
în această privinţă? 


— Nici un text al lui Eminescu nu are titlu. Editorii 
dinaintea noastră au dat titlurile lor, titlurile care au 
crezut ei că s-ar cuveni şi că sunt importante. Eu nu zic că 
nu este importantă această abordare, însă intrăm pe un teren 
în care chestiunile sentimentale sau de altă natură joacă un 
rol foarte important. Aşa se face că de la o ediţie la alta, 
acelaşi text poartă alt titlu. Eu am făcut următorul lucru; am 
luat ca titlu sintagma iniţială din textul lui Eminescu. Aşa 
am procedat la toate textele de publicistică. Sigur, uneori 
sintagma din titlu nu este relevantă, dar ea aparţine lui 
Eminescu. În acest mod eu am acoperire, nu am distorsionat 
mesajul din textul publicistic, nu am mers pe sentimentalisme, 
eu am mers pe.. material. 


— Cel care ingrijeste şi editează opera unui inaintas de talia 
lui Eminescu, ce datorii are fata de opera inaintasului său? 


— In general, cercetătorul, fie scriitor, poet, gazetar — 
indiferent cum se numeşte — trebuie să manifeste o atitudine 
de respect şi de dragoste faţă de fiecare cuvânt pe care îl 
aşterne el pe hârtie. Când însă doreşti să refaci din arhive 
şi din manuscrise profilul înaintaşului tău, Eminescu în cazul 
de faţă, responsabilitatea este una foarte mare. Eu cu 
responsabilitate şi cu multă dragoste am făcut acest fapt, 
împreună cu echipa de cercetători... 


Familia lui Eminescu vine din Transilvania 


pe 
teBisericuta Familiei Eminescu la 1909 


— Eu nu am stat doar în arhive, ci am fost pe teren pentru 
fiecare etapă a documentării, dacă s-a impus acest fapt. A 
existat întotdeauna această idee că Eminescu ar fi din 
Ucraina. Ei, bine, familia lui Eminescu vine din Transilvania 
şi în acest scop m-am dus la Blaj şi în Vad şi la Făgăraș, 
unde sunt urmaşi ai acestei familii până astăzi şi unde am 
cercetat toată arhiva. Şi am găsit acolo familia Eminovici. 
Pentru mine a fost un prim argument că această familie vine 
din Transilvania. Aici, din această familie mai este o ramură 
şi-n comuna Lupu, lângă Blaj. Am mers și-n comuna Lupu, dar 
aceasta a dispărut fără urmași din 1877. Apoi am găsit o altă 
familie la Răşinari, unde ştiam de Goga; am mers şi acolo. 
Fireşte, lucrul pe teren te pune şi în faţa altor informaţii 
inedite. La Lupu am găsit informaţii despre familia poetului 
interbelic Aron Cotruş, născut acolo. Străbunii îndepărtați ai 
lui Eminescu au emigrat din Transilvania în Moldova şi şi-au 
întemeiat familia, în Călineştii lui Cuparencu, așezare 


întemeiată de emigrantii transilvăneni. Eminescu nu-şi 
cunoaște bunicii, fiindcă au murit în epidemia de holeră la 
1844. Tatăl lui Eminescu a fost administratorul al unei moşii 
şi şi-a întocmit gospodăria la Ipoteşti, iar Mihai s-a născut 
la Botoşani. După aceste cercetări am adunat informaţiile și 
am scris cartea „Eminescu şi Transilvania” (1995), unde 
demonstrez acestea. 


— Domnule academician Dimitrie Vatamaniuc, Mitropolitul 
Antonie Plămădeală al Ardealului, mergând după „paşii 
Luceafărului”, avansează ideea că Eminescu ar fi dorit să se 
călugărească, fapt pe care il precizează şi Maiorescu in 
însemnările sale la ziua de 23 iunie 1883. Pe de altă parte, 
Tudor Arghezi îl numeşte „Sfântul preacurat al ghiersului 
românesc”... Din această perspectivă, care rămâne încă deschisă 
cercetării, ce ne puteți spune despre învelişul creştin al 
creaţiei eminesciene? 


— Este foarte simplu. Eminescu a avut o concepţie profund 
creştină în toată opera sa, lirică, publicistică, filozofică, 
ştiinţifică. El nu a fost un practicant care să meargă 
frecvent la Biserică, dar stăpânea foarte bine învăţătura 
Biserici Ortodoxe, în care s-a născut. El a avut o concepţie 
creştină, pe lângă celelalte cunoştinţe temeinice pe care le-a 
avut în istorie, artă, cultură, filozofie. Acestea se văd şi 
din opera poetică şi din publicistica eminesciană. 


Eminescu a răsturnat un guvern chiar cu putin 
înainte de a muri 


Inmormantarea lui Eminescu m à 


— Da. L-au cam pedepsit politicienii de atunci, pentru toate 


afacerile pe care Eminescu le-a demascat; pentru toate 
planurile pe care le-a demontat, pentru guvernul pe care l-a 
răsturnat, chiar cu puţin înainte de a muri. Eminescu a fost 
un gazetar foarte conştient de poziţia lui, iar conduita lui a 
fost rectilinie. El rămâne un model de verticalitate peste 
timp, peste veacuri. 


— Eminescu este cel mai mare romantic al nostru, este „sumă 
lirică de voievozi”, spune Petre Ţuţea. Între altele, ati 
cercetat şi operele lui Lucian Blaga, ale lui Tudor Arghezi. 
Cine îl urmează pe Eminescu în ierarhia valorilor culturale şi 
identitare? 


— Într-adevăr, m-am ocupat şi de Blaga şi de Arghezi. Din 
punctul meu de vedere Arghezi. 


— Ce vă place la Arghezi? 


— Totul îmi place la Arghezi. Odată, îmi place avântul acesta 
al lui. Apoi, Arghezi spune lucrurilor pe nume şi cuvintele 
lui sunt pe înţelesul acestui popor. Blaga e pe deasupra 
realitatilor, e altceva. Blaga este mai accesibil pentru 
occidentali, dar Arghezi este mai pe firea noastră, pe 
sufletul românesc... 


— Să fi contat faptul că Arghezi a fost şi călugăr şi poezia 
sa isi trage seva din cuvintele insufletite ale Sfintei 
Scripturi? 


— Fireşte ca este important filonul creştin în formarea unui 
om, mai ales a unui scriitor. Cred că înainte de toate, 
indiferent ce facem — poezie, arta, chiar şi ştiinţe exacte — 
noi trebuie să ne situam în spiritualitatea noastră, altfel 
rămânem necunoscuţi. 


— Ce mai rămâne de făcut în privinţa operei eminesciene? 


— Rămâne pentru editorul de la anul 3000 recitirea 
manuscriselor eminesciene fiindcă sunt părţi care nu au putut 


fi transcrise si întocmirea editiilor ,ne-varietur” pentru 
marii scriitori. Ediţia xeroxată a Caietelor lui Eminescu a 
fost realizată nu de multă vreme, sub egida Academiei Române, 
la iniţiativa şi cu susţinerea academicianului Eugen Simion. 
În acest fel a fost salvată o moştenire unică și singulară în 
cultura românească, ameninţată de o pierdere ireparabilă. Aşa 
cum am mai spus, salvarea manuscriselor în ediţia xeroxată a 
Caietelor lui Eminescu are dublă calitate: înlătură 
fabulatiile şi speculaţiile unor insi nevizati şi, în acelaşi 
timp, reprezintă instrumentul de bază în pregătirea ediţiei 
„ne-varietur” a scrierilor eminesciene, aşa cum se practică şi 
în alte ţări, pentru scriitorii lor cei mari. Consider că nu 
ar fi rău să fie înfiinţată o Fundatie Eminescu care să 
patroneze un Institut Eminescu, un spațiu care să adune Încet- 
încet arhiva Eminescu. Ar fi un gest firesc şi am demonstra 
că-i dam lui Eminescu locul cuvenit de „Luceafăr” nemuritor 
între atâtea stele cate are literatura română.. 


A consemnat, 
Maria Stanciu 


1 Vrednicul de pomenire Mitropolitul Valeriu Anania 
mărturisește în memoriile sale, asemenea academicianului 
Dimitrie Vatamaniuc, faptul că „în acel Cluj al primăverii lui 
1946, nu comunismul era preocuparea vieții academice, ci 
problema ungurească, problemă veche și reînnoită acum, când 
stăpânirea maghiară fusese alungată din nordul Ardealului”. În 
"Memorii”, Valeriu Anania, Editura Polirom, 2008, pg. 112. 


Sursa: Mihai-Eminescu.Ro 


Vedeţi și: 


Fotografii de Cristina Nichituș Roncea din proiectul 
“București, de ce îl iubești. Foto-interviuri cu personalităţi 
ale Capitalei”, pentru care academicianul ne-a rugat să-i 
consemnăm aceste spuse: 


“Bucurati-va de Bucureşti — aici puteţi călca pe urmele 
paşilor lui Eminescu! Bucureştiul este un oraş martir fie si 
numai pentru că aici a suferit şi de aici a plecat la Ceruri 
Mihai Eminescu.” 


La 98 de ani, eminescologul bucovinean, rudă apropiată cu 
partizanul anticomunist Gavril Vatamaniuc, scria biografia 
unui alt mare martir al neamului românesc, pentru care s-a 
zbatut și Eminescu: Ciprian Porumbescu. 


Profesorul Dimitrie Vatamaniuc, eminescolog, membru de Onoare 
al Academiei Romane, editorul Operelor lui Mihai Eminescu, 
editia Academiei. Foto: Cristina Nichitus Roncea 


Cristina Nichtus Roncea 


Cristina Mi i 


Cristina Nichitus Roncea 


A plecat La Domnul pentru a 
se întâlni cu Mihai Eminescu. 
Vesnica pomenire, Dimitrie 
Vatamaniuc (25 septembrie 
1920, Sucevita — 4 iulie 
2018, București) 


5 iulie 2018 


Academia Română anunță cu deosebită tristețe stingerea din viata, miercuri, 4 iulie 2018, la 
vârsta de 98 de ani, a criticului și istoricului literar Dimitrie Vatamaniuc, membru de 
onoare al Academiei Române, reputat eminescolog și un fervent apărător și promotor al 
culturii și civilizației românești din Bucovina de Nord. 
Născut la 25 septembrie 1920, la Suceviţa, Dimitrie Vatamaniuc a urmat şcoala primară în 
comuna natală, pentru ca apoi să studieze la Cernăuţi, unde a absolvit Şcoala Normală de 
învăţători, şi la Rădăuţi, fiind absolvent al Liceului „Eudoxiu Hurmuzachi“. Licenţiat în 
1947 al Facultăţii de Litere şi Filosofie din Cluj-Napoca, cu specializare în istoria 
literaturii române, estetică literară şi istoria românilor, Dimitrie Vatamaniuc şi-a 
susţinut, zece ani mai târziu, teza de doctorat la Institutul de Istorie Literară şi Folclor 
al Academiei Române, avându-l conducător ştiinţific pe G. Călinescu. 
A fost profesor de limba și literatura română la Liceul „Andrei Mureşanu“ din Dej, redactor 
la „Almanahul literar“ din Cluj, cercetător la Institutul de Istorie Literară şi Folclor, 
lector la Universitatea din Bucureşti, iar din 1964 şef de secţie la Centrul de Documentare 
şi Informare Științifică al Academiei Române. Din 1974 a lucrat ca cercetător la Institutul 
de Teorie şi Istorie Literară al Academiei Române. 
Odată cu angajarea la Muzeul Literaturii Române, în anii '70, a preluat, la îndemnul lui 
Alexandru Oprea, continuarea ediţiei integrale a operei lui Mihai Eminescu, inițiată și 
coordonată de Perpessicius în 1939 şi întreruptă în 1963. Va consacra, astfel, studiului 
operei eminesciene peste 30 de ani, devenind unul dintre cei mai importanți eminescologi 
români. Sub îngrijirea sa vor apărea, între 1977-1993, volumele VII-XVI din integrala operei 
eminesciene, ediție ce avea să fie desăvârșită în 1999. Pe baza ei, Dimitrie Vatamaniuc va 
edita apoi mai multe serii de Opere ale poetului national (Editura Univers Enciclopedic si 
Editura Academiei Române, 1999-2003; Fundația Națională pentru Stiinta si Artă sub egida 
Academiei Române, 2015), precum și Publicistica lui M. Eminescu. 1870-1877 (1977), Eminescu 
Manuscrisele (1988), Eminescu. Contribuţii documentare (1993), Eminescu şi Transilvania 
(1993), Publicistica lui Eminescu. 1877-1883, 1888-1889 (1996); Caietele lui Eminescu. 
Mitologie şi document (1998), Bucovina între Occident şi Orient (2006), Eminescu în ediţia 
academică integrală (2010), Eminescu în ediții integrale (2013). 

Activitatea sa literar-stiintifica se concretizează, de asemenea, în zeci de studii 
monografice, între care: G. Coşbuc. 0 privire asupra operei (1967); Ioan Slavici şi lumea 
prin care a trecut (1968); Ioan Slavici. Opera literară (1970); Ion Agârbiceanu (1970); 
Lucian Blaga. Biobibliografie (1977), Lucian Blaga. Contribuţii documentare (1998), Tudor 
Arghezi. Biobibliografie (2 vol., 2005). A editat opera lui Ioan Slavici, în 14 volume 
(1967-1987) şi Avatarii Faraonului Tlă de G. Călinescu (1979). 

Născut și crescut în Bucovina, Dimitrie Vatamaniuc s-a implicat cu dăruire în studierea, 
apărarea și promovarea valorilor culturale românești din această zonă locuită de români, 
rămasă sau nu în graniţele ţării. A fost director al Centrului pentru Studierea Problemelor 
Bucovinei din Rădăuţi al Academiei Române, transformat, în 1992, în Institutul Naţional 

„Bucovina“; redactor-responsabil al revistei „Analele Bucovinei“ şi coordonator al 
Enciclopediei Bucovinei în studii şi monografii; director al revistei „Septentrion“, 
publicaţie a Societăţii pentru Cultura şi Literatura Română din Bucovina. 
îndelungata și bogata sale activitate culturală și științifică i-a adus recunoașterea celui 
mai înalt for de consacrare al țării, Academia Română alegându-l membru de onoare în 2011. 
A fost, de asemenea, ales membru al The International Academy „Mihai Eminescu“ (India, 1998) 
și al Centrului Internaţional „Mihai Eminescu“ (Chişinău, 2001). 
Universitățile „Lucian Blaga“ din Sibiu și „Ştefan cel Mare“ din Suceava i-au acordat titlul 
Doctor Honoris Causa, iar The American Biographical Institute l-a declarat „Om al Anului“ şi 
i-a acordat „Diploma de onoare“ în 1999 şi 2000. În 2002 a primit Premiul de Excelenţă al 
Fundaţiei Culturale a Bucovinei. 
A fost ales cetăţean de onoare al comunei Suceviţa, al municipiului Rădăuţi şi al comunei 
Şiria din Arad. 
Membrii Academiei Române se despart cu regret de confratele lor și își exprimă întreaga 
solidaritate cu familia îndoliată. 


Biroul de presă al Academiei Române 
Foto: Cristina Nichitus Roncea, cu mulțumiri 


Înmormântarea a avut loc la Cimitirul Străulești II, sâmbătă, 
7 iulie 2018, orele 13,30. 


Dumnezeu să-l odihnească in pace! Vesnica recunoștință! 


Mihai-Eminescu.Ro 


DARE DE SEAMĂ. Ce este și ce 
vrea Mihai Eminescu Ro, site 
dedicat in principal Operei 
Politice a Românului Absolut 


Hristos a Înviat! 


Cu voia Tatălui, cu ajutorul Fiului şi cu săvârşirea Sfântului 
Duh mai mulți voluntari mireni și monahi au reușit ca până la 
marea sărbătoare a Învierii Domnului 2018 să publice online 
toate articolele părintelui jurnalismului românesc, militant 


ardent pentru România Mare — Românul Absolut Mihai Eminescu. 


Este o premieră care se datorează exclusiv unei initiative 
românești private susținute de rugăciunile fraților monahi, 
cărora le mulțumim din suflet pe acestă cale. Pentru prima 
oară de la înființarea internetului în România orice român 
poate găsi aici un articol al lui Eminescu, atât după titlu și 
subiect tratat cât și după perioadă sau publicație. 


Articolele au fost reproduse individual din OPERA POLITICĂ a 
lui Mihai Eminescu, Ediţie Critică întemeiată de Perspessicius 
și îngrijită de Muzeul Literaturii Române, Coordonator 
Dimitrie Vatamaniuc, Editura Academiei RSR, 1985-1989. 


În prezent reluam fiecare articol și îl confruntăm cu Ediţia 
Integrală Mihai Eminescu în 11 volume îngrijite de istoricul 
literar Dimitrie Vatamaniuc, membru de onoare al Academiei 
Române și publicate pe spezele proprii la Editura Naţional în 
2010. De asemenea, ne straduim să imbunatim SEO-ul site-ului. 


Transpunerea articolelor după ediţia facsimilată a Academiei 
Române este posibil să fi suferit și mici erori, drept pentru 
care vă rugăm să ni le semnalati în cazul în care descoperiţi 
vreuna.Chiar daca munca noastră nu se vede imediat aceasta 
este minuțioasă și presupune timp și atenţie. 


Planul următor al realizatorilor portalului este să publicăm, 
pe lângă studii, dezvăluiri și amintiri mai mult sau mai puțin 
inedite și cât mai multe manuscrise scanate cât și 
reproducerea în format PDF sau/și JPG a fiecărei pagini de 
ziar în care au apărut articolele reproduse de noi electronic, 
ceea ce va întregi pe măsură această Bibliotecă online Mihai 
Eminescu. 


Vă mulțumim anticipat dacă răspândiţi la rândul Dvs de aici 
cuvintele de foc ale marelui nostru înaintaș și martir pe 
altarul României Mari, Mihai Eminescu. 


Doamne, ajută! 


Mihai-Eminescu.Ro 


Vizitaţi și Pagina de Facebook Mihai Eminescu — Românul 


Absolut 


LĂMURIRI ASUPRA EDITARII 
PUBLICISTICII LUI MIHAI 
EMINESCU DIN 1880 — de 
Dimitrie VATAMANIUC 


Fotografie de arhiva. Mihai Eminescu de Nestor Heck — 
1884. Basarabia-Bucovina. Info 


Eminescu ia conducerea cotidianului bucureştean la jumătatea 
lui februarie 1880 în contextul unor evenimente politice 
importante din ţara noastră. Fondat în martie 1876, ca organ 
central de presă al Partidului conservator, „Timpul” se 
transformă, din aprilie 1876, cînd vin la guvern liberalii, în 
ziar al opoziţiei conservatoare. Eminescu intră în redacţie în 
octombrie 1877, după ce mai înainte redactează în capitala 
Moldovei „Curierul de Iaşi” şi colaborează la „Convorbiri 
literare” şi alte publicaţii ale vremii. Poetul lucrează pînă 
în februarie 1880 ca simplu redactor, asemeni lui Slavici, 
Caragiale, Ronetti Roman. Conducerea ziarului era încredinţată 
unui comitet care avea sarcina să supravegheze ca materialele 
ce se publicau să nu contravină orientării politice a 
Partidului conservator. Comitetul nu se bucura de autoritate, 
mai ales că nu-şi onora, cum se cuvenea, nici obligaţiile 
materiale faţă de redactori. Caragiale putea spune că ei erau 
stăpîni pe „baracă”. De aici însă nemulţumirea unor membri ai 
Partidului conservator şi crearea opiniei favorabile pentru 
schimbări în redacţia cotidianului bucureştean. Acestea ar fi 
întîrziat, desigur, dacă nu s-ar fi produs schimbări si în 
conducerea Partidului conservator. 


Cucerirea independenţei deschide o epocă nouă, cu implicaţii 
profunde, în istoria noastră naţională. Partidele politice 
trec la elaborarea de noi programe, pe baza cărora să-şi 
desfăşoare activitatea. Conservatorii înfiinţează, încă la 
începutul anului 1880, un Club politic, cu un comitet de 
conducere şi se proclamă partid politic constituţional. Pînă 
la această dată conservatorii activau ca formaţiune politică, 
în sînul căreia se puteau distinge cîteva grupări, mai 
importantă fiind cea junimistă. Aceasta îi avea în frunte pe 
T. Maiorescu, P.P. Carp, Th. Rosetti. Dar şi între aceştia 
existau deosebiri de vederi în multe probleme de politică 
internă şi externă. 


Preşedinte al Clubului politic şi — după statutele acestuia — 
şi al Partidului conservator este desemnat Emanoil (Manolache) 


Costache Epureanu (Iepureanu), membru al Adunării ad-hoc din 
1851 şi preşedinte al Adunării constituante din 1866. Emanoil 
Costache Epureanu întocmeşte şi noul Program al Partidului 
conservator. Programul se deschide cu o apreciere asupra 
sacrificiilor făcute de înaintaşi pentru cucerirea 
independenţei şi insistă asupra răspunderii ce revenea 
oamenilor politici în noua situaţie a României. „Independenţa 
către care a tins cele din urmă generatiuni — se arată in 


Program -, pentru care a lucrat toate guvernele de la 1859 si 
pe care a obtinut-o cu atitea grele sacrificii a asezat 
Romania intre statele suverane ale Europei [. . .]. De aici 


datoria pentru toti de-a fi mai cu luare-aminte si mai 
prevazatori pentru a inlatura pericolele ce poate coprinde 
noua noastra situatiune internationala si a trage dintr-insa 
toate foloasele ce le poate da”. Programul explica situatia 
grea a tarii prin introducerea formelor fara fond, care 
falsifica bazele ei constitutionale. Programul cuprindea 
generalitati la care putea subscrie si Partidul liberal, cu 
exceptia citorva teze, ca cea a formelor fara fond. Maiorescu 
critica sever Programul pentru faptul ca se refugia in 
generalitati ce nu puteau oferi o baza in lupta politica. 
Maiorescu si alti membri marcanti ai Partidului conservator 
aveau rezerve si fata de Emanoil Costache Epureanu pentru 
inconsecventa sa in orientarea politica. Dupa ce face parte 
din guvernul conservator al lui Lascar Catargiu, trece la 
liberali, ca sa revina la conservatori. Dar tot Maiorescu 
remarca faptul ca Emanoil Costache Epureanu era unui din cei 
mai spirituali reprezentanti din vechea generatie a 
luptătorilor politici din tara noastră. Clubul politic preia 
şi conducerea „Timpului” şi-l numeşte pe Eminescu redactor- 
şef, la propunerea lui Emanoil Costache Epureanu, care îl 
pretuia pentru activitatea scriitoricească. Numirea poetului 
ca redactor-şef nu era în vederile multor membri ai Partidului 
conservator, cum se va dovedi nu peste multă vreme. Emanoil 
Costache Epureanu avu însă aici cuvîntul hotaritor. 
Preşedintele Partidului conservator şi al Clubului politic 
considera că Eminescu îl putea sprijini în activitatea sa 


politică. Poetul se impusese prin independenţa de gîndire si, 
nefiind membru al Partidului conservator, nu era accesibil 
nici intereselor grupărilor din sînul acestuia. De altfel şi 
Eminescu îl pretuia pe Emanoil Costache Epureanu pentru 
„bogăţia de spirit, de sentiment, de amabilitate” cu care 
„natura e extrem de avară”. 


Eminescu conduce cotidianul bucureştean, ca redactor-şef, 
între februarie 1880 şi decembrie 1881. Publicistica din 
aceşti ani se înscrie ca o perioadă distinctă în activitatea 
sa ziaristică, asemănătoare, în multe privinţe, cu cea de la 
„Curierul de Iaşi” din 1876- 1877. Eminescu elaborează 
editorialele de orientare politică, face lectura tuturor 
materialelor şi decide asupra publicării lor. Poetul 
selectioneaza lucrările pentru foiletonul ziarului şi deschide 
coloanele acestuia nu numai scrierilor literare, cum se 
proceda în general în presa vremii, ci şi unor studii 
ştiinţifice, cum este cel al lui Eugen Dühring, profesorul său 
de economie politică de la Universitatea din Berlin. Urmăreşte 
presa românească, din care reproduce, şi cea străină din care 
traduce. Atit reproducerile, cit şi traducerile, le însoţeşte, 
cu puţine excepţii, şi cu prezentări introductive. Stau în 
atenţia sa, pe de altă parte, dezbaterile parlamentare, în 
legătură cu care întocmeşte dări de seamă, manifestatiile 
culturale şi artistice, pe care le comentează în cronici 
culturale, dramatice şi artistice, cărţile, revistele şi 
ziarele nou apărute, pe care le prezintă în recenzii şi note 
bibliografice. Din aprilie începe să publice, în traducerea 
lui Dionisie Miron, baladele populare din colecţia lui Vuk 
Stefanovic Karadzic, publicare ce continuă şi în 1881 şi 1882. 
Este una dintre cele mai masive transpuneri în grai românesc a 
creaţiei populare din ţările vecine. Să mai notăm, în sfîrşit, 
şi corespondenţa cu colaboratorii. Această activitate 
orientată în direcţii multiple şi de-o amploare fără precedent 
se explică prin statutul său în redacţia cotidianului 
bucureştean şi prin conştiinţa profesională şi dăruirea de 
sine, fără egal în ziaristica românească din secolul trecut. 


Programul Partidului conservator întocmit de Emanoil Costache 
Epureanu îi lăsa lui Eminescu deplină libertate, pe care 
poetul o foloseşte ca să substituie tezelor generale 
orientarea sa politică. Porneşte de la constatarea că România, 
tara subdezvoltata, tindea să devină o colonie a Europei 
apusene, care îşi dirija aici capitalurile şi populaţia 
„flotantă”. Eminescu caracterizează ţara în această situaţie 
cu expresii ca „America dunăreană”, „Belgie a Orientului”, 
„Californie”. 


Eminescu se orientează spre politica practică, bazată pe 
cunoaşterea realitätilor nationale şi ferită de frazeologie. 
Se explică de ce nu condamnă noile instituţii, ci numai 
introducerea lor, cu ignorarea realitätilor nationale. Poetul 
stăruie însă ca aceste „forme”, care nu mai puteau fi 
înlăturate, sa fie învestite şi cu ,continutul” impus de 
cerinţele societăţii noastre. Progresul este definit, astfel, 
ca o „dezvoltare dreaptă şi continuă a muncii fizice şi 
intelectuale”. Poetul situează la baza progresului societăţii 
munca, cum face şi în articolele sale anterioare. G. Călinescu 
observă, pe bună dreptate, că poetul se pronunţă pentru 
„mişcarea reală”, ca „înaintare ştiinţifică” şi împotriva 
„saltului verbal peste fapte”. 


Eminescu pledează pentru schimbarea sistemului de guvernămînt 
şi declară, în repetate rînduri, spre marea nemulţumire a 
conservatorilor, că era indiferent care partid venea la 
conducerea ţării. Problema fundamentală a oricărui sistem de 
guvernare o constituia munca şi organizarea ei. Cere, astfel, 
„un sistem bazat pe spirit de adevăr şi de muncă”. 


Independenţa lui Eminescu faţă de partidele politice este 
ilustrată şi prin atenţia acordată, istoriei naţionale şi 
modul de interpretare a ei. Poetul invocă, frecvent, epoca lui 
Mircea cel Bătrîn, Alexandru cel Bun, Ştefan cel Mare şi mai 
rar a celorlalţi domnitori. Acestea sînt şi epocile din 


istoria noastră naţională în care conlucrează toţi factorii 
politici la apărarea independenţei naţionale. Poetul se 
opreşte, pentru epocile mai noi, la Adunarea ad-hoc şi 
opţiunea sa nu este nici acum întîmplătoare. Participanţii la 
lucrările ei, deşi de diverse orientări politice, trec pe al 
doilea plan interesele de partid şi cele personale şi 
colaborează la împlinirea idealului de unitate naţională. 


Exegetii lui Eminescu îl prezintă ca un ,antiliberal”, opinie 
care se impune sa fie părăsită întrucît se întemeiază pe 
cercetări parţiale ale operei sale şi nu iau în considerare 
întreaga sa activitate, ci numai pe cea scriitoricească. 
Poetul critică Partidul liberal pentru faptul că purta 
răspunderea, fiind la conducerea ţării, atît pentru politica 
internă, cît şi pentru cea externă. Dar poetul critică în 
termeni fără echivoc şi Partidul conservator, cînd acesta se 
afla la conducerea ţării în 1875-1876. Nimic nu ilustrează mai 
bine acest lucru decît rapoartele sale, ca revizor şcolar, pe 
care le adresează Ministerului Instrucțiunii Publice şi 
Cultelor, în fruntea căruia se afla T. Maiorescu, căruia îi 
urmează P.P. Carp în 1876. „Pretutindenea frecvenţa mică şi 
incuria administrativă mare — scrie Eminescu într-un raport 
către Ministerul Instrucțiunii Publice şi Cultelor din 5 
septembrie 1875 -, pretutindene sărăcia muncitorului agricol, 
mortalitatea adesea înspăimîntătoare, greutăţile publice şi 
angajamentele de muncă născute din aceste greutăţi aproape 
insuportabile”. Aceste stări de lucruri, pentru care face 
vinovată guvernarea conservatoare, nu se puteau schimba „decît 
prin un alt sistem de dări şi prin organizarea mai liberă a 
muncii”. Stările acestea de lucruri se perpetuează şi în 
guvernarea liberală şi Eminescu nu face decît să continue 
lupta în apărarea „claselor pozitive”, împotriva sistemului de 
guvernare, indiferent de partidul politic de la cirma ţării. 
De altfel experienţa din timpul revizoratului şcolar, cînd 
intră în contact nemijlocit cu viaţa poporului, stă şi la baza 
întregii sale publicistici de după 1876. 


Eminescu face o distincţie categorică, aspect de asemenea 
pierdut din vedere de exegetii operei sale, între liberali şi 
„roşii”. Cei dintîi formau, în concepţia sa, o grupare din 
sînul Partidului liberal, care pornea, în tot ce întreprindea, 
de la realităţile naţionale. Acestei orientări politice îi 
aparţineau M. Kogălniceanu, în opinia sa singurul om politic 
din Partidul liberal, Dumitru Brătianu, pe care îl pretuia 
pentru sinceritatea convingerilor sale, P.S. Aurelian, căruia 
îi recunoştea mari merite pe tărîm ştiinţific. Acestei grupări 
îl afiliază şi pe I. C. Brătianu, pe care însă îl priveşte ca 
prizonier al propriului său partid. La cealaltă extremitate se 
situau „roşii” „gruparea din Partidul liberal care nu tinea 
seama, sau nu într-o măsură suficientă, de realităţile 
naţionale şi împrumuta frazeologia burgheziei radicale din 
ţările apusene şi chiar unele teze ale socialismului utopic. 
Această orientare politică era reprezentată de C.A. Rosetti şi 
ziarul „Românul” de sub conducerea sa, considerat de poet 
organul central de presă al demagogiei româneşti. 


Comparatia ce-o face Eminescu frecvent între Partidul 
conservator şi Partidul liberal era, prin natura lucrurilor, 
în avantajul celui dintîi şi nu constituie, sub nici un motiv, 
un argument în demonstrarea limitării independenţei poetului 
în activitatea sa publicistică. Partidul conservator număra 
personalităţi ca T. Maiorescu, P. P. Carp, Th. Rosetti, Lascăr 
Catargiu, Al. Lahovari, I. Em. Florescu. Partidul liberal era 
reprezentat în viaţa politică prin 


1. Kogălniceanu, I. C. Brătianu şi C. A. Rosetti. Criticile 
lui Eminescu se îndreaptă împotriva celui din urmă. Nu 
încape însă discuţie că C.A. Rosetti era insufletit de 
dorinţa de progres, dar nu este mai puţin adevărat că în 
multe din iniţiativele sale nu ţinea seama de stadiul de 
dezvoltare a societăţii româneşti. Merită să reţină 
atenţia şi faptul că în jurul său se grupează elemente 
fără personalitate, care urmăresc numai interese 
personale. Aici stă explicaţia şi pentru remanierile 


dese în guvern, la care recurge I. C. Brătianu, spre a 
scăpa de aceasta „clientelă”. Eminescu îi numeşte pe 
toţi aceştia Patarlageni, Costineşti, Margaritaresti. 
Nimeni nu şi-ar mai aminti, în adevăr, de ei daca nu i- 
am intilni, chiar şi in această postură, în publicistica 
eminesciană. 


Eminescu se pronunţă în repetate rînduri împotriva înfiinţării 
de noi instituţii, cu ignorarea realitätilor nationale, numai 
pentru faptul că asemenea instituţii se fondaseră şi în alte 
ţări. Problema aceasta stă în atenţia sa la înfiinţarea Băncii 
Naţionale şi va întocmi, cum vom vedea în volumul următor, un 
studiu, printre cele mai bine informate, asupra instituţiilor 
bancare din ţara noastră. 


Guvernul liberal este criticat şi pentru tranzacţiile oneroase 
pe care le încheie cu diferite firme străine fie că este vorba 
de răscumpărarea căilor ferate, fie de investiţii în alte 
întreprinderi. Afacerea Warszavsky-Mihălescu, căreia îi 
consacră în epoca anterioară numeroase articole, este adusă în 
discuţie ca un exemplu ilustrativ pentru lipsa de 
responsabilitate în gospodărirea finanţelor ţării. De altfel 
construirea de căi ferate se impune să fie privită nu numai ca 
un factor de progres, ci şi sub aspectele pe care le 
înfăţişează poetul. Căile ferate facilitau, în mai mare măsură 
decît alte mijloace de comunicaţie, transformarea României în 
colonie a Europei apusene. Produsele din aceste ţări invadează 
pieţele româneşti, iar elementele „flotante” se îndreaptă spre 
tara noastră, cum arată poetul, ca spre o nouă Californie. 
Judecată în această perspectivă apare pe deplin justificată 
stăruința sa în luarea de măsuri protectioniste prin care sa 
se apere producţia naţională împotriva politicii de jaf a 
„străinătăţii”. 


Eminescu continuă să se ocupe număr de număr de funcţionarea 
administraţiei în guvernarea „roşilor”, începînd de la 
ministere şi sfîrşind cu primariile din comune. Se opreşte la 
aspecte criticate în rapoartele din epoca revizoratului 


şcolar, precum şi în publicistica anterioară. Ii retin atenţia 
incompetenta funcţionarilor din administraţia de stat, 
corupţia şi abuzurile de tot felul. Este evidentă preocuparea 
poetului de a da o bază documentară discursului critic prin 
reproducerea de corespondențe primite din toate colţurile 
ţării. 


Dintre evenimentele interne stirneste ecou în opinia publica 
atentatul împotriva lui I.C. Brătianu, primul- ministru, 
Savirsit in decembrie 1880. Este readusă în discuţie 
asasinarea lui Barbu Catargiu în 1862, de persoane care nu 
putură fi descoperite. Eminescu condamnă asasinatul şi 
practicile teroriste, fapt care explică şi poziţia sa faţă de 
mişcările anarhiste ca cele din Franţa, Rusia şi Germania. 
Atentatul împotriva lui Brătianu este examinat în condiţiile 
social-politice de la noi ca o ilustrare a demagogiei 
liberale. 


Un loc aparte ocupă în publicistica din acest volum chestiunea 
dunăreană, întrucît privea însăşi suveranitatea naţională. 
Imperiul austro-ungar revendica preşedinţia Comisiei dunărene 
şi vot preponderent, deşi nu era ţară riverană între Porţile 
de Fier şi Marea Neagră. Aceste pretenţii se înscriau ca o 
componentă principală în politica imperiului vecin de 
subordonare a ţării noastre intereselor sale. Chestiunea 
dunăreană ocupă un loc aparte şi în publicistica de mai tîrziu 
şi găsim însemnări şi în manuscrise. 


Problema relaţiilor României cu Imperiul austro-ungar este 
urmărită de Eminescu şi sub un alt aspect. Poetul 
condiţionează bunele raporturi cu imperiul vecin de schimbarea 
politicii acestuia faţă de românii din provinciile de sub 
stăpînirea sa. Programul lui Maiorescu, despre care vom vorbi 
mai jos şi în care se propunea o apropiere a României de 
Imperiul austro-ungar, este considerat de Eminescu ca 
inacceptabil cîtă vreme nu punea în discuţie şi situaţia 
românilor de sub stăpînirea austro-ungară. 


Problemele culturale sînt abordate în publicistica din acest 
volum mai rar în comparaţie cu cea de la „Curierul de Iaşi” şi 
cu precădere cînd au contingente cu viaţa politică. Dezbaterea 
mai importantă pe teme culturale este prilejuită de reforma 
învăţămîntului. Eminescu se pronunţă în sprijinul 
învăţămîntului clasic şi pentru dezvoltarea învăţămîntului 
real, în concordanţă însă cu stadiul de dezvoltare al 
societăţii româneşti din vremea sa. 


Eminescu face loc în coloanele cotidianului bucureştean la 
numeroase traduceri, îndeosebi din presa germană. Poetul nu 
este însă preocupat, ca la foaia ieşeană, să prezinte 
evenimentele internationale sistematic şi din cit mai multe 
ţări. Atenţia sa se îndreaptă spre Anglia, Germania şi Franţa. 
Poetul vedea în sistemul de guvernare din Anglia expresia 
democraţiei parlamentare, în cel din Germania expresia 
autorităţii de stat, iar în cel din Franţa expresia 
democraţiei liberale, ameninţată de anarhie. Sistemul de 
guvernare din ţara noastră este asociat frecvent celui din 
Franţa. 


Orientarea lui Eminescu în politica externă are la bază teza, 
expusă şi în numeroase articole din epoca anterioară, potrivit 
căreia România, situată între trei imperii, se impunea să 
păzească cea mai strictă neutralitate. Politica aceasta o 
propune şi ţărilor din Balcani. Teza poetului privind crearea 
în această parte a Europei a unei zone ,neutrale” este şi 
astăzi de cea mai mare actualitate. 


Publicistica lui Eminescu din 1880 ne relevă ziaristul ce 
răspunde cu promptitudine la problemele vieţii cotidiene. 
Poetul reia discuţia asupra aceloraşi chestiuni, cum îi dicta 
desfăşurarea evenimentelor. Discursul critic se constituie 
într-un dialog permanent şi polemic cu un adversar care nu 
este numaidecit Partidul liberal şi reprezentanţii săi. 
Eminescu critică liberalismul românesc, cu demagogia, 
trăsătura sa dominantă, indiferent cine îl practică. Se 
explică de ce acordă mare atenţie criticilor împotriva 


liberalismului venite din sînul Partidului liberal şi 
respinge, în termeni fără echivoc, manifestatiile demagogice 
din Partidul conservator. Independenţa de gîndire a poetului 
se impune să fie urmărită în acest context, ca şi orientarea 
politică ce-o dă, ca redactor-şef, cotidianului bucureştean. 
Complexă prin problematică şi modalităţi de abordare, 
publicistica din această perioadă este insufletita de 
dragostea de ţară şi popor, ca întregul scris eminescian. 


Publicistica lui Eminescu din perioada 1880-1881, cînd conduce 
ziarul „Timpul” ca redactor-şef, programată sa fie cuprinsă 
într-un singur volum, o tipărim în două, ca urmare a sporirii 
numărului articolelor. Investigatiile în paginile cotidianului 
bucureştean au triplat numărul articolelor tipărite în 
ediţiile anterioare. Creşterea neprevăzută se datoreşte, pe de 
altă parte, integrării, la locurile respective, a 
traducerilor, cărora le destinasem iniţial ultimul volum al 
publicisticii eminesciene. Se alătură, la articolele 
identificate de noi, originale şi traduceri, textele din 
manuscrise. Traducerile nu sînt incluse în ediţiile 
anterioare, iar dintre textele din manuscrise se tipăresc 
puţine, în parte şi fragmentar. Periodizarea noastră, 
arbitrară ca orice operaţie de acest fel, se întemeiază totuşi 
pe date oferite de publicistica eminesciană. Publicistica lui 
Eminescu din această epocă se împarte, prin însăşi 
problematica sa, în două perioade distincte. Publicistica din 
prima perioadă se deschide cu comentarea Programului întocmit 
de Emanoil Costache Epureanu în februarie 1880 şi se încheie 
la sfîrşitul lui decembrie 1880. Publicistica din. perioada a 
doua, ce va fi cuprinsă în volumul următor, se deschide cu 
comentarea studiului lui T. Maiorescu, Despre situaţia 
politică a României, publicat în ultimele zile din decembrie 
1880. Studiul reprezintă, în fond, cum se va vedea şi din 
comentariile lui Eminescu, un nou program al Partidului 
conservator, chemat să-l înlocuiască pe cel din februarie 
1880. Perioada a doua se încheie la sfîrşitul lui decembrie 
1881, o dată cu înlăturarea lui Eminescu de la conducerea 


cotidianului bucureştean. Intervin în timpul activităţii 
poetului ca redactor-şef, cum se desprinde de mai sus, 
evenimente politice importante şi ele marchează şi cele două 
perioade din această epocă a gazetăriei sale bucureştene. 


2. TEXTUL: CORPUS SI ORGANIZARE. Orinduirea textelor se 
face, ca şi în volumele anterioare, strict cronologic, 
cu includerea, la locurile respective, şi a 
traducerilor. Textele din manuscrise le tiparim in 
ordinea utilizării lor în publicistică, iar cînd 
asemenea indicaţii lipsesc, le facem loc în partea 
finală a acestei secţiuni, într-o succesiune ipotetică. 
Tipărim articolele cu titlurile date de Eminescu, iar 
cînd acestea lipsesc, cum se întîmplă în cele mai multe 
cazuri fiind vorba de editoriale, le intitulam noi cu 
sintagma iniţială. Chiar dacă sintagma iniţială nu este 
revelatorie întotdeauna, reprezintă totuşi un titlu ce 
aparţine textului eminescian, Practicînd acest sistem 
evităm şi falsurile savirsite de editorii anteriori prin 
improvizarea de titluri ce induc în eroare. Insotim 
textele şi în acest volum cu indicarea datei apariţiei, 
între altele şi pentru o mai uşoara urmărire a 
problemelor puse în discuţie. 


3. STABILIRE ŞI TRANSCRIERE. În stabilirea textului şi a 
variantelor cît şi în transcrierea lor, ne călăuzim după 
principiile enunțate în OPERE, VII (p. 47-69), cu 
completările din OPERE, IX (p. 55-56). Tipărim textele 
integral, dupa prima apariţie in „Timpul” şi după 
manuscrise, cînd le transcriem din caietele poetului. 
Reproducerile din alte publicaţii integrate de Eminescu 
în comentariile sale se tipăresc cu corp mai mic drept, 
iar traducerile din presa străină cu corp mai mic 
cursiv, spre a face distincţie între textul original şi 


reproduceri sau traduceri. Notele culese cu acelasi corp 
de literă ca articolele aparţin poetului. Parantezele 
drepte [ ] marchează intregirile introduse de editor iar 
< > segmentele necontextuale, pe care editorul nu s-a 
crezut îndreptăţit să le elimine. Semnul [..] indică 
omisiunile, ca urmare a deteriorării publicaţiilor 
respective, încît nu s-a putut restabili textul în 
întregimea sa. 


4. COMENTARIILE ŞI ANEXELE VOLUMULUI. Fiecare text este 
însoţit de comentarii care cuprind o secţiune 
bibliografică, unde consemnăm prima apariţie în „Timpul” 
şi facem menţiune dacă articolul este semnat. Indicăm 
locul ce-l ocupă în paginile cotidianului bucureştean 
(Editorial, AL doilea editorial, Din afară, Cronică 
dramatică), informaţii importante pentru cunoaşterea 
încadrării textului respectiv în dezbaterea cotidiană. 
Consemnăm, de asemenea, reproducerile în publicaţiile 
româneşti şi străine. Oferim în felul acesta şi o 
imagine asupra receptării publicisticii eminesciene de 
presa vremii. Facem menţiune, în sfîrşit, despre prima 
tipărire în volum, fără însă să trimitem şi la titlurile 
din ediţiile anterioare. 


Comentariile cuprind, cu puţine excepţii, şi o a doua secţiune 
în care prezentăm probleme legate de textul respectiv şi dăm 
informaţii asupra ecoului stirnit în presa românească, precum 
şi în cea germană şi franceză din ţară. Se situează pe primul 
loc „România liberă”, care comentează aproape toate articolele 
poetului şi dă extrase din ele. In atenţia noastră stă si 
presa românilor din provinciile aflate atunci sub stăpîniri 
străine. 


Eminescu face la „Timpul” publicistică cotidiană, care îl 
obligă să revină asupra aceloraşi probleme în suite de 
articole. Aspectul acesta priveşte îndeosebi articolele sale 


de politică internă. Expunem tezele principale acolo unde se 
pun mai întîi în discuţie şi la reluarea lor prezentăm numai 
chestiunile de istorie literară. 


Eminescu semnează, cum am arătat şi în Lămuririle la volumul 
anterior, numai cîteva articole, pentru care facem menţiune, 
iar celelalte, pentru care nu facem o asemenea menţiune, apar 
fără semnătură. Articolele pentru care nu consemnam apariţia 
în volum sau nu facem menţiune privind republicarea lor sînt 
identificate de noi şi se tipăresc prima dată în ediţia de 
faţă. În stabilirea paternităţii pornim de la articolele 
semnate, destul de puţine, şi de la manuscrise, în care se 
păstrează, în schimb, un bogat material reprezentînd fragmente 
în primă redactare, articole elaborate în întregime însă 
nepublicate, precum şi un mare număr de conspecte din diferite 
tratate, pe care le utilizează în demonstrațiile sale. Metoda 
de lucru a poetului permite, pe de altă parte, să stabilim 
relaţii între textele din manuscrise şi articolele din 
cotidianul bucureştean. Apelăm în această operaţie şi la 
expresiile tipice, însă numai în măsura în care se întîlnesc 
şi în manuscrise sau sînt folosite de poet pe întreaga 
întindere a publicisticii sale. 


Pentru textele transcrise din caietele lui Eminescu indicam 
manuscrisul şi paginile, iar cînd este cazul, prima publicare. 
Dăm informaţii despre aşezarea în pagină, grafie, mentiunile 
poetului, fie pentru indicarea stadiului de elaborare, fie 
pentru alte aspecte legate de textul din manuscrise. 


Cotidianul bucureştean foloseşte datarea după calendarul 
iulian, ca de altfel cea mai mare parte a presei noastre din 
secolul trecut. Eminescu introduce, în unele perioade, şi 
datarea după calendarul gregorian. Respectăm datarea sau 
datările din ziar. Sa mai precizam că ,Timpul” foloseşte, ca 
şi celelalte ziare româneşti ale vremii, datarea anticipativă 
cu o zi. De aici deosebirea între datarea exactă a 
editorialelor (Bucureşti, 14/26 martie, 1880, Bucureşti, 18/30 
august 1880, Bucureşti, 28 octombrie/9 noiembrie 1880) şi cea 


anticipativă a numerelor respective (15 martie 1880, 19 august 
1880, 29 octombrie 1880). Pentru publicaţiile străine, care 
folosesc datarea după calendarul gregorian, dăm în paranteze 
drepte si datarea după calendarul iulian spre a evita 
confuziile în succesiunea evenimentelor. 


Comentariile noastre au caracter orientativ şi informativ. 
Atragem atenţia, cum facem şi în Lămuririle la volumul 
anterior, că ele nu sînt destinate să se substituie studiului 
publicisticii eminesciene. 


Volumul este prevăzut cu o listă a Siglelor publicaţiilor 
periodice, Bibliografia lucrărilor folosite în comentarii şi 
note, Indici şi o Listă a reproducerilor. Pentru Tabloul 
edițiilor trimitem la OPERE, IX, p. 63 -75, cu completarea din 
Bibliografia la volumul anterior. Bibliografia generală a 
publicisticii eminesciene o tipărim în ultimul volum al 
acestei secţiuni. 


5. DIFICULTĂŢI. Eminescu îşi desfăşoară activitatea 
ziaristică între 17 februarie şi 31 decembrie 1880 
exclusiv la „Timpul”, încît nu intimpinam dificultăţi în 
urmărirea scrisului său în mai multe publicaţii. 
Colecţia „Timpului” de la Academia Română pentru această 
perioadă, unică în ţară, este însă incompletă. Lipsesc 
numerele 56, 57 şi 58 din 9, 11 şi 12 martie, iar altele 
sînt grav deteriorate. Nu se păstrează în bibliotecile 
noastre în colecţii complete ,Bacaul”, ,Curierul”, 
„Democratul”, „Independența română”, ,Luptätorul”, 
„Mişcarea naţională”, ,Posta”, „Ştafeta”, „Steaua 
României”, „Unirea”. Comentariile lui Eminescu asupra 
acestor publicaţii reprezintă texte de referinţă pentru 
istoricul presei româneşti. 


Eminescu face trimiteri sau traduce din multe publicaţii 
străine. Bibliotecile noastre păstrează în fondurile lor numai 


cîteva din ele. Pentru publicaţiile străine au fost consultate 
fondurile din Biblioteca Naţională, Arhiva Parlamentului şi 
Biblioteca Universităţii din Viena. Am considerat util să 
introducem în Lista siglelor şi titlurile publicaţiilor 
străine care nu au fost văzute de noi. 


SIGLELE PUBLICATIILOR PERIODICE 


Siglele sînt preluate din Bibliografia Mihai Eminescu 
(1866-1970). Volumul I Opera, Bucureşti, Editura Academiei 
Republicii Socialiste România, 1976, p. 15-20, din M. 
Eminescu, Opere VII. Proza literară, Bucureşti, Editura 
Academiei Republicii Socialiste România, 1977, p. 72-74 şi 
Opere IX. Publicistică, Bucureşti, Editura Academiei 
Republicii Socialiste România, 1980, p. 59-62. Pentru 
publicaţiile care nu figurează în aceste lucrări s-au întocmit 
sigle noi. Anii care însoțesc publicaţiile privesc perioada 
cercetată, care coincide, în multe cazuri, cu cea a apariţiei. 


Publicaţiile „Allgemeine Zeitung”, „Die Presse”, „Deutsche 
Zeitung”, „Fremden-Blatt”, „Grenzboten”, „Messager de Vienne”, 
„Neue freie Presse”, „Preussische Jahrbücher”, „Wiener 


Zeitung” au fost consultate în Biblioteca Naţională din Viena. 


AAR „Analele Academiei Române”, Bucureşti, 1870-1880 
AAZ „Allgemeine Zeitung”, Augsburg, 1880 
ALA „Adevărul literar şi artistic”, Bucureşti, 1929-1939 


ANAR „Anuarul armatei române”, Bucuresti, 1872-1880 


ARG „Argeş”, Piteşti, 1966 — 
ASTRA „Astra”, Braşov, 1966- 
AT-B „Ateneu”, Bacău, 1964- 


BBC „Berliner Boersen Courier”, Berlin, 1880 


BME „Buletinul Mihai Eminescu”, Cernăuţi, Piatra Neamţ, 
Rimnicul Vilcea, 1930-1944 BP „Binele public”, 
Bucureşti, 1877-1880 


BSC „Biserica şi şcoala”, Arad, 1877- 1880 


BTAG ,Bukarester Tagblatt”, Bucureşti, 1880 


C-B2 „Contemporanul”, Bucuresti, 1946- 

CFIG „Curierul. Foaia intereselor generale” Iasi, 1877-1880 
CFIN „Curierul financiar”, Bucuresti, 1877-1880 

CI „Curierul de Iaşi”, Iasi, 1877-1880 

CL „Convorbiri literare”, Iasi, 1868-1944 

CL-1 „Convorbiri literare”, Iaşi, 1970- 


CRO-1  „Cronica”, Iasi, 1966- 

DENA „Democrația naţională”, Bucuresti, 1879-1880 
DERU „Deutsche Rundschau”, Berlin, 1880 

DPR „Die Presse”, Viena, 1880 


DREV „Deutsche Revue”, Berlin, 1879-1880 


DZ „Deutsche Zeitung”, Viena, 1880 

ECHINOX „Echinox”, Cluj-Napoca, 1968- 

F „Familia”, Pesta, Oradea Mare, 1865-1880 
F-2 „Familia”, Oradea, 1964- 


FREM  „Fremden-Blatt”, Viena, 1880 
GL „Gazeta literară”, Bucureşti, 1954-1968 


GRBOT „Grenzboten”, Leipzig, 1880 


GT „Gazeta Transilvaniei”, Braşov, 1877-1880 

IL „Iaşul literar”, Iaşi, 1949-1970 

INDB  „L'Inde&pendance belge”, Bruxelles, 1880 

INDR-1 „L'Indépendance roumaine”, Bucuresti, 1880 
JDEB „Le Journal des débats”, Paris, 1880 


KZEIT „Kölnische Zeitung”, Koln, 1880 


LIB „Liberalul”, Iaşi, 1880 
LL „Limbă şi literatură”, Bucureşti, 1955- 
LNO „Le Nord”, Bruxelles, 1880 


LUC-B „Luceafărul”, Bucureşti, 1958- 


LUM „Luminătoriul”, Timisoara, 1880 MANUSCRIPTUM 
„Manuscriptum”, Bucuresti 1970- MESV ,Messager de Vienne”, 
Viena, 1880 


MINA „Mişcarea naţională”, Iasi, 1880 


MO „Monitorul oficial al României”, Bucureşti, 1880 
NFP „Neue freie Presse”, Viena, 1880 
OBS „Observatoriul”, Sibiu, 1880 

„Orizont”, Timisoara, 1964- 


„Pester Lloyd”, Budapesta, 1880 

„Pester Napló”, Budapesta, 1880 

„Preussische Jahrbucher”, Berlin, 1879- 1880 
„Poporul”, Bucureşti, 1880 


„Post”, Berlin, 1880 


„Protocoalele şedinţelor Adunării legislative”, 


1863 

„Presa”, Bucureşti, 1877-1880 
„Ramuri”, Craiova, 1964- 

„Revue des deux mondes”, Paris, 1880 
„Războiul”, (Weiss), Bucureşti, 1880 
„Războiul”, (Grandea), Bucureşti, 1880 


„Revista de filozofie”, Bucureşti, 1964, 1972 


„Revista Fundațiilor Regale”, Bucuresti, 1934-1947 


Bucureşti, 


„Revista de istorie şi teorie literară”, Bucureşti, 1964 — 


„România liberă”, Bucureşti, 1880 
„România literară”, Bucureşti, 1964- 


„Românul”, Bucureşti, 1877-1880 


„Studii şi cercetări de istorie literară şi folclor”, 


Bucureşti, 1952-1963 
„Steaua”, Cluj-Napoca, 1954- 
„Ştafeta”, Iasi, 1880 


„Timpul”, Bucureşti, 1876-1883 


„Telegraful”, Bucureşti, 1880 
„Telegraful român”, Sibiu, 1880 

„Le Temps”, Paris, 1880 
„Transilvania”, Sibiu, 1972- 

„Trompeta Carpaţilor”, Bucureşti, 1869 
„Tribuna”, Cluj-Napoca, 1957- 

„Țara noastră”, Sibiu, 1911 

„Vatra”, Tîrgu Mureş, 1971- 

„Vocea Covurluiului”, Galaţi, 1880 
„Viaţa economică”, Bucureşti, 1964 


„Viaţa românească”, Iaşi, Bucureşti, 1906-1916, 1920-1940, 
1944- 1946 


„Viaţa românească”, Bucureşti, 1948- 
„Vremea”, Bucureşti, 1928- 1944 


„Wiener Zeitung”, Viena, 1880 


EMINESCU LA „TIMPUL” 
(1877-1883), „ROMÂNIA LIBERA” 
(1888) ŞI „FÂNTÂNA 


BLANDUZIEI” (1888-1889) -— de 
Dimitrie VATAMANIUC 


i 


I. CONSIDERAŢII GENERALE 


Profesorul Dimitrie Vatamaniuc, eminescolog, membru de Onoare 
al Academiei Romane, editorul Operelor lui Mihai Eminescu, 
editia Academiei. Foto: Cristina Nichitus Roncea 


1 Fondarea ,Timpului” şi schimbările în orientarea sa 
politică. 


Cotidianul bucureştean este întemeiat în 1876, ca organ de 
presă al Partidului conservator, de sub conducerea lui Lascăr 
Catargiu, la guvern din 11 martie 1871. Adunarea deputaţilor 
discută în martie 1876 situaţia financiară a ţării şi se 
produc mari neântelegeri în sînul guvernului conservator. V. 
Boerescu, Gr. G. Cantacuzino, D. Ghica şi alţi membri marcanţi 
ai Partidului conservator se retrag din guvern pe motiv că 
acesta devenise al ,nouei directiuni din Iaşi”. Grupul 
dizident ia cu el şi „Presa”, organul oficial al Partidului 
conservator, întemeiat de V. Boerescu în 1868. Partidul 
liberal, în opoziţie, avea două ziare centrale- „Românul” şi 
„Alegătorul liber”- in timp ce Partidul conservator, la 
conducerea ţării, nu dispunea de un organ central de presă. 


Conservatorii considerara că o asemenea „lacună” nu putea 
rămâne neamplinita şi hotărâră să scoată „Timpul”, organ 
guvernamental, care începe să apară în 15 martie 1876. 
Guvernul Lascăr Catargiu se retrage de la conducerea ţării în 
3 aprilie 1876, ca să-i ia locul un guvern de tranziţie condus 
de I. Em. Florescu (4/16 aprilie- 26 aprilie/8 mai 1876), 
căruia îi urmează guvernul de coaliţie liberală (27 aprilie/9 
mai- 23 iulie/4 august 1876). La alegerile din iunie 1876, 
Partidul liberal obţine o majoritate covârşitoare şi în 24 
iulie/5 august 1876 se formează guvernul liberal, care rămâne 
la conducerea ţării până în martie 1888. Schimbările la 
conducerea ţării determină şi orientarea politică a „Timpului” 
care, din organ de presă guvernamental, devine ziar de 
opoziţie. Conducerea majorităţii conservatoare considera că 
„Timpul” putea aduce servicii Partidului conservator şi 
hotărăşte să-l susţină prin cotizatii ale membrilor sai. P.P. 
Carp şi T. Rosetti se declară împotriva scoaterii, mai 
departe, a ziarului întrucât constituia o povară pentru 
membrii Partidului conservator, trecut în opoziţie, şi nu se 
întrevedeau nici foloasele imediate ce le putea aduce. Deşi 
unii membri marcanţi ai Partidului conservator se 
desolidarizează de majoritatea conservatoare, aceasta 
hotărăşte totuşi să scoată în continuare ziarul. V. Pogor este 
însărcinat cu strângerea contribuţiilor de la ieşeni, 
susţinătorii mai importanţi, sub raport financiar, ai 
cotidianului bucureştean. 


În manuscrisul 2264 se păstrează mai multe Anexe (288, 289, 
290), nu ştim la ce document, cu numele „membrilor fondatori” 
ai ziarului. Transcriem această listă întrucât unele din 
aceste nume se întâlnesc şi în articolele poetului: L. 
Catargiu, I. Em. Florescu, P. Mavrogheni, G. Manu, C. Suţu, A. 
Lahovari, T. Maiorescu, T. Ştirbei, V. Pogor, G. Filipescu, N. 
Drosu, Gr. Păucescu, G. Băleanu, L. Paciurea, A. Catargiu, G. 
Triandafil, P. Millo. Cel din urmă îndeplineşte şi funcţia de 
casier în redacţie. 


Conducerea Partidului conservator face cunoscut în 18 
noiembrie 1876 că într-o adunare numeroasă se hotări să se 
incredinteze redactarea ziarului lui Grigore H. Grandea, 
cunoscut prin atitudinea sa antiliberală (88, p. 109-114). Cu 
câteva zile mai înainte, in 10 noiembrie 1876, „Timpul” 
înscrie pe frontispiciul său: „Ziar politic, comercial, 
industrial şi literar”. Gruparea junimistă din Partidul 
conservator îl suspectează pe Gr. H. Grandea pentru faptul că 
nu făcea suficientă propaganda „Convorbirilor literare”, 
revista ieşeană. Maiorescu îi scrie lui I. Negruzzi în 17/29 
ianuarie 1877 că de la ,Timpul” nu se putea aştepta nimic câtă 
vreme îl redacta „fleacul cela de H. Grandea” (38, I, p. 7). 
„Timpul” informează cititorii în 27 ianuarie/ 8 februarie 1877 
că se inmulti numărul membrilor în redacţie şi că înceta 
rezerva lui P.P. Carp si a „amicilor” sai fata de ziar. 
Interesant de observat că de la această dată se suprimă şi 
subtitlul ziarului. Schimbările acestea arată ca „Timpul” 
trece din mâinile majorităţii conservatoare în cele ale 
grupării junimiste. 


Conducerea „Timpului” o ia T. Maiorescu care rămâne în fruntea 
ziarului până la sfârşitul lui aprilie 1877. „De la sfârşitul 
lui ianuarie — scrie Maiorescu în Jurnalul său — pînă la 
ultima aprilie (3 luni), am redactat «Timpul», mai toate 
articolele de fond ale mele din acest interval” (28, I, p. 
276). în redacţie intră şi I. Slavici, care isi asumă 
răspunderea pentru partea literară şi politica externă. 


Maiorescu se retrage de la conducerea ziarului ca urmare a 
complicării situaţiei internaţionale. În iulie 1877 părăseşte 
redacţia şi Gr. H. Grandea, spre a scoate „Războiul”, cotidian 
cu ilustraţii care se bucură, încă de la început, de-o mare 
popularitate. Redactarea „Timpului” rămâne în sarcina lui 
Slavici şi a lui G. I. Pompilian, profesor la Şcoala normală 
pentru învăţătura poporului român. „Mă vei crede ca nu ţi-am 
scris pînă acum — îi mărturiseşte Slavici lui I. Negruzzi în 5 
august 1877 — fiindcă mi-a fost peste putinţă să găsesc câteva 


momente de linişte sufletească. Sânt vreo 14 zile de când 
aproape nimeni nu mai vine pe la redacţia «Timpului» încât 
singuri doi inşi, eu şi Pompilian, trebuie să-i umplem 
coloanele. Grandea lucrează la «Războiul» fiindcă la «Timpul» 
nimeni nu-l mai plăteşte si omul vrea să trăiască. Nici eu n- 
am luat de 3 luni de zile bani. La comisia istorică unde urmez 
cu lucrările, cu toate ca [nu] am fost şters din buget, de 6 
luni nu am fost plătit. Trăiesc numai eu ştiu cum, corecturi, 
reviste externe, notițe de prin ziare, varietăţi, aceasta e 
zilnica mea hrană” (35, II, p. 280). Slavici îi scrie din nou 
lui I. Negruzzi în 31 august 1877 şi arată că în condiţiile în 
care era pus să lucreze nu-i rămânea decât să se retragă din 
redacţie (35, 11, p. 282). V. Pogor trimite pentru redacţia 
„Timpului” în 2 septembrie 1877, 3616 lei noi. În scrisoarea 
către Maiorescu se scuză că nu putuse aduna mai mult întrucât 
unele persoane lipseau din Iaşi şi „multe din cele din Iaşi s- 
a refuzat a plăti” (72, p. 213). Se confirma opinia lui T. 
Rosetti că susţinerea ziarului va fi o povară pentru gruparea 
junimistă. 


2 Intrarea lui Eminescu în redacția cotidianului bucureştean. 


Condiţiile critice in care era pus să scoată „Timpul” il 
determină pe Slavici să-l cheme pe Eminescu de la Iaşi, unde 
redacta „Curierul de Iaşi”, din mai 1876 (113, p. 101-107). 
Poetul intenţiona să vină la Bucureşti încă din decembrie 
1876, cum reiese dintr-o scrisoare a lui I. Negruzzi către T. 
Maiorescu (72, p. 215). Slavici angajează „Timpul” în polemica 
în jurul Logicei lui Maiorescu, pentru a crea o atmosferă 
favorabilă intrării poetului în redacţie. Acum apare, pentru 
prima dată, numele său în ziarul bucureştean (OPERE, IX, 770). 
Eminescu îi scrie lui Slavici, în 12 octombrie 1877, că era 
pregătit să vină la Bucureşti, dar că nu avea bani de drum. 
„Dacă m-ar hotărî cineva să viu la Bucuresti — scrie Eminescu 
— ai fi tocmai tu [..]. Dar n-am cu ce veni. Asta m-a facut să- 
mi tiu gura pân-acum — 100 de fr. am pe lună; din ce dracu să 


plec? Am şi bagaje: cărţi, manuscripte, cioboate vechi, lăzi 
cu şoareci şi molii” (OPERE, XVI, 184). Poetul îi scrie şi lui 
Maiorescu, în germană, în 15 octombrie 1877 şi face o 
prezentare critică a Junimii ieşene (OPERE, XVI, 184-185). 


Din documente se desprinde că Eminescu intră în redacţia 
„Timpului” între 25 octombrie şi 2 noiembrie 1877. Judecând 
numai după ultimele articole din „Curierul de Iaşi”, care îi 
pot fi atribuite şi care apar în nr. 118 din 30 octombrie 1877 
(OPERE, IX, 438-439), s-ar părea că poetul părăseşte Iaşul 
între 30 octombrie şi 1 noiembrie 1877. Dar articolele 
publicate în 30 octombrie reproduc informaţii din 24 octombrie 
1877 şi chiar de mai înainte de această dată. Este de mare 
însemnătate şi un alt amănunt. Numărul 118 ar fi trebuit să 
apară, ca al doilea din săptămână, miercuri 26 octombrie 1877. 
Cum însă în această zi era sărbătoare şi ziarul n-a apărut, 
numărul urmând să iasă vineri 28 octombrie 1877 şi nu duminică 
în 30 octombrie 1877. Plecarea lui Eminescu produce însă 
perturbări în redacţia „Curierului de Iaşi” şi în săptămâna 
23-29 octombrie ziarul nu apare de trei ori, ca de obicei şi 
nici măcar de două ori, ci o singură dată şi atunci cu 
articole întocmite cu mult înainte. Putem susţine, pe baza 
acestor date, că Eminescu părăseşte Iaşul între 25-27 
octombrie 1877 — nu mai devreme si nici mai târziu. Se 
verifică şi documentar informaţiile lui Slavici care fixează 
Sf. Dumitru data sosirii lui Eminescu în Bucureşti (92, p. 
168). Nu poate fi împărtăşită, sub nici un motiv, opinia 
privind prezenţa lui Eminescu în redacţia „Timpului” înainte 
de 27 octombrie 1877. Înainte de această dată nu i se pot 
atribui articole fie şi numai pentru motivul că poetul nu se 
afla în redacţia cotidianului bucureştean. 


II — EMINESCU LA ,,TIMPUL” 


1. Periodizarea publicisticii eminesciene. 


Eminescu îşi începe activitatea la ,Timpul” efectiv la 
începutul lui noiembrie şi o încheie la sfârşitul lui iunie 
1883. Publicistica din aceşti ani o tipărim în patru volume: 
X, noiembrie 1877- februarie 1880; XI, februarie 1880 — 
decembrie 1880; XII, ianuarie 1881 — decembrie 1881 şi XIII, 
ianuarie 1882 — iunie 1883. în ultimul volum includem şi 
colaborările, puţine la număr, la „România liberă” şi „Fântâna 
Blanduziei”, din 1888 şi 1889. În periodizarea noastră ţinem 
seamă de statutul poetului în redacţia cotidianului 
bucureştean. Eminescu este, între noiembrie 1877 şi februarie 
1880, simplu redactor, asemeni lui I. Slavici, I.L. Caragiale, 
Ronetti Roman. Conducerea ziarului o avea un comitet de 
redacţie, reprezentat de I.A. Cantacuzino, în calitate de 
redactor responsabil. Materialele se discutau în redacţie şi 
chiar dacă fiecare din redactori venea cu o notă personală, se 
impunea să nu depăşească anume limite, fixate de comitetul de 
conducere. Cercetătorii operei lui Eminescu sânt calauziti de 
ideea că prezenţa poetului în redacţia „Timpului” trebuia să 
producă, încă de la început, un reviriment în coloanele 
ziarului. Acest lucru nu se întâmplă şi primele articole pe 
care i le atribuim le trecem la incerte. Explicaţia stă în 
faptul că Eminescu intră în redacţia „Timpului” într-un moment 
când soarta războiului din Balcani nu se decisese, şi se 
impunea ca ziarul să discute cu mare prudenţă problemele 
politice.” «Timpul» în sfârşit îl citeşti în toate zilele — îi 
scrie Slavici lui I. Negruzzi în 14 decembrie 1877 — dacă îl 
citeşti. Ordinul de zi este rezerva -, astfel încât fiecare 
cuvânt se cumpeneşte de trei ori şi cel mai bun articol este, 
în care nu se zice nimic. În curând vom începe o campanie 
straşnică” (35, II, p. 285). Campania de presă la care se 
referă Slavici este inaugurată de poet cu articolul 
Dorobantii, iar de prozator cu Sărmanii viteji de la Plevna. 
Ea este îndreptată împotriva Partidului liberal şi nu sânt 
crutati nici conservatorii. De aici si conflicte cu I.A. 
Cantacuzino care cere, în mai multe rânduri, sprijinul 


comitetului de conducere. Dintr-o scrisoare a sa către T. 
Maiorescu, din 19/31 ociombrie 1878, luăm cunoştinţă că 
Eminescu nu ţinea seama de îngrădirile impuse de comitetul de 
conducere. ,Soyez bon pour revenir- scrie I.A. Cantacuzino- a 
la charge aupres de lui; je lui ai parle moi-meme aujourd’hui; 
faites-le aussi. Sans rien lui dire qui puisse eveiller sa 
susceptibilite ou sa sensibilite, obtenez de sa part, non pas 
de ne pas dire la verite, mais de n’en dire qu’une faible 
partie” (38, V, p. 122). Vina care i se aducea lui Eminescu 
consta în faptul că stăruia să facă din „Timpul” un organ 
personal de presă („il persiste a faire du ,Timpul» l'organe 
personnel”). 


Cucerirea independenţei deschide o epocă nouă în istoria 
noastră naţională şi partidele politice trec la elaborarea de 
noi programe pe baza cărora să-şi desfăşoare activitatea. 
Conservatorii înfiinţează, la începutul anului 1880, un club 
politic, cu un comitet de conducere şi se declară partid 
politic constituţional. Conservatorii activară până la această 
dată ca formaţiune politică în sânul căreia se distingeau 
câteva grupări, mai importantă fiind cea junimistă. Aceasta îi 
avea în frunte pe T. Maiorescu, P.P. Carp şi Th. Rosetti. 
Existau însă şi între aceştia deosebiri de vederi în multe 
probleme de politică internă şi externă. Preşedinte al 
Clubului politic şi al Partidului conservator este desemnat 
Emanoil (Manolache) Costache Epureanu, care întocmeşte şi noul 
Program al Partidului conservator. Clubul politic preia şi 
conducerea ziarului „Timpul” şi-l numeşte pe Eminescu 
redactor-şef, la propunerea lui Emanoil Costache Epureanu, 
care îl pretuia pentru activitatea scriitoricească. 


Poetul conduce cotidianul bucureştean ca redactor-şef între 16 
februarie 1880 si decembrie 1881. Este epoca de maximă 
intensitate în activitatea sa ziaristică. Eminescu o 
inaugurează cu suita de articole Studii asupra situaţiei şi dă 
orientarea politică a ziarului, care nu concordă adesea cu cea 
a Partidului conservator. Articolele le publică, cu puţine 


excepţii, ca al doilea editorial şi ele se succed număr de 
număr. Problemele care stau în atenţia sa privesc, cu 
precădere, viata politica internă. [Ţinând seama de schimbarea 
în statutul personal al poetului în redacţie s-ar fi impus ca 
publicistica din aceşti ani să fie cuprinsă într-un singur 
volum. Amploarea ei, puţin obişnuită, face să-i consacrăm două 
volume. Insistäm asupra acestui aspect spre a atrage atenţia 
că, deşi repartizată în două volume (XI şi XII), formează o 
singură secţiune în ansamblul publicisticii eminesciene. 


Partidul liberal îşi consolidează poziţia politică după 
proclamarea regatului în martie 1881 şi gruparea junimistă din 
Partidul conservator se orientează spre liberali. P.P.Carp 
primeşte să reprezinte guvernul liberal, ca ambasador la 
Viena, P. Mavrogheni trece, în aceeaşi calitate, la Roma, iar 
T. Rosetti preia preşedinţia Curţii de Casaţie. Eminescu 
conveni să lase conducerea „Timpului” în seama lui Grigore G. 
Păucescu, ca urmare a acestei orientări a grupării junimiste 
spre Partidul liberal. Fondator al revistei „Dreptul” (1871) 
şi mai tîrziu redactor la „Epoca” (1886-1888), Gr. Păucescu 
aduce în redacţie unii din colaboratorii săi apropiaţi. Poetul 
este prim-redactor pentru partea politică, dublat de N. 
Christescu, venit de la „Dreptul” şi care îl înlocuieşte în 
timpul absentelor din redacţie. Eminescu dă trei articole pe 
săptămână şi urmăreşte presa străină, îndeosebi cea germană. 


Activitatea sa publicistică nu mai apare la fel de susţinută, 
ca în epocile anterioare. Schimbarea statutului în redacţie nu 
este singura explicaţie pentru această constatare. Elaborează 
acum Luceafărul în forma definitivă şi trece pe al doilea plan 
colaborarea la cotidianul bucureştean. De altfel „Timpul” 
devine, din ianuarie 1883, organ de presă al „opoziţiei 
coalizate” formată din conservatorii orientati spre liberali 
si „Liberalii sinceri”, gruparea lui G. Vernescu din Partidul 
liberal. Se explică de ce scade interesul său pentru ziar şi 
activitatea sa se încadrează în limitele obligaţiilor 
redactionale. Sânt momente când se hotărăşte să-şi dea chiar 


demisia. ,Permiteti-mi a vă declara- îi scrie Eminescu lui 
Lascăr Catargiu în 16 februarie 1883- că mie unuia nu mi-e 
încă indiferent cu cine împărtăşesc onoarea de-a colabora la 
una şi aceeaşi publicatiune” (OPERE, XVI, 195). Scrisoarea 
este şi o mărturie a dezacordului lui Eminescu cu orientarea 
politică ce-o da Grigore G. Păucescu ziarului. 


Semnificativ este şi faptul că Grigore G. Păucescu nu va 
include în ediţia sa din publicistica poetului la „Timpul” 
nici un articol din 1882-1883. După ce devine organ de presă 
al „opoziţiei coalizate”, „Timpul” este în declin evident şi 
Maiorescu deplange ,,limbagiul la care se coborâse” (28, p. 
212). De altfel, ,Timpul” fuzioneaza in 17 martie 1884 cu 
„Binele public” şi în locul lor apare ,Romania”, organ de 
presă al „Partidului liberal-conservator”. 


Eminescu îşi începe publicistica politică cu o polemică cu 
presa din Imperiul austro-ungar în sprijinul revendicărilor 
românilor de sub stăpânirea acestuia şi o încheie la ,Timpul”, 
în ajunul prăbuşirii sale intelectuale, tot cu o polemică, cu 
aceeaşi presă, în care condamnă asuprirea naţională şi 
practicile demagogice în viaţa politică. 


2. Epilogul publicisticii eminesciene. 


Colaborarea lui Eminescu la „România liberă”, în noiembrie 
1888, marchează reintrarea sa în gazetărie, după o întrerupere 
de mai bine de cinci ani. Cotidianul „tinerilor liberali” se 
declară, încă din 16 ianuarie 1885, organ de presă al grupării 
junimiste din Partidul conservator. Eminescu pledează şi aici 
pentru schimbarea ,relatiilor” de muncă spre a veni în 
sprijinul „celor nemulţumiţi”. De la „România liberă”, 
Eminescu trece la „Fântâna Blanduziei”, la care colaborează în 
decembrie 1888 şi în ianuarie 1889. Poetul se pronunţa şi aici 
în sprijinul ridicării „stărei igenice şi materiale a 
cultivatorilor”. Colaborarea la aceste publicaţii se înscrie 


ca un epilog în ansamblul publicisticii eminesciene. 


III. PUBLICISTICA DE LA TIMPUL” ÎN EDITIILE CRITICE 


Există opinia potrivit căreia ediţiile întocmite de I. Creţu 
din publicistica lui Eminescu Opere, în patru volume, din 1939 
şi Opera politică, în două volume, din 1941, cele mai 
cuprinzătoare din proza politică eminesciană ce le avem până 
acum, ar fi abuzive în sensul că s-ar fi inclus în ele un mare 
număr de articole ce nu aparţin poetului. Se are în vedere nu 
atât publicistica din „Albina”, „Familia”, ,Federatiunea”, 
„Convorbiri literare”, „Românul” şi „Curierul de Iaşi”, 
tipărită de noi în OPERE, IX şi din care I. Creţu include în 
ediţie numai 20 de articole, cât mai ales cea de la „Timpul” 
din care tipăreşte vreo 320 de articole. Dintre acestea 
figurează în ediţiile anterioare vreo 60-70 de articole. 
Ediţiile lui I. Creţu tipăresc, cum nu este greu de observat, 
un număr considerabil de articole rămase îngropate în 
coloanele cotidianului bucureştean, fapt ce, la vremea aceea, 
apare drept abuziv. 


Problema se pune însă în cu totul alţi termeni. 


În perioada noiembrie 1877 şi iunie 1883, când Eminescu 
lucrează în redacţia „Timpului”, apar din acest ziar 1631 de 
numere. Din calculul întreprins se impune să fie scoase 
numerele pentru două luni din vara anului 1878, când poetul 
traduce, la Floreşti, în Oltenia, primul volum din tratatul 
lui Eudoxiu Hurmuzaki, Fragmente zur Geschichte der Rumanen, 
apoi numerele din iunie 1882, când pleacă la Constanţa, într- 
un concediu şi, de asemenea, numerele pentru câteva săptămâni 
din acelaşi an, când ştim că a fost internat în spital. Mai 
trebuie observat că în perioada 1882-1883 poetul avea 
obligaţia, ca prim-redactor pentru partea politică, să dea 
câte trei articole pe săptămână. Procedând cu o maximă 


stricteţe limitativă, Eminescu nu colaborează în jur de 
200-230 de numere. Mai rămân în discuţie vreo 1400 de numere 
din „Timpul” la care poetul avea obligaţia să colaboreze, în 
raport cu funcţiile pe care le deţinea în redacţie. 


Ediţia lui I. Creţu, Opera politică, două volume, din 1941, 
reproduce din „Timpul”, cum am văzut, 320 de articole. Mai 
multe articole din ediţia lui I. Creţu nu sânt însă de 
Eminescu. 


Unul dintre acestea se întinde, cum se va vedea mai departe, 
pe nu mai puţin de 20 de numere. Rămân în discuţie vreo 290 de 
articole. Cu aceste articole Eminescu ca redactor, redactor- 
şef şi prim-redactor nu ar acoperi nici măcar numerele pe un 
singur an din cotidianul bucureştean. „Timpul” apare în 1880 
şi 1881, când Eminescu îl conduce ca redactor-şef, în 290 de 
numere şi respectiv 296 de numere. Raportând cele 290 de 
articole din ediţia I . Creţu la cele 1400 de numere, la care 
trebuia să colaboreze poetul, rămân descoperite 1110 numere. 
Apare de neanteles pentru care motiv Eminescu, cu o activitate 
prodigioasă la „Curierul de Iaşi”, intrat în redacţia 
„Timpului”, s-ar fi mărginit numai la câteva articole pe lună 
şi aceasta vreme de aproape şase ani. Nimeni nu ar fi menţinut 
un redactor, necum un prim-redactor, şi cu atât mai mult un 
redactor-şef, numai cu o asemenea contribuţie în susţinerea 
unui cotidian politic. 


Publicistica lui Eminescu este judecată cu o optică îngustă şi 
în recuperarea ei din cotidianul bucureştean s-a procedat 
selectiv şi nu exhaustiv. S-au reţinut, astfel, numai 
articolele de cea mai înaltă ţinută jurnalistică, îndeosebi 
sub aspect polemic. Poetul face însă la „Timpu Il” gazetarie 
cotidiană. îi aparţin, astfel, comentariile operative pe 
diferite teme la ordinea zilei, notele redactionale, 
introducerile la materialele reproduse din alte publicaţii. Îi 
aparţin, de asemenea, traducerile din presa străină, cu 
precădere cea germană. Nimic nu justifică omiterea lor dintr-o 
ediţie integrală. Orânduirea strict cronologică si a acestor 


texte, în suita celorlalte articole, oferă unica posibilitate 
în cunoaşterea exactă a diversităţii preocupărilor lui 
Eminescu si a desfăşurării, i n timp, a publicisticii sale. 
Alte ediţii, de alt tip, se pot limita să preia numai anume 
texte şi să le orânduiască după alte criterii. 


Ziaristica nu reprezenta pentru Eminescu numai o obligaţie de 
serviciu, ci răspundea structurii personalitătii sale. Ea 
constituia pentru poet, cu alte cuvinte, modalitatea prin care 
întreținea dialogul public cu contemporanii. Eminescu susţine 
acest dialog cu o devoțiune rar întâlnită şi o dăruire ce 
merge până la sacrificiul de sine. 


Eminescu îl informează pe Iacob Negruzzi în februarie 1878 
asupra muncii sale în redacţia cotidianului bucureştean. 
Poetul se scuză că nu putuse răspunde la scrisorile primite de 
la ieşeni. „Dacă n-am scris multora din ei cauza e că la 
«Timpul» am fiece zi de umplut o coală de tipar (împreună cu 
Slavici) şi această masturbatie intelectuală ne face 
incapabili de-a ne aduna minţile” (OPERE, XVI, 348). Situaţia 
aceasta nu se schimbă nici mai târziu. Poetul îi scrie tatălui 
său în 18 martie 1881, că nu-i putea îndeplini rugămintea să 
vină acasă, fie şi numai pentru câteva zile. „Aş dori din 
toată inima să vin acasă, să văd dac-aş găsi vr-un om de 
încredere, care să-mi ţie locul, căci negustoria asta, pe 
lângă că n-aduce nimic, nici nu te ingaduie să închizi o Zi 
dugheana şi să mai iei lumea în ca p, ci toate zilele trebuie 
omul să-şi bată capul ca să afle minciuni nouă” (OPERE, XVI, 
188-189) .Eminescu tinea să adauge ca ii era „acru de cerneală 
şi condei”. Poetul îi scrie si Veronicăi Micle în 11 ianuarie 
1882, 


că deschiderea Parlamentului îi ocupa tot timpul (OPERE, XVI, 
190). Veronica Micle îl învinuia, în scrisoarea din 28 
februarie 1882, că nu avea altă preocupare decât activitatea 
de la ziarul bucureştean (OPERE, XVI, 637). Eminescu se referă 
la activitatea sa la „Timpul” şi în scrisoarea către Lascăr 
Catargiu, din 16 februarie 1883, în care arată că îi 


aparţineau în anii când lucrează la redacţia ziarului 
„nenumărate coloane” (OPERE,XVI,195-196). I. Slavici ne 
informează, la rândul său ,ca Eminescu practica o gazetărie 
cotidiană şi combătea „m ultele rele ce se iveau în fiecare 
clipă împregiurul lui” (92, p. 114). 


Judecând publicistica lui Eminescu în contextul acestor 
mărturii, apare ridicol să o reducem la 300-400 dc articole pe 
întinderea a aproape şapte ani. Coala de tipar cuprindea la 
„Timpul” formatul obişnuit de ziar în patru pagini, cu cinci 
coloane de pagină. Se tipăreau, obligatoriu, în prima pagină, 
telegramele externe, care acopereau, în general, o jumătate de 
coloană, un editorial, în care se tratau probleme de interes 
general, pe m ai multe coloane, şi cel puţin un comentariu 
privind evenimentele cotidiene interne şi externe. Eminescu 
introduce, ca redactor-şef, şi un al doilea editorial, pe care 
îl întocmeşte, cu puţine excepţii, tot el, pe tot parcursul 
anilor 1880-1881. Două pagini ale ziarului, a doua si a treia, 
erau destinate cuvântărilor din Adunarea deputaţilor şi din 
Senat, reproducerilor din presa română şi străină şi 
informaţiilor din viaţa politică şi culturală. Ultima pagina 
se destina reclamelor. 


Examinând activitatea lui Eminescu la ,Timpul” în concordanţă 
cu mărturiile sale, cu ale lui I. Slavici si cu ale altor 
contemporani, ar trebui să-i atribuim în jur de 2000 de 
articole. Noi tiparim în secţiunea publicisticii la „Timpul” 
(vol. X-XIII) în jur de 1200 de articole certe şi vreo 70 de 
articole incerte. Alaturam la acestea 124 texte, concepte şi 
extrase, transcrise din manuscrise, neincluse în ediţiile 
anterioare. Ediţia de faţă vine, faţă de ediţia I. Creţu, cu 
un spor de vreo 1100 de articole. Această creştere specta 
culoasă apare de neânteles pentru cine nu ţine seama de 
conştiinţa profesională a poetului, împinsă, cum arată 
contemporanii săi, până la ultimele limite. 


Creşterea de 1100 de articole se explică prin includerea 
textelor din manuscrise, prin noi iden tificari şi prin 


traducerile din presa străină, foarte numeroase, ce nu se 
tipăresc în ediţiile anterioare. Cu toate acestea, activitatea 
ziaristică a lui Eminescu la ,Timpul”, aşa cum este cuprinsă 
în ediţia de faţă, este departe de-a ilustra întreaga muncă 
ce-o desfăşoară poetul în redacţia cotidianului bucureştean. 
Se constată, astfel, o diferenţă foarte mare (peste 900 de 
articole) între numărul celor tipărite de noi şi numărul celor 
ce bănuim a rezulta din umplerea, zilnic, împreună cu Slavici, 
a unei coli de tipar. Activitatea lui Eminescu la „Timpul” nu 
constă însă exclusiv din elaborarea de articole originale. Ea 
include şi reproducerile din alte publicaţii, importante 
pentru cunoaşterea opţiunilor poetului. Aceste texte nu pot 
figura într-o ediţie a scrierilor sale. 


Pornind de la aceste constatări, convenim uşor că ediţiile 
anterioare din publicistica lui Eminescu- inclusiv cele ale 
lui I. Cretu- sânt, în adevăr, abuzive, însă nu prin ceea ce 
cuprind, ci prin ceea ce omit, fie datorită principiu lui 
selectiv, fie datorită dificultăţilor întâmpinate în 
identificarea articolelor, fie cu bună ştiinţă din alte 
considerente. Să ilustrăm cu câteva exemple. Studiul Creditul 
mobiliar este inclus atât în ediţia din 1914, cât şi în 
ediţiile lui I. Creţu din 1939 şi 1941. Ne oprim la acest 
studiu pentru faptul că el se păstrează şi în manuscrisul 
2264, în două caiete compacte, încât nu se pot ridica obiecţii 
cu privire la paternitatea eminesciană. Studiul face parte 
dintr-o familie de texte, cum se vede din manuscrise, din care 
ediţiile amintite mai sus nu tipăresc decât două. Au rămas 
îngropate în coloanele „Timpului” alte cinci articole din 
această familie de texte, care nu figurează în nici o ediţie 
anterioară. Asistăm, pe de altă parte, şi la omisiuni cub ună 
ştiinţă. I. Creţu nu retipăreşte în ediţia sa din 1941 
articole ca [,« Spre răsărit şi nu spre apus > m ,] şi 
[,Multamita împrejurărilor … ,], fără să dea explicaţii pentru 
excluderea lor. In primul, Eminescu critică în termeni 
necrutatori politic a expansionistă germană „Drang nach 
Osten”, iar in al doilea face aprecieri elogioase cu privire 


la evreii care intelesesera să pună interesele ţării mai 
presus de interesele personale. 


Publicistica eminesciană, dezgropata din coloanele 
cotidianului bucureştean în integralitatea sa, permite să se 
dea o judecată dreaptă şi definitivă asupra acestui sector din 
activitatea sa, cu nimic inferior, cum arată G. Călinescu, 
creaţiei literare. 


IV. PATERNITATEA ŞI UNELE ASPECTE ALE METODEI DE LUCRU 


Eminescu nu-şi semnează articolele din „Timpul”, cum se 
proceda în presa vremii, şi dă chiar explicaţii asupra acestei 
practici. Articolele nesemnate reprezentau orientarea generală 
a ziarului şi-l angajau în faţa organelor administrative. 
Procesele de presă sau de alta natura se intentau 
redactorului-sef, cum se intampla si in cazul cotidianului 
bucurestean. Articolele semnate se considera ca exprimau 
puncte de vedere personale si raspunderea revenea numai 
autorului lor. Numele lui Eminescu apare prima data in 
cotidianul bucureştean in septembrie 1877, când I. Slavici îi 
reproduce, cum am arătat mai sus, articolul Observaţii 
critice, publicat în „Curierul de Iaşi”. Semnează, apoi, 
Scrisoarea III, reprodusă din „Convorbiri literare”, poem în 
care unii contemporani văd un pamflet în versuri îndreptat 
împotriva liberalilor. Poetul semnează cu numele său, cât 
lucrează în redacţie, un singur articol, Materialuri 
etnologice, răspunsul pe care îl dă lui N. Xenopol şi cu 
iniţiale recenzia la prozele lui I. Slavici Novele din popor 
şi o alta la culegerea lui E. Băican, Literatura populară, 
reprodusă de acesta ulterior şi ca prefaţă la antologia sa. 
Eminescu se foloseşte şi de un pseudonim, Fantasio, cu care 
semnează trei articole, Babele au trecut, Un răspuns d-lui 
C.A. Rosetti şi Al doilea răspuns d-lui C.A. Rosetti, toate 
din 1882. Pseudonimul Fantasio este folosit si de alti 
colaboratori ai cotidianului bucureştean. Nu-i pot fi 


atribuite nici articolele semnate Cenzor, Nemesis sau cu alte 
pseudonime. Să precizăm, tot aici, că în epoca anterioară 
gazetăriei de la „Timpul” Eminescu semnează cu numele său, cu 
iniţiale şi cu pseudonimul Varro 16 articole şi documente, 
acestea din timpul pregătirilor pentru Serbarea de la Putna, 
din august 1871. Să mai notăm şi faptul că la reintrarea în 
gazetărie îşi semnează numai cu iniţiale toate cele 6 articole 
publicate în „România liberă” şi în „Fântâna Blanduziei” în 
1888-1889. 


Judecând articolele semnate în ansamblul publicisticii 
eminesciene nu este greu de observat că ele ocupă, ca număr, 
un loc neânsemnat. Se impune să ţinem seama şi de faptul că 
articolele semnate sânt dispersate pe parcursul întregii 
activităţi gazetăreşti a poetului şi chiar dacă oferă elemente 
preţioase în stabilirea paternităţii, acestea nu sânt totuşi 
suficiente să cuprindem toată publicistica eminesciană. 
Situaţia se complică şi mai mult în epoca gazetăriei la 
cotidianul bucureştean pentru care avem de altfel şi cele mai 
puţine articole semnate. Mărturiile contemporanilor arată că 
articolele se citeau în redacţie, cel puţin între 1877-1879, 
încât expresiile luate în considerare singure nu mai 
constituie un criteriu atât de sigur în stabilirea 
paternităţii. I. Slavici evocă munca în redacţia cotidianului 
bucureştean în pagini memorabile. „Luaserăm adecă Eminescu şi 
eu- scrie prozatorul- încă de la Viena obiceiul de-a citi 
împreună tot ceea ce fie unul, fie altul avea de gând să 
publice, şi eu îi citeam ceea ce a scris el, iar el îmi citea 
ceea ce am scris eu. 


Acum, Caragiale, adevărat mare maestru în ale citirii, citea 
atât cele scrise de noi, cât şi ceea ce scria el însuşi. 


Citea mai întâi articolul în întregimea lui, ca să ne putem da 
seama despre «impresiunea generală». Urmau asupra vederilor 
generale discutiuni, care se-ntindeau foarte departe, 
pătrunzând din politică în economia naţională, în etică şi-n 
estetică, în scrutarea firii particulare a poporului român, a 


istoriei lui şi a stărilor în care se află azi ţara, 
discutiuni vii şi variate, care nu se mai puteau sfârşi [ … ] 


— Manuscript! striga băiatul din zetarie, ivindu-se în prag. 
Eminescu lua la goană pe imbecilul soios care îndrăznea să 
turbure prin prezenţa lui discutiunile. 


— Bine — ziceam eu — dar ziarul trebuie sa fie distribuit pe 
la patru. 


— Dă-o dracului gazeta! întâmpina Caragiali. Nu merită 
publicul sa ne stricam cheful de dragul lui. 


Treceam cu toate acestea la a doua citire şi se-ncepea 
discutiunea pe amănunte, frază cu frază, propozitiune cu 
propozitiune, vorbă cu vorbă” (92, IX, p. 156-157). 


T.V. Ştefanelli arată, la rândul său, că Eminescu lasă ca un 
articol început de el să fie continuat de Caragiale, cu „ce-i 
va plesni prin minte” (25, p. 160). 


Metoda de lucru a celor trei scriitori explică faptul că unele 
articole sânt atribuite, rând pe rând, lui Eminescu, Caragiale 
şi Slavici. Articolele lui Slavici depăşind în unele perioade 
pe cele ale lui Eminescu, ca număr, cuprind suficiente 
elemente, cum arătăm mai departe, pentru identificarea 
autorului lor. Caragiale dă puţine articole şi ele se disting 
prin critica micii burghezii orăşeneşti şi structura 
discursului critic ce ne îndrumă spre „momentele” sale. 
Dramaturgul este mai activ în susţinerea părţii literare din 
cotidianul bucureştean. 


Există opinia că articolele tratând probleme economice, 
bancare, financiare, ar aparţine în exclusivitate unor 
persoane anume însărcinate să se ocupe de aceste domenii. Se 
aduc în discuţie numele unor membri marcanţi ai Partidului 
conservator. „Scriau articole pentru «Timpul» membrii 
Partidului- tine să precizeze Slavici- când erau «inspirați», 
însă aceştia numai rar de tot aveau timp pentru « Timpul » şi 


inspiratiunile erau si ele rare, «băieţii» rămâneau de capul 
lor, ceea ce pe ei nu-i supăra deloc” (92, IX,p. 94, 95). Se 
explică de ce în absenţa unor redactori de specialitate 
Eminescu se vede silit să abordeze domenii, aparent străine de 
pregătirea şi preocupările sale. Nimic nu ilustrează mai bine 
această situaţie decât familia de articole Creditul mobiliar, 
încărcate de cifre şi o terminologie de cea mai strictă 
specialitate. 


Cînd examinăm publicistica lui Eminescu la „Timpul” ţinem 
seama de concepţia social-politică a poetului şi de întreaga 
desfăşurare a activităţii sale gazetăreşti. Pornim, cu alte 
cuvinte, de la privirea de ansamblu asupra ei. Nu există o 
graniţă strict delimitată între publicistica de la „Curierul 
de Iasi” şi cea de la ,Timpul”. Problemele puse în discuţie in 
studiul Influenţa austriacă asupra românilor din Principate, 
publicat în „Convorbiri literare” în 1876, revin în zeci de 
articole din cotidianul bucureştean. Simpatiile şi antipatiile 
poetului din publicistica din perioada ieseana, 
exemplificările şi chiar expresiile tipice se întâlnesc şi în 
articolele din cotidianul bucureştean. Creaţia literară oferă 
şi ea elemente pentru cadrul general în stabilirea 
paternităţii. 


Materialul de bază de la care pornim în stabilirea 
paternităţii îl constituie manuscrisele. Eminescu îşi elabora 
editorialele acasă, cum rezultă din amintirile lui Slavici şi 
din alte izvoare, şi în redacţie întocmea prezentările pentru 
articolele şi materialele reproduse din alte publicaţii. 
Poetul păstrează o bună parte din articole sau concepte 
parţiale. Un manuscris miscelaneu, 2264, însumând aproape 450 
de file, reuneşte texte de aceasta natură, însă ele sânt 
risipite şi prin alte caiete. 


Poetul îşi face, pe de altă parte, un mare număr de extrase 
din diferite tratate ştiinţifice. Conceptele din manuscrise au 
corespondent în peste 100 de articole din cotidianul 
bucureştean. Extrasele sânt şi ele integrate în articole, 


formând armătura lor ştiinţifică. Manuscrisele oferă, sub 
acest aspect, indicaţii surprinzătoare şi câteva rânduri 
dintr-o notă, aparent fără însemnătate, conduc la stabilirea 
paternităţii unei familii de articole eminesciene din 
cotidianul bucureştean. Două fragmente răzlețe, [,În articolul 
nostru … ,] şi [„Îndată ce. „|, păstrate în manuscrisul 
miscelaneu 2264, 357r, 395r, conduc la stabilirea paternităţii 
pentru 6 articole, [,Abia apucaram sa zicem..”] din 31 
octombrie 1879, [Persoane onorabile …”] din 3 noiembrie 1879, 
[„În articolul nostru..”] şi [,Primim de la d. Fleva..”] 
amândouă din 6 noiembrie 1879, [,Mare supărare am cauzat..”] 
din 10 noiembrie 1879 si [,La ce serveşte discuţia .. .”] din 
14 noiembrie 1879. Eminescu practică aici, cum procedează în 
numeroase împrejurări, sistemul trimiterii de la un articol la 
altul. Din această familie de texte s-a tipărit în volum numai 
cel din urmă, însă nu în ediţiile lui Eminescu, ci ale lui 
Caragiale. Un alt fragment, [,Si pe cei ce se-ncercau..”], din 
manuscrisul 2264, 291r, conduce la stabilirea paternităţii 
articolului Studii exegetice asupra unei parabole care 
lipseşte în Sfânta Scriptură, din 12 decembrie 1878, care 
cuprinde elemente preţioase pentru stabilirea paternităţii 
serialului Scrisoarea unui ministru din noiembrie 1880. 


Conceptele din manuscrise stau la baza stabilirii unor familii 
de texte, ca în exemplele de mai sus, neincluse în nici o 
ediţie anterioară. Merită să consemnäm şi faptul că unele din 
aceste articole ne relevă şi o fata ,caragialeana” în 
publicistica eminesciană. De altfel, „caragialeană” este şi 
scrisoarea poetului către tatăl său, din 18 martie 1881, în 
care prezintă gazetăria „negustorie de gogosi si de brasoave”. 


Pornind de la manuscrise spre textele de bază din ,Timpul”, 
tipărim în secţiuni separate şi textele din caietele poetului. 
Procedind în felul acesta, poate fi urmărită mai bine 
interdependenta dintre textele din manuscrise şi articolele 
publicate în cotidianul bucureştean. 


Paternitatea eminesciană este în afara oricărei discuţii 


pentru cele 33 de articole, din 1880-1881, cuprinse în editia 
lui Gr. G. Păucescu din 1891. Gr. G. Păucescu luând în 1882 
conducerea redacţiei a lucrat, în continuare, cu poetul până 
în 1883. Ediţia oferă elemente preţioase în stabilirea 
paternităţii pentru un mare număr de articole, din anii când 
Eminescu conduce ,Timpul” ca redactor-şef. Deşi luăm ca bază 
ediţia lui Gr. G. Păucescu, articolele nu le reproducem de 
aici, ci direct din cotidianul bucureştean întrucât editorul 
nu tipăreşte integral textele. 


Contemporanii ne-au lăsat mărturii importante pentru 
identificarea articolelor lui Eminescu. I. Negruzzi este cel 
dintâi dintre junimişti care atrage atenţia asupra suitei 
Icoane vechi şi icoane nouă, iar T. Maiorescu dă în jurnalul 
său indicaţii preţioase în legătură cu activitatea lui 
Eminescu la cotidianul bucureştean. Criticului îi aparţine şi 
precizarea potrivit căreia studiul său, Despre situaţia 
politică a României, se publică în „Timpul” în traducerea 
poetului, în ultimul număr din 1880. 


Statutul multor articole este stabilit de editorii anteriori, 
cu argumente asupra cărora nu încape discuţie. Acesta este şi 
motivul pentru care indicăm prima apariţie în volum, fără să 
reluăm şi motivarea din ediţiile respective. De alfel I. 
Creţu, care stabileşte statutul pentru cel mai mare număr de 
articole, trimite şi la manuscrise, din care reproduce însă 
numai fragmente. Noi le tipărim şi pe acestea, cum am mai 
arătat, integral şi însoţite de un aparat critic. 


La stabilirea paternităţii textelor eminesciene, ne călăuzim 
după principii care au stat, în parte, şi în atenţia 
editorilor anteriori. Găsim potrivit să facem o prezentare a 
lor, spre a ilustra şi mai bine complexitatea şi dificultăţile 
întâmpinate în această operaţie de recuperare a scrisului 
eminescian din presa vremii. 


Publicistica lui Eminescu la ,Timpul” este orientată spre 
viitor şi poetul, preocupat de destinul poporului nostru, 


oferă contemporanilor, permanent, „icoane noi” si „icoane 
vechi” prin care exemplifică mersul societăţii româneşti. 
Poetul judecă desfăşurarea evenimentelor istorice ca 
ireversibile şi, când evocă „icoane vechi”, se opreşte numai 
la acele epoci caracterizate prin stabilitate şi progres în 
toate domeniile. Eminescu declară categoric că România se 
impunea să iasă din stadiul de ţară agrară şi să devină ţară 
industrială. Poetul apreciază că instituţiile introduse la noi 
din ţările apusene, instituţii numite „forme fără fond”, 
reprezentau o realitate istorică. Pentru acest motiv nu 
pledează pentru înlăturarea lor, ci pentru investirea cu un 
conţinut real, prin ocuparea tuturor funcţiilor cu oameni cu 
pregătire, devotați şi cinstiţi. Eminescu nu-şi teoretizeaza 
sistemul de gândire, însă acesta este perfect articulat şi 
implicat în publicistica sa. Concepţia privind natura 
statului, rolul capului statului, al organismelor statului 
este definitiv structurată încă din primele articole pe care 
le publică în ,Federatiunea” în 1870. Aceasta are la bază 
primatul muncii, de la care nu face nici o concesie pe întreg 
parcursul activităţii sale ziaristice. Rațiunea de-a fi a 
statului, cu toate organismele sale, şi a partidelor politice, 
sta, cum arată în zeci de articole, în apărarea forţelor 
productive şi în îngrădirea elementelor improductive. Poetul 
vedea asigurat viitorul poporului nostru numai în funcţie de 
apărarea şi dezvoltarea „claselor pozitive”. Orientarea spre 
viitor, permanenta alternanță între „icoane noi” şi „icoane 
vechi”, afirmarea, uneori cu violenţă, a primatului muncii şi 
condamnarea necruțătoare a improductivitatii sub toate 
aspectele oferă tot atâtea elemente care disting net 
articolele poetului de ale celorlalţi redactori. 


Importante în stabilirea paternităţii sânt, în egală măsură, 
incursiunile în istoria naţională, pentru care găsim însemnări 
şi în manuscrise. Figurile istorice pe care le invocă sânt 
Mircea cel Mare, Alexandru cel Bun, Matei Basarab, Ştefan cel 
Mare. Sânt figuri istorice la care se opreşte şi în studiul 
Influenţa austriacă asupra românilor din Principate, publicat 


în „Convorbiri literare” în 1876. Poetul aduce în discuţie 
aceleaşi argumente care se referă la stabilitatea domniilor 
respective şi progresul realizat în toate domeniile vieţii 
sociale şi politice. Din istoria naţională mai nouă, Eminescu 
se opreşte la Alexandru Ioan Cuza, pe care îl cunoaşte şi 
personal, în timpul studiilor la Viena. Eminescu vine cu o 
intuiţie a istoriei naţionale care depăşeşte pe cea a 
specialiştilor din vremea sa. Poetul demonstrează, astfel, ca 
actul lui Mihai Viteazul privind „legarea de pământ” privea 
numai populaţia „flotantă” şi nu şi răzeşii şi alte categorii 
sociale. Măsuri asemenea celei a lui Mihai Viteazul se iau, 
arată poetul, şi în alte ţări ori de câte ori vicisitudinile 
istorice fac ca populaţia să-şi părăsească aşezările în faţa 
invaziilor străine. 


Examenul stilistic folosit cu precădere de editorii anteriori 
îl extindem asupra întregii publicistici eminesciene, nu numai 
a celei de la „Timpul” si îl coreläm, permanent, cu sistemul 
de gândire al poetului şi cu celelalte elemente la care ne 
referim mai departe. Sânt specific eminesciene un număr de 
vocabule cu frecvenţă în manuscrise şi în publicistica din 
„Curierul de Iaşi” şi în cea din cotidianul bucureştean. 
Dintre acestea notăm câteva: asertiune, blagomanii, cabală, 
chezaşui, cenuşer, concese, erija, factice, feneanti, gera, 
ignominii, ilot, inic, inept, logomahi, malonest, palinodii, 
pană (condei), paralogism, pehlivanie, predmet, preexistenta, 
premis, prevaricatiuni, problem, procede, prorupe, proviant, 
malonestitate, semibarbarie, sibarit, sibila, silogistic, 
Sinalagmatic, sofisma, spurii, transige, turpitudini, 
uriesesc, xenocratie. Sant de consemnat si cateva expresii 
tipice, unele si cu mare frecventa: apucaturi sofiatice, banda 
de exploatatie, ban roşu, bani calpi, bob numărat, canale de 
scurgere, capacitati problematice, caracter problematic, 
cavaler de industrie, caldarea patimilor momentane, cenusa din 
vatra, cheltuiala de fraze, civilizatie calpa, clasa pozitiva, 
clina concesiilor, cocoterie offenbachiana, cod al 
Siretlicului gazetaresc, coji indigeste, companie de 


exploatatie, conspirători nocturni, cordon al ordinului 
Sfintei Cânepe, cupiditate de clică, cusur subţire, dinastie 
moşneană, docilitatea conştiinţei ciracilor, documentele în 
mână, dovadă pipăită, elasticitatea conştiinţei ciracilor, 
erijată în titlu de merit, expresii lunecoase, fenomenologia 
frazei advocätesti, fineţe bizantină, fraze frantuzesti, 
gheşefturi de toată mîna, hidoasa pocitură, industrie de 
palavre, judecata răzăşească, limbă păsărească, mlaştina de 
scurgere, mucul condeiului, neagră calomnie, neagră mulţime, 
neagră străinătate, negustori de principii, oameni speciali, 
onestitatea nu se mânâncă cu lingura, organul sibaritilor, 
palavre politice, patrioţi de industrie, patrioţi de meserie, 
patrioţi de toată mâna, păsăreasca gazetarilor, plebea 
postulantilor, procedări de codru, reputatii uzurpate, sămânță 
de vorbe, scabroase afaceri, scoată la maidan, societăţi de 
exploatare, socoteală răzăşească, stele pe cerul ţării, 
suflete problematice, tagma patriotilor, tertipuri uzate, 
titluri de recomandatie, târzii la minte, trăsătură de condei, 
vatra stramoseasca. Specific eminesciană este numirea 
secolelor: suta a.. (paisprezecea, cinsprezecea etc.). Expresia 
preferată a poetului este însă: naturi catilinare, cum voia 
să-şi intituleze romanul Geniu pustiu din tinereţe. Expresia 
este folosită frecvent şi în publicistică sub mai multe forme: 
bande catilinare, clică catilinară, gunoi al catilinarismului, 
naturi catilinare, perversitate catilinară. 


Eminescu manifestă o adevărată predilecție pentru dictoanele 
şi expresiile latine şi le întîlnim în aproape toate 
articolele sale. Marea majoritate a acestor dictoane şi 
expresii erau însă de circulaţie generală. Notăm cîteva 
folosite de poet mai des: a priori, ab antiquo, ad absurdum, 
ad hominem,ad referendum, ad rem, calumniare audacter casus 
belli, de facto, de jure, de mortuis nil nisi bene, ejusdem 
farinae ex professo, Hannibal ante portas, in abstracto, in 
snspenso, manu propria, mutatis mutandis, occasio legis, 
persona grata, petitio principii, post festa, pro forma, res 
nulliuss, şi nequa non, tale-quale, ubi bene ibi patria. 


Intilnim şi dictoane si expresii care, în contextul expunerii, 
mai ales istorice, şi în asociere cu alte elemente, oferă 
indicaţii în stabilirea paternităţii. Notam citova din ele: de 
nobis sine nobis, distinguendum est, ex ungue leonem, foetor 
Caprinus, glebae adscriptio, jure gentium, jure olachale, 
laudatores temporis acti, manu militari, non idem est si duo 
dicunt idem, per fas et nefas, plebs scribax, quod licet Jovi 
non licet bovi, sapienti sat, stat pro ratione voluntas. 
Dintre acestea face parte si titulatura lui Mircea cel Batrin: 
Dei gratia Fogaras et Omlas Dux, Severini Comes, Terrarum 
Dobrodicii Despotas. Întîlnim şi expresii latine confecționate 
ad hoc de poet: post republicam Ploestensem. 


Eminescu îşi face pregătirea intelectuală la instituțiile 
germane de învăţământ si se păstrează şi în manuscrise 
numeroase însemnări în această limbă. Poetul foloseşte pentru 
termenii româneşti echivalente germane, trecute şi în 
paranteză. Să exemplificăm: consiliu economic 
(Volkswirthschaftsrath), dobândă (Kostelgeld), procură 
(Vollmacht), reprezentatiune executivă (Vorstand). Nu este 
însă mai puțin adevărat că, expresii ca Bin nun so klug als 
wie zufor, pentru sânt atît de cuminte cum am fost si mai 
înainte, sau Nationalitatenschwindel pentru panglicăria 
naționalităților nu puteau ieşi decât de sub pana poetului. 
Slavici foloseşte şi el expresiile germane, însă destul de rar 
si cu precădere din domeniul educației şi învăţămîntului. 


Publicistica eminesciană la ,Timpul” oferă un spectacol 
neaşteptat prin utilizarea largă, a expresiilor în limba 
franceză. Transcriem câteva: a la vapeur, apres nous le 
deluge, ballon d'essai, car tel est notre bon plaisir, car 
telle est la raison d'tat, coute demi-monde, faisons-les tout 
dire, mais ne les laissons pas tout faire, jeunesse doree, 
morgue espagnole, mot d'ordre, mot de patrie, noblesse oblige, 
pied de nez, raison d'tat, raison suffisante, par excellance, 
sans peur et sans reproche, savoir faire, savoir vivre. 
Eminescu foloseşte şi pentru operaţiile bancare terminologia 


franceză. Să exemplificăm: a decouvert, a outrance, a tout 
prix, baisse, depart, en detail, en gros, hausse, haut-banque, 
haut-finance, lettre de charge, recouvrement de traites. 
Asemenea termeni si alţii din acest domeniu se întâlnesc, fără 
excepţie, şi în manuscrise. Dintre termenii în alte limbi se 
întâlneşte mai des englezescul self-government. 


Eminescu apelează în caracterizarea unor personalităţi din 
vremea sa la epitete care oferă şi ele indicaţii în stabilirea 
paternităţii. Carol I este „Carol ingaduitorul” şi „Rampsint 
Îugăduitorul” pentru lipsa de autoritate în viaţa statului. 
I.C. Brătianu este numit pentru politica dictatorială 
„Cancelarul de la Măgura” şi „Cancelarul de pe malurile 
Dâmboviţei” ; C.A. Rosetti este ,pocitura” şi ,hidoasa”. 
Excepţie fac numai epitetele atribuite lui C.A. Rosetti, care 
sânt preluate de la V. Alecsandri, însă devin „eminesciene” 
prin larga utilizare. Să mai notăm câteva asemenea 
caracterizări pentru alte persoane: Gh. Chitu (,Preaosfintia 
sa musiu Chițu”), V. Boerescu („marele om de stat”), I.C. 
Fundescu („Ionel Cocirdel”), Simeon Mihălescu („Simeon 
Cucernicul”, „Simion Cuviosul”), B.H. Stroussberg („regele 
Strousberg”), A.M. Warszavsky („ilustrul Warszawsky”). Poetul 
îi compară pe unii oameni politici cu Hoedel şi Nobiling, 
cunoscuţi prin atentatele puse la cale în Germania. Un element 
de recunoaştere a articolelor lui Eminescu îl constituie şi 
onomastica creată de poet: Caradale, Ghiritopoli, Costinosti, 
Grădişteni, Mărgăriteşti, Pătărlăgeni, Stăneşti, precum şi 
numirile ce le dă unor ziare: ,PSeudo-Romanul” pentru 
„Românul”, ,Cobza lui Faraon”, „Daraua lui Faraon”, „Vocea lui 
Faraon” pentru „Telegraful”. Mai notăm, tot aici, numirile ce 
le dă României din vremea sa: America dunăreană, America 
Orientului, Californie, Eldorado, pentru a defini o situaţie 
de colonie a ţărilor apusene. 


Elemente pentru stabilirea paternităţii oferă şi unele „ticuri 
stilistice”, pe care le luăm în considerare, de asemenea, cu 
multă prudenţă. Notăm câteva din ele: cată să … (admitem, să 


fie etc.), cu asupra de măsură, cu de prisos, nici au ceva (de 
învăţat, de spus etc.). Se întâlneşte mai frecvent: în fine, 
chiar în deschiderea editorialelor, ca să fie reluat de 
repetate ori în desfăşurarea discursului critic. 


Probleme importante ridică şi ortografia, care nu era normată 
şi în legătură cu care se purtau discuţii între specialişti. 
Ziariştii foloseau ortografia publicaţiei la care colaborau. 
Eminescu nu face excepţie. Publicistica sa din epoca studiilor 
universitare este cea a presei transilvănene, care caută să se 
emancipeze de etimologism. Eminescu foloseşte la „Curierul de 
Iasi” şi la „Timpul” ortografia fonetică, care era şi a 
„Convorbirilor literare”, şi pledează pentru introducerea ei 
şi în presa transilvăneană. Perturbări se produc în paginile 
cotidianului bucureştean din 1882, când vine la conducerea 
ziarului Gr. G. Păunescu şi intră în redacţie colaboratorii 
săi de la ,Dreptul” si apoi si de la „Binele public”. 
Ortografia singură nu oferă elemente certe în stabilirea 
paternităţii în publicistica dinainte de ianuarie 1882 şi cu 
atât mai puţin după această dată. Sânt epoci întregi când 
poetul nu supraveghează tipărirea articolelor şi sânt de 
presupus imixtiuni ale tipografilor. Sa mai notăm ca un 
ziarist ca N. Basarabescu, criticat de Eminescu pentru lipsa 
de talent, întocmeşte editoriale cu „expresii eminesciene”, pe 
care le trimite direct la tipografie Acesta este şi motivul 
pentru care poetul îi scrie lui Lascăr Catargiu cum am arătat 
mai sus, că intenţiona să-şi dea demisia din redacţia 
cotidianului bucureştean. 


Mai importante decât particularitatile ortografice sant în 
stabilirea paternităţii acele expresii din publicistică- şi nu 
putine- pentru care avem echivalente şi în creaţia literară. 
Să dăm şi aici câteva exemple: au început a lua faţa 
pământului românesc pe copitele lor, a spera mereu într-un 
mâne, trăind mereu într-un vecinic azi, capiştea minciunii, 
copiii bătrâni şi plini de patemi, enigmă nesplicată, forţă 
urieşească, idolul de fier cu picioare de lut, lumina unor 


stele ce s-au stins de mult călătoreşte încă în univers, 
mulţimea sagetilor române întunecând văzduhul, neam vine şi 
neam trece, pieri în umbra vremilor, privitori numai ca la 
teatru, puteri urieşeşti, se nasc spre a muri şi mor spre a se 
naşte, Sfinte Brahm, Sybaris, şi-a întins umbra puterii asupra 
a trei continente, temnitele destul de largi. Avem însă aici 
şi mărturii privind organicitatea scrisului eminescian. 


Luăm în considerare, cu rezerva cuvenită, şi unele elemente de 
conjunctură. „România liberă”, organul de presă al „tinerilor 
liberali”, comentează cu simpatie editorialele lui Eminescu, 
dă extrase din ele şi trece peste cele care ştia că nu aparţin 
poetului. Explicaţia stă în faptul că redactorii de la 
„România liberă”, în parte transilvăneni, ţineau legături 
strânse cu cei de la ,Timpul” şi comentau editorialele. Să mai 
notăm că prețuirea ce-o arată poetului redactorii 1,României 
libere” vine să explice şi colaborarea sa la acest ziar în 
1888. 


Prezenţa articolelor în ediţiile anterioare nu o luăm în 
considerare în stabilirea paternităţii. Excepţie fac ediţia 
lui Gr. G. Păucescu şi cea a lui I. Creţu din 1941, pentru 
motivele şi cu rezervele arătate mai sus. Publicistica de la 
„Timpul” o reexaminăm din nou, cum procedăm şi cu cea din 
epoca ieşeană. Multe articole din ediţiile anterioare, 
inclusiv cea a lui I. Creţu, nu figurează şi în ediţia 
noastră. Pentru toate articolele omise facem menţiune la 
locurile respective şi indicăm argumentele pe care ne 
întemeiem. Este şi motivul pentru care nu insistăm asupra 
tuturor omisiunilor. Mai importantă este însă lăsarea în afară 
a studiului Bucovina şi Basarabia, inclus de I. Creţu în 
ediţiile sale şi tipărit şi în volum separat. Studiul este o 
parafrazare a documentelor Hurmuzaki şi aparţine lui I. 
Slavici, care îngrijea tipărirea lor. Discursul critic este 
elaborat în topica frazei şi vocabularul tipic prozei 
slaviciene. 


Deşi folosim în stabilirea paternităţii ceea ce am numi metoda 


combinată, coroborând cât mai multe elemente- niciodată unul 
singur-, rezultatele nu sânt întotdeauna cele aşteptate. 
Identificăm articole cu dublă paternitate, fără însă să putem 
delimita partea de contribuţie a lui Eminescu, motiv pentru 
care le trecem la incerte. Am crezut potrivit să reținem in 
această secţiune toate articolele pentru care avem fie şi 
numai câteva elemente pe baza cărora să le putem atribui 
poetului. Am procedat în felul acesta ţinând seama de stadiul 
înaintat de uzură în care se găseşte „Timpul”, încât pândeşte 
primejdia unor pierderi ireparabile. Din colecţia „Timpului” 
de la Biblioteca Academiei Române lipsesc numerele 1, din 1-3 
ianuarie, 100, din 16 mai, 330 din 14 iunie, toate din 1879, 
nr. 2, din 2 ianuarie, nr. 3, din 3-4 ianuarie, nr. 6, din 7-8 
ianuarie, nr. 56, din 9 martie, nr. 57, din 11 martie, nr. 58, 
din 12 martie, toate din 1880, nr. 69, din 28 martie, nr. 8, 
din 18 aprilie, nr. 97, din 5 mai, nr. 99, din 8 mai, nr. 101, 
din 11 mai, nr. 113, din 28 mai, nr. 277, din 17 decembrie, 
toate din 1882. Materialele din nr. 69, 85, 99, 101, 113 şi 
277 din 1882 au fost recuperate din colecţia de la Biblioteca 
Municipală din Piatra Neamţ. Investigatiile pentru recuperarea 
materialelor din celelalte numere nu au fost încununate de 
succes. Sânt pierderi ireparabile şi este o datorie să folosim 
toate căile pentru întregirea patrimoniului nostru cultural. 


V. ASPECTE GENERALE ALE PUBLICISTICII LUI EMINESCU LA TIMPUL” 


Eminescu face la „Timpul”, cum am mai arătat, publicistică 
cotidiană şi răspunde, prin însăşi natura lucrurilor, la 
problemele la ordinea zilei. Se explică de ce chestiuni 
prioritare într-un anumit moment nu mai formează, după 
trecerea sa, obiect de discuţie, ci cel mult pretext pentru o 
simplă referinţă la o etapă depăşită. Publicistica sa se 
organizează însă, indiferent de problemele la ordinea zilei, 
pe câteva coordonate care pot fi urmărite pe întinderea 
întregii sale activităţi ziaristice. Poetul considera că în 
politica externă România se impunea să păzească cea mai 


strictă neutralitate. Situată între trei mari imperii, cu 
interese divergente în această parte a Europei, România nu 
putea să manifeste simpatii pentru unul din ele fără să-şi 
pericliteze însăşi existenţa ca stat. Eminescu merge aşa de 
departe in afirmarea acestui principiu, încât se 
desolidarizează de teza lui Maiorescu cu privire la apropierea 
României de Imperiul austro-ungar. Poetul pledează, în plan 
intern, pentru primatul muncii şi ia apărarea „claselor 
pozitive” împotriva exploatării lor de către „pătura 
superpusă”. Acest principiu nu avea o bază rasială, ci una 
strict economică. Aceasta explică de ce discută toate 
problemele în funcţie de primatul muncii. 


Evenimentele de politică internă şi externă sânt comentate cu 
viziunea ziaristului de geniu. Demersurile sale se impune să 
fie examinate din aceasta perspectivă. Expresiile nedorite, în 
accepţia noastră de azi, întâlnite în publicistica sa aparţin, 
în general, limbajului ziaristic din presa vremii. Eminescu nu 
atacă niciodată grupuri sociale sau indivizi, principii sau 
instituţii, moravuri sau năravuri în afara idealitatii in care 
îşi înscrisese, cu o incomparabilă şi cu totul dezinteresată 
dăruire, întreaga activitate de ziarist în slujba dreptului la 
existenţă naţională al poporului nostru. 


LĂMURIRI ASUPRA EDITĂRII PUBLICISTICII DIN ACEST VOLUM 


I. CADRUL ISTORIC 


Activitatea lui Eminescu la „Timpul” începe în toamna anului 
1877, o dată cu ultimele evenimente importante ale războiului 
cu Imperiul otoman. Evenimentele mai importante sânt căderea 
Griviței si a Rahovei, a Opanezului, capitularea lui Osman 
Paşa şi ocuparea Smârdanului. Tratatul de pace, care se 
încheie la San-Stefano în martie 1878, recunoaşte independenţa 
României, Serbiei, şi Muntenegrului, precum şi autonomia 


Bulgariei. Congresul de la Berlin din iunie-inlie 1878 
recunoaşte României independenţa, sub rezerva modificării 
Articolului 7 din Constituţie, şi stipulează schimbări în 
componenţa teritoriului naţional. România îşi extinde 
graniţele fireşti, prin reintegrarea Dobrogei în teritoriul 
naţional, după o lungă stăpânire otomană, însă este obligată 
să cedeze Imperiului țarist cele trei judeţe din sudul 
Basarabiei — Bolgrad, Cahul şi Ismail, anexate de imperiul 
vecin în 1812 şi reintrate în componenţa teritoriului românesc 
prin Tratatul de la Paris din 1856. Se alătură la aceasta şi 
faptul că României nu i se acordă despăgubiri de război pentru 
sacrificiile făcute de statul român în susţinerea războiului 
din 1877-1878. 


Dobrogea intră oficial în componenţa statului român în 
octombrie 1878, în schimb în jurul Articolului 7 din 
Constituţie se iscă o vie polemică înlăuntrul vieţii 
parlamentare din ţara noastră, la care participă şi presa de 
toate orientările politice. Guvernul liberal iniţiază 
tratative cu marile puteri semnatare ale Tratatului de la 
Berlin menite să obţină o temperare a condiţiilor impuse 
pentru recunoaşterea de jure a independenţei de stat. România 
era însă independentă de facto încă de la proclamarea ei în 
Parlamentul român la 9 mai 1877. Revizuirea Constituţiei are 
loc în octombrie 1879, în termenii care fac ca recunoaşterea 
deplină a independenţei să fie acordată de Anglia, Franţa şi 
Germania abia în februarie 1880. Germania condiţionează 
recunoaşterea independenţei şi de răscumpărarea căilor ferate 
române construite cu capital german. 


Activitatea publicistică a lui Eminescu din anii 1877-1880 se 
desfăşoară, în principal, în funcţie de situaţiile şi 
problemele acestei perioade. Poetul lipseşte din redacţie în 
timpul lucrărilor Congresului de la Berlin, din iunie-iulie 
1878, când traduce la Floreşti, în Oltenia, primul volum din 
cele cinci ale tratatului lui Eudoxiu de Hurmuzaki, Fragmente 
sur Geschichte der Rumanen, care se tipăreşte cu titlul 


Fragmente din istoria românilor în anul următor. Se explică de 
ce publicistica lui Eminescu din acest volum nu acoperă şi 
lunile de vară din 1878. 


Problemele puse în discuţie de Eminescu reprezintă realităţi 
istorice dintr-o epocă. frământată, în dezbaterea cărora este 
antrenată întreaga presă românească. Deosebirile constau numai 
în orientarea politică. Eminescu se situează pe poziţii 
contestatare privind politica externă şi internă a Partidului 
liberal, poziţii care coincid, în parte, cu cele ale 
Partidului conservator. Poetul ia atitudine împotriva 
liberalilor, pe care îi acuză de cecitate în politica externă 
şi de demagogie în cea internă. 


Oamenii politici din Partidul liberal sânt prezentaţi 
diferențiat. I.C. Brătianu este privit ca adevăratul 
reprezentant al liberalilor din ţara noastră, însă prizonier 
al propriului său partid, D. Brătianu, fratele său, cu care 
poetul face schimbul de scrisori din timpul Serbării de la 
Putna din 1871, este liberalul de curaj în exprimarea celor 
mai crude adevăruri. C.A. Rosetti este prezentat încă din 
articolele din anii 1877-1880 ca părintele demagogiei din ţara 
noastră, iar „Românul”, organul sau de presă, mijlocul prin 
care o promova în publicistica românească. M. Kogălniceanu 
este infatisat, în schimb, ca un mare om politic, deşi făcea 
parte din Partidul liberal. Alături de aceste personalităţi, 
toţi ceilalţi membri ai Partidului liberal sânt Caradale, 
Chiritopoli, Pătărlăgeni. 


Eminescu îi critică pe conservatori de situarea pe poziţii 
străine intereselor poporului nostru în chestiunea evreiască. 
Poetul considera că Partidul conservator era reprezentat de un 
număr mare de personalităţi politice, în raport cu cei din 
Partidul liberal. Îi are în vedere pe T. Maiorescu, P.P. Carp, 
L. Catargiu, T. Rosetti, P. Mavrogheni, fapt care explică şi 
acordarea unui spaţiu extins cuvântărilor unora dintre ei în 
coloanele cotidianului bucureştean. Partidul conservator nu 
avea însă o bază socială largă, asemeni Partidului liberal, 


ceea ce va duce la îngustarea progresivă a autorităţii sale pe 
măsură ce marile personalităţi părăsesc scena vieţii politice. 
Deşi priveşte Partidul conservator din perspectiva marilor 
personalităţi care îl reprezentau, poetul este extrem de 
măsurat în aprecierile laudative la adresa lor. Maiorescu şi 
P.P. Carp — să-i numim numai pe aceştia — se consideră profund 
vexati de opiniile poetului privind poziţia conservatorilor în 
viaţa politică a ţării. I. Slavici scrie pe bună dreptate că 
Eminescu nu ezită să-i critice pe conservatori şi să laude 
adversarii politici. „Eminescu nu era crutätor nici cu membrii 
partidului — arată memorialistul — cînd se nemerea ca ei să 
cadă în vreun păcat, ba era în stare să laude faptele bune şi 
dacă ele erau săvârşite de adversari politici” (92, IX, p. 
95). 


Când Emanoil Costache Epureanu întocmeşte noul Program al 
Partidului conservator, publicat în „Timpul” în 16 februarie 
1880, participa la elaborarea lui numai Th. Rosetti, iar T. 
Maiorescu, P.P. Carp si alţi membri marcanţi ai „partidei 
conservatoare” adoptă o poziţie de expectativă, pe motiv că 
Emanoil Costache Epureanu nu era persoana cea mai indicată să- 
i reprezinte în viaţa politică. Programul său venea însă să 
definească poziţia Partidului conservator în contextul 
recunoaşterii independenţei de stat a României de marile 
puteri. Eminescu îl urmează pe Emanoil Costache Epureanu şi i 
se încredinţează conducerea ,Timpului”, cu care începe cea de- 
a doua epocă a gazetăriei sale la cotidianul bucureştean. 


II. DIRECȚIILE PRINCIPALE ŞI ALTE ASPECTE ALE PUBLICISTICII 
DIN ACEST VOLUM 


Publicistica lui Eminescu din anii 1877 (noiembrie-decembrie) - 
1880 (ianuarie-februarie) este orientată în trei direcţii 
principale care formează şi obiectul dezbaterilor parlamentare 
şi din presa noastră. Ea se deschide cu o primă expunere 
sistematică a lui Eminescu, Icoane vechi şi icoane nouă, în 


care întreprinde examenul critic al vieţii social-politice din 
România. Este a doua privire de sinteză a poetului după 
Influenţa austriacă asupra românilor din Principate din 1876, 
orientată însă, de astă dată, cu precădere asupra vieţii 
politice interne. Prin acest serial este remarcată şi prezenţa 
poetului în redacţia ziarului, cum arată mărturiile 
contemporanilor. 


1. Chestiunea modificărilor de frontieră. 


Problema aceasta formează obiectul unui studiu amplu, 
Basarabia, care este un răspuns, pe bază de documente, pe care 
îl dă ziarului „Le Nord” din Bruxelles, organul de presă al 
centrului panslavist din Belgia. Ziarul panslavist de limbă 
franceză susţine dreptul marilor puteri în raportul lor cu 
statele mici. Diplomaţia ţaristă porneşte în chestiunea 
Basarabiei numai de la anexarea ei la imperiul vecin în 1812. 
Diplomaţia ţaristă dă, pe de altă parte, o interpretare în 
interesul Imperiului țarist prevederii stipulate în Convenţia 
din aprilie 1877 prin care acesta se obliga să respecte 
integritatea teritoriului ţării noastre. Potrivit acestei 
interpretări obligaţia stipulată în convenţia din aprilie 1877 
privind această chestiune avea în vedere numai raporturile 
dintre România şi Imperiul otoman şi nu şi raporturile cu 
Imperiul țarist. Poziţia lui Eminescu este clară. Marile 
puteri nu puteau încheia tranzacţii cu teritorii ce nu le 
aparţineau, intrate în stăpânirea lor prin anexiuni, in 
diferite conjuncturi politice. Dobrogea nu putea reprezenta o 
compensație, cum arată de altfel si Tratatul de la Berlin. 
Eminescu demonstrează pe bază de documente, că reprezenta 
teritoriu românesc uzurpat de Imperiul otoman. Provincia 
dintre Prut şi Nistru reprezenta, în chipul cel mai 
necontestat, o componentă străveche a statului nostru, anexată 
de Imperiul țarist în 1812. Studiul lui Eminescu demonstrează 
tocmai acest lucru şi este o replică la atacurile cercurilor 
panslaviste şi ale diplomaţiei ţariste, care discutau 
chestiunea Basarabiei numai ca anexată Imperiului țarist. 


2. Chestiunea modificării articolului 7 din Constituţie. 


Constituţia noastră prevedea restricţii la acest articol 
pentru obţinerea cetăţeniei de către persoanele străine. 
Maiorescu scrie, pe bună dreptate, că „nechibzuita redactare a 
articolului 7 trebuie să se pedepsească odată” (28, p. 16). 
Constituţia prevedea formalitati pentru obţinerea cetăţeniei 
chiar şi pentru românii din provinciile aflate atunci sub 
stăpâniri străine. Constituţia era, sub acest aspect, nu numai 
antisocială, ci şi antinationala. Eminescu insistă asupra 
acestui aspect şi se pronunţă categorie pentru modificarea ei. 
Acest act politic ţinea însă, în opinia sa, exclusiv de 
competenţa statului român, fără imixtiunea marilor puteri. 
Eminescu ia apărarea evreilor stabiliţi în ţară de multă 
vreme, vexati în drepturile cetăţeneşti de prevederile 
Constituţiei. Poetul se pronunţă împotriva incetatenirii in 
masă a evreilor stabiliţi în ţară de dată relativ recentă, ca 
urmare a persecuțiilor îndreptate împotriva lor în Rusia şi în 
Polonia. Se declară pentru incetatenirea individuală, cum se 
proceda şi în cazul românilor imigrati din provinciile 
româneşti de sub stăpâniri străine. Considera însă că nu erau 
indreptatiti să primească cetăţenia română evreii care se 
puneau sub protecţia puterilor străine şi a consulatelor din 
tara noastră, practicau îndeletniciri neproductive şi se 
solidarizau ca Alianţa izraelită în acţiunile îndreptate 
împotriva ţării noastre. Poetul salută, în schimb, până şi 
cele mai modeste gesturi ale cercurilor evreieşti din ţara 
noastră, care recunosc spiritul de toleranţă al poporului 
nostru. Eminescu este profund nemulţumit şi de faptul că 
Germania, cu o populaţie numeroasă şi cu un număr mic de 
evrei, lua măsuri legislative restrictive împotriva lor, în 
vreme ce impunea României, între alte condiţii, şi deschiderea 
graniţelor ţării noastre pentru cei alungaţi din Imperiul 
german. Corpurile legiuitoare modifică Constituţia în termenii 
discutati şi de Eminescu şi de alti intelectuali ai vremii. 
Problema evreiască nu mai formează, sub acest aspect, obiect 
de dezbatere în publicistica eminesciană. 


3. Chestiunea răscumpărării căilor ferate. 


Eminescu susţine cu energie politica neamestecului străin în 
treburile interne ale statului român. Concesiunea construirii 
căilor ferate şi a condiţiilor impuse pentru răscumpărarea lor 
constituia pentru Eminescu ilustrarea cea mai evidentă a 
amestecului străin în treburile interne ale ţării. Guvernul 
german al lui Bismarck se declara gata să rupă relaţiile cu 
România la sfârşitul anului 1879 dacă nu se satisfăceau 
interesele concesionarilor germani. Guvernul român se vede 
silit să procedeze la răscumpărarea căilor ferate în condiţii 
oneroase pentru statul român, condiţii prin care se 
consolidează capitalurile străine. Eminescu scrie pe bună 
dreptate că răscumpărarea căilor ferate constituia „un bun 
bacsis acţionarilor de la Berlin”. 


4. Alte aspecte. 


Eminescu înfăţişează războiul de independenţă în două 
ipostaze, aspect pierdut adesea din vedere dc comentatorii 
operei sale. Poetul evocă la „Curierul de Iaşi” eroismul 
ostaşilor români pe câmpul de luptă şi-şi manifestă indignarea 
împotriva gazetarilor care diminuau contribuţia „moldovenilor” 
în victoriile din Balcani. Publicistica de la ,Timpul” se 
deschide cu înfăţişarea oştirii române în momentul întoarcerii 
de pe câmpul de luptă. Evocării eroismului îi ia locul 
descrierea suferințelor îndurate de ostaşi şi discursul critic 
îmbracă forme de-o violenţă încă neântâlnită în articolele 
sale. Guvernul liberal este învinuit pentru lipsa de interes 
fata de oştire, care reprezenta în opinia poetului țărănimea, 
„Clasa pozitivă” cea mai numeroasă. A contribuit la 
înrăutățirea situaţiei oştirii si iarna, deosebit de grea. 
Poetul avea şi alte motive să fie indignat împotriva 
guvernului liberal. C.A. Rosetti întâmpină oştirea română, la 
întoarcerea de pe câmpul de luptă, cu o cuvântare în care o 
avertiza că mai avea de cucerit „Plevna internă”. Poetul nu 
poate uita aceste cuvinte, rău inspirate, şi le reaminteşte în 
numeroase articole. Dacă judecăm evenimentele în perspectivă 


istorică, acea „Plevnă internă” o reprezenta, în realitate, 
guvernul liberal, la conducerea ţării, şi a cărui pricepere 
politică nu putea fi comparată, cum arată Maiorescu, cu 
„glorioasele fapte de război”. 


Eminescu angajează „Timpul” în campania de presă împotriva lui 
I.A. Warszawsky, cunoscut de contemporani prin afacerea 
rechizitiilor pentru armată. Poetul face loc în coloanele 
ziarului documentelor prin care denunţă opiniei publice 
aspectele întunecate ale acestei afaceri şi practicile 
incorecte în cercetarea unor demnitari implicaţi în ea. 
Afacerea Warszawsky reedita, în opinia poetului, afacerea 
Stroussberg, prin daunele aduse poporului român şi 
implicaţiile politice. 


Publicistica din acest volum se încheie cu denuntarea 
Partidului Centru, întemeiat de V. Boerescu, după ce părăseşte 
Partidul conservator în martie 1876. Eminescu demonstrează că 
un asemenea partid nu avea bază socială în ţara noastră. 
Aprecierea sa se va dovedi întemeiată. V. Boerescu se apropie 
de liberali şi i se încredinţează în 11/23 iulie 1879 
conducerea Ministerului de Externe, în fruntea căruia rămâne 
până în 9/21 aprilie 1881. Eminescu dezaprobă conduita 
politică a lui V. Boerescu şi pentru faptul că se pronunţă 
împotriva politicii interne promovate de Al. I. Cuza în scurta 
sa domnie. Poetul îl considera însă pe Al. I. Cuza una din 
cele mai mari personalităţi ale istoriei noastre naţionale. 


III. TEXTUL 


1. Corpus şi organizare. Orânduirea textelor se face strict 
cronologic, cu închiderea la locurile respective şi a 
traducerilor. Textele din manuscrise le tipărim în succesiunea 
utilizărilor în articole, iar cele nedatabile le trecem în 
partea finală a acestei secţiuni, într-o succesiune ipotetică. 
Articolele le publicăm cu titlurile date de Eminescu, iar cînd 


acestea lipsesc, le dăm noi, după sintagma iniţială care, 
chiar dacă nu este revelatorie întotdeauna, reprezintă în fond 
un titlu ce aparţine poetului şi ne fereşte de subiectivism. 
Unul din marile falsuri operate de editorii anteriori îl 
constituie tocmai improvizarea de titluri ce induc în eroare. 
Insotim fiecare text cu indicarea datei apariţiei, practică cu 
o tot mai largă extindere în ediţiile academice. 


2. Stabilire şi transcriere. În stabilirea textului şi a 
variantelor, cât şi în transcrierea sa, ne călăuzim după 
principiile enunțate în OPERE, VII (p. 47- 69), cu 
completările din OPERE, IX (p. 55-56). Tiparim textele 
integral după prima apariţie in „Timpul” şi după manuscrise, 
cele pe care le transcriem din caietele poetului. 
Reproducerile din publicaţiile româneşti, integrate de 
Eminescu în comentariile sale, le tipărim cu corp de literă 
mai mic, drept, iar traducerile din presa străină, cu acelaşi 
corp mic, cursiv, spre a face distincţie între textul original 
şi reproduceri sau traduceri. Notele, culese cu acelaşi corp 
de literă ca textul lui Eminescu, aparţin poetului. 
Parantezele drepte [ ] marchează întregirile introduse de 
editor iar < >, segmentele necontextuale, pe care editorul nu 
s-a crezut îndreptăţit să le elimine. 


IV. COMENTARIILE ŞI ANEXELE 


1. Comentariile. Fiecare text este însoţit de comentarii care 
cuprind o secţiune bibliografică, unde consemnäm prima 
apariţie în „Timpul” şi facem menţiune dacă articolul este 
semnat. Indicam locul ce-l ocupă în paginile cotidianului 
bucureştean (Editorial, Al doilea editorial, Din afară, 
Cronică dramatică) informaţii importante pentru cunoaşterea 
încadrării textului respectiv în dezbaterea cotidiană. 
Consemnam, de asemenea, reproducerile în publicaţiile 
româneşti şi străine, cum nu fac ediţiile anterioare. Oferim 
în felul acesta şi o imagine asupra circulaţiei publicisticii 
eminesciene în presa vremii. Facem menţiune despre prima 
tipărire în volum, fără însă să trimitem şi la titlurile din 


editiile anterioare. 


Comentariile cuprind, cu puţine excepţii, şi o a doua secţiune 
în care prezentăm problemele legate de textul respectiv şi dăm 
informaţii asupra ecoului stârnit în presa româneasca şi în 
cea de limbă franceză şi germană din ţară. Se situează pe 
primul loc „România liberă”, care prezintă aproape toate 
articolele poetului şi dă extrase din ele. În atenţia noastră 
stă şi presa românească din provinciile aflate atunci sub 
stăpâniri străine. 


Publicistica cotidiană pe care o practică Eminescu la „Timpul” 
îl obliga să revină asupra aceloraşi probleme în suite de 
articole. Expunem tezele principale acolo unde se pun mai 
întâi în discuţie, ca la reluarea lor să prezentăm numai 
chestiunile de istorie literară. 


Eminescu semnează, cum am arătat mai sus, numai câteva 
articole, pentru care facem menţiune, iar celelalte, pentru 
care nu dăm asemenea indicaţii, apar fără semnătură. Pentru 
textele transcrise din caietele lui Eminescu indicăm 
manuscrisul şi paginile, iar când este cazul, prima publicare. 
Dăm informaţii despre aşezarea în pagină, grafie, mentiunile 
poetului, fie pentru datare, fie pentru cunoaşterea stadiului 
de elaborare. 


Presa noastră din secolul trecut folosea în datare calendarul 
Iulian. „Timpul” nu face excepţie, însă în unele perioade 
foloseşte şi dubla datare. Am menţionat datarea şi datările 
din ziar. Să mai precizam că ,Timpul” foloseşte, ca şi 
celelalte ziare româneşti ale vremii, datarea anticipativă cu 
o zi. De aici si deosebirea între datarea exactă a 
editorialelor (Bucureşti, 9/21 decembrie 1877, Bucureşti, 8/20 
august 1878, Bucureşti, 27 martie/8 aprilie 1879) şi cea 
anticipativă a numerelor respective (10 decembrie 1877, 9 
august 1878, 28 martie 1879). Când trimitem la publicaţiile 
străine, care folosesc calendarul Gregorian, dăm amândouă 
datele, pentru a evita confuziile în succesiunea 


evenimentelor. 


Comentariile noastre au un caracter strict orientativ şi 
informativ. Atragem atenţia şi cu acest prilej că ele nu sânt 
destinate să se substituie exegezei publicisticii eminesciene. 


2. Anexele volumului. Volumul este prevăzut cu Lista siglelor 
publicaţiilor periodice, Bibliografia generală a 
publicisticii, Indice de nume şi Lista ilustraţiilor. Pentru 
Tabloul edițiilor trimitem la OPERE, IX (p. 63-75), cu 
completările din Bibliografia la OPERE, XI (p. 605), OPERE, 
XII (p. 645), OPERE, XIII (p. 553) şi volumul de faţă (p. 
713-716). Bibliografia exhaustivă a operei lui Eminescu şi 
implicit şi a publicisticii este elaborată de Biblioteca 
Academiei Republicii Socialiste România. 


V. ADDENDA 


Tipărim aici traducerile aferente volumului IX, neincluse 
acolo întrucât intentionam, initial, să le rezervăm un volum 
separat, în care să le cuprindem şi pe cele din cotidianul 
bucureştean. Metoda aceasta de lucru a apărut arbitrară şi, 
ţinând seama de sugestiile ce ni s-au făcut, integrăm 
traducerile din „Timpul” în suita cronologică a publicisticii 
eminesciene. Tipărim aici şi câteva texte din periodice şi din 
manuscrise, aferente volumelor anterioare pentru care ne-a 
lipsit documentarea necesară la timpul potrivit. 


VI. DIFICULTĂŢI 


Editarea integrală a publicisticii eminesciene este îngreunată 
considerabil de situaţia periodicelor în bibliotecile noastre. 
Marea majoritate a ziarelor străine, din care traduce Eminescu 
sau la care trimite, nu se păstrează sau se păstrează colecţii 
incomplete sau numere disparate şi pentru ani ce nu privesc 


publicistica eminesciană. Din colecţia „Timpului” de la 
Biblioteca Academiei Române, unica în ţară pentru anii 
1877-1883, lipsesc, cum am arătat mai sus, mai multe numere 
încât articolele publicate aici reprezintă pierderi ce nu mai 
pot fi recuperate. Nu au putut fi văzute numere din ,Bacaul”, 
„Independenţa romana”, „Războiul”, „Ştafeta”, „Steaua 
României”, ,Suceava”, ,Unirea”, „Vocea Covurluiului”. 
Consideratiile lui Eminescu pe marginea acestor publicatii ce 
nu se pastreaza in bibliotecile noastre, sau se pastreaza in 
colectii incomplete, se inscriu ca texte de referinta pentru 
istoricul de astazi al presei romanesti. 


VII. CONSIDERATII FINALE 


Spectacolul publicisticii eminesciene la ,Timpul” nu este asa 
de variat ca cel de la „Curierul de Iasi”. Nu-l întâlnim si 
aici pe cronicarul de politica externa de la foaia ieseana, pe 
cronicarul cultural si nici chiar pe cronicarul dramatic de 
acolo. Capata extindere, in schimb, dezbaterea de politica 
internă, iar celelalte domenii, care formau la „Curierul de 
Iasi” preocupări dominante, sânt abordate intermitent şi puse 
în relaţie tot cu politica internă. Discursul critic cunoaşte 
o desfăşurare spectaculoasă, cu incursiuni adesea în istoria 
naţională şi cu o vervă polemică rar întâlnită în presa 
noastră. 


Publicistica de la ,Timpul” ocupă, prin problematică şi 
amploare un loc important în definirea personalităţii lui 
Eminescu în contextul ziaristicii româneşti din anii 
1877-1880. Poetul dă prin publicistica sa, orientată spre 
viitor, cea mai înaltă expresie a luptei poporului nostru 
pentru apărarea fiinţei sale naţionale şi independenţei 
statului unitar român în condiţiile din secolul trecut. 


MIHAI EMINESCU 

EDIŢIE CRITICĂ ÎNTEMEIATĂ DE PERPESSICIUS 

Mihai-Eminescu.Ro 


Eminescu a fost victimă 
politică. Interviu Cu 
Profesorul Nae Georgescu 


ra J | 
=h preajma zilei 
simbolice de nastere a lui Mihai Eminescu (cea reala fiind 20 


decembrie anul precedent, dar a fost trecut in acte la 15 


lanuarie), profesorul eminescolog Nicolae Georgescu ofera 
cateva date despre cercetarea sa asupra personalitatii lui 
Eminescu. 


Jurnalul National: Domnule Nicolae Georgescu, sunteti un 
eminescolog recunoscut. Vorbiti-ne despre descoperirile facute 
de dumneavoastra in domeniu. 


Nicolae Georgescu: Ca bibliotecar la Academia Romana, prima 
descoperire facuta de mine, care m-a obsedat si pe care am 
verificat-o cativa ani prin toata presa timpului si in toate 
documentele de arhiva pe care le-am avut la dispozitie, a fost 
importanta zilei de 28 iunie 1883 in viata lui Mihai Eminescu. 
Aici lumea noteaza lapidar ca in aceasta zi Eminescu a 
innebunit si au urmat sase ani de calvar, de chin, de 
incercari de a reveni in viata culturala, asa-numitii ani 
negri din viata lui Eminescu. Ei bine, aceasta zi de 28 iunie 
1883 este o zi importanta a istoriei si politicii Romaniei 
moderne. In aceasta zi, Austro-Ungaria a rupt relatiile 
diplomatice cu Romania timp de 48 de ore, Germania ameninta cu 
razboiul, prin Bismark, care trimite o telegrama lui Carol I. 
Societatea Carpatii este desfiintata in aceeasi zi, a fost 
expulzat din tara Emil Galli, directorul ziarului Independance 
Roumaine, care a creat scandalul diplomatic ce sta la baza 
tuturor aceste evenimente, a fost expulzat Zamfir C. Arbore, 
au fost devastate sediile unor societati nationale, s-a pornit 
proces ardelenilor. In aceasta zi trebuia de fapt sa se 
semneze tratatul secret de alianta dintre Romania si Tripla 
Alianta formata din Austro-Ungaria, Germania si Italia. Noi 
tinem minte dintre toate aceste evenimente doar ca a innebunit 
Eminescu. Nebunia lui Eminescu nu mai este accident privit in 
seria evenimentelor petrecute in acea zi, si cand stii despre 
acest tratat secret de alianta, intelegi mult mai bine 
sorgintea nebuniei lui. Ce voia acest tratat? Ca Romania sa se 
orienteze politic spre Austro-Ungaria in primul rand. Cu alte 
cuvinte, Romania nu mai putea sa-si revendice Ardealul. Acest 
tratat, care a fost semnat in septembrie 1883, muta lupta 


ardelenilor in Ardeal. Bucurestiul era de 10 ani dominat 
cultural de ardeleni, care, pe langa cultura, stiinta si 
administratie, ridicau puternic vocea pentru eliberarea 
Ardealului, pentru drepturile romanilor care erau asupriti de 
unguri.. Or, tratatul le interzice brusc sa protesteze in 
Bucuresti pentru eliberarea Ardealului. Ioan Slavici fuge din 
Bucuresti in 1883 si intemeiaza Tribuna (1884), in jurul ei se 
organizeaza primele lupte pentru Ardeal. Si timp de 10 ani se 
va desfasura Miscarea memorandista, incheiata, dupa cum se 
stie, la 1894 cu procesul bine cunoscut. Ziua de 28 iunie este 
deci ziua mutarii luptei lor in Ardeal. Conditia semnarii 
tratatului era deci amortirea vocii pentru Ardeal in 
Bucuresti. “Directiva de sus” s-a reverberat in diferite 
moduri la nivel cultural. Declararea nebuniei lui Mihai 
Eminescu este unul dintre ele. 


Declararea? In sensul ca nu era cu adevarat nebun? 


Iata cum este cu aceasta declarare. Stirea despre boala lui 
Eminescu apare in ziarul Romanul cu care Eminescu polemiza, la 
29 iunie, ziarele sunt antedatate, deci chiar la 28 aparea 
ziarul de la 29 iunie. “Aflam ca Domnul Mihai Eminescu...” 
Stirea va fi confirmata de Timpul peste trei zile, “Unul 
dintre redactorii acestei foi a incetat a mai lua parte la 
redactiune, atins fiind in mod subit de o grava boala”, asa 
suna. Deci, este un anunt de destituire, nu mai face parte din 
redactie. Exista insa un consens in epoca: un om atins de 
nebunie nu mai are voie sa faca parte din nici o functie 
publica, or Mihai Eminescu avea o functie publica foarte 
importanta, fusese in 1881-1882 redactorul-sef al ziarului 
Timpul, care era organul oficial al Partidului Conservator. 
Iar Maiorescu spune clar atunci cand se organizeaza Partidul 
Conservator: “Cei 10 capi ai lui, si al 11-lea, domnul Mihai 
Eminescu, redactor la ziarul Timpul”. 


Se poate spune ca Eminescu a fost o victima politica? 


Fara nici o indoiala. Eminescu a avut sase ani la rand de 


lupta pentru a reveni in atentie, nu a avut nici pe departe 
paralizie generala cum s-a spus, n-a avut sifilis. A fost dupa 
aceea arestat. Eminescu a fost arestat de Politia Romana de 
opt ori! In diverse contexte: a fost luat din teatre, de pe 
strada, din berarii. Dupa ce se indragosteste si vine de la 
Viena in Bucuresti, este trimis la Iasi. Pe urmele lui la Iasi 
a fost trimis seful Politiei Romane, Radu Mihail. Eminescu era 
urmarit in primul rand de agentii austro-ungari, sunt 
rapoartele lor gasite in arhiva, apoi de agenti romani. Era un 
om foarte incomod prin activitatea lui ziaristica. 


Daniela Carlea Sontica 


PORTRET Nicolae Georgescu (n. 1950) este profesor universitar 
la Universitatea Hyperion, Facultatea de Filologie, si decanul 
acestei facultati. Este un reputat eminescolog, a scris 15 
carti privind opera si personalitatea lui Eminescu. Este 
doctor in Filologie cu teza “Eminescu si editorii sai. Nucleul 
maiorescian pana la Perpessicius” (1997). Unul dintre 
sfetnicii sai in cercetarea dedicata lui Mihai Eminescu este 
Dimitrie Vatamaniuc. Descoperirile lui Nicolae Georgescu in 
eminescologie au facut valva prin anii '80, fiind comentat 
intens in presa culturala a vremii. 

